പ്രമുഖ വ്യവസായി ബേക്കലിലെ സലീം പാഷ അന്തരിച്ചു. വിടവാങ്ങിയത് കാരുണ്യ-സേവന രംഗത്തെ നിറസാന്നിധ്യം | KasargodVartha: Kasaragod News paper Live, Kannur, Mangalore, Malabar\nHome » Bekal » Death » kasaragod » Kerala » news » കേരള വാര്‍ത്ത » പ്രമുഖ വ്യവസായി ബേക്കലിലെ സലീം പാഷ അന്തരിച്ചു. വിടവാങ്ങിയത് കാരുണ്യ-സേവന രംഗത്തെ നിറസാന്നിധ്യം\nപ്രമുഖ വ്യവസായി ബേക്കലിലെ സലീം പാഷ അന്തരിച്ചു. വിടവാങ്ങിയത് കാരുണ്യ-സേവന രംഗത്തെ നിറസാന്നിധ്യം\nബേക്കല്: (www.kasargodvartha.com 09.09.2018) ഇന്ത്യയുടെ വിവിധ ഭാഗങ്ങളിലായി നിരവധി വ്യവസായ സ്ഥാപനങ്ങളുടെ ഉടമയായ ബേക്കലിലെ സലീം പാഷ (70) അന്തരിച്ചു. ശനിയാഴ്ച്ച രാത്രി 7:45 മണിയോടെ ഹൃദയാഘാതത്തെ തുടര്‍ന്ന് മൈസൂരിലെ സ്വന്തം സ്ഥാപനമായ അമ്പിളി റിസോര്‍ട്ടില് വെച്ചായിരുന്നു അന്ത്യം.\nകാഞ്ഞങ്ങാട് ബല്ലാകടപ്പുറത്തെ കെകെ പുറം തറവാട് കുടുംബാംഗമാണ് സലീം പാഷ. പരേതരായ കെ കെ അഹമ്മദ് - ഉമ്മാലിയുമ്മ ദമ്പതികളുടെ മകനാണ്. ഭാര്യ: മറിയം പാഷ (മുംബൈ). രണ്ട് പെണ്‍മക്കളുണ്ട് (മഹാ പാഷ, മല്ലിക പാഷ). ഇരുവരും അമേരിക്കയിലാണ്. സഹോദരങ്ങള്: അബ്ദുല്ല (മൈസൂര്), സാഹിറ (ബല്ലാക്കടപ്പുറം), സാബിറ (ബങ്കളം).\nഖബറടക്കം ഞായറാഴ്ച്ച രാത്രിയോടെ അന്ധേരി ഷാര്‍ബാവ് വര്‍സോവ പള്ളി ഖബര്‍സ്ഥാനില് നടക്കും. പ്രാഥമിക വിദ്യാഭ്യാസം മാത്രമുണ്ടായിരുന്ന സലീം പാഷ ചെറുപ്രായത്തില് തന്നെ മുംബൈയിലേക്ക് പോയി. അവിടെ ചെറിയ ജോലി ചെയ്ത് പിന്നീട് വലിയ വ്യവസായ സാമ്രാജ്യം പടുത്തുയര്‍ത്തുകയായിരുന്നു. ബാന്ദ്രയിലും സാന്‍ഡ് ക്രൂസിലും പാഷ എന്റര്‍പ്രൈസസ് എന്ന പേരില് റിക്രൂട്ടിങ്ങ് ഏജന്‍സിയും പാഷ ഇന്റര്‍നാഷണല് ട്രാവല്‍സും നടത്തിവന്നിരുന്നു.\nമൈസൂരില് പ്രശസ്തമായ അമ്പിളി റിസോര്‍ട്ട് പാഷ നിര്‍മ്മിച്ചു. ഗോവയില് ഹോട്ടല് സമുച്ചയം നിര്‍മ്മിക്കുന്നതിനായി 50 ഏക്കര് സ്ഥലവും വാങ്ങിയിരുന്നു. ബേക്കല് ഹോസ്പിറ്റാലിറ്റി പ്രൈവറ്റ് ലിമിറ്റ്ഡ് എന്ന കമ്പനി രൂപീകരിച്ച് കൂര്‍ഗ് ഹൈറ്റ്‌സ് റിസോര്‍ട്ട് മടിക്കേരിയില് ആരംഭിക്കുകയും അതിന്റെ ഡയറക്ടറായി പ്രവര്‍ത്തിക്കുകയും ചെയ്തിരുന്നു. മംഗളൂരു, കൊച്ചി എന്നിവിടങ്ങളിലും ഒരു റിക്രൂട്ടിങ്ങ് ഏജന്‍സി നടത്തിയിരുന്നു.\nഓരോ നോമ്പുകാലത്തും മാത്രമാണ് അദ്ദേഹം നാട്ടിലെത്താറുള്ളത്. നാട്ടിലെത്തിയാല് ബേക്കലിലെയും ബല്ലാകടപ്പുറത്തെയും വീടുകളില്‍വെച്ച് ലക്ഷക്കണക്കിന് രൂപയുടെ സക്കാത്ത് വിതരണം അദ്ദേഹം നടത്താറുണ്ട്. സക്കാത്ത് വാങ്ങാന് ദൂരദിക്കുകളില് നിന്ന് പോലും ബേക്കലിലും ബല്ലാകടപ്പുറത്തുമായി ആളുകളെത്താറുണ്ട്. കാഞ്ഞാങ്ങാടാണ് അദ്ദേഹത്തിന്റെ കുടുംബാംഗങ്ങള് പലരുമുള്ളത്. മുംബൈയിലായിരുന്നു സ്ഥിര താമസം. സക്കാത്ത് നല്‍കാനും അടുത്ത കുടുംബാംഗങ്ങളുടെ പരിപാടികളില് പങ്കെടുക്കാനും മാത്രമായിരുന്നു നാട്ടിലെത്താറുണ്ടായിരുന്നത്.\nKeywords: Kerala, kasaragod, Bekal, news, Death, Saleem Basha, Famous Business man Saleem Basha passed away\nTopics: Bekal Death kasaragod Kerala news കേരള വാര്‍ത്ത


കമന്റുകൾ ഡിലീറ്റ് ചെയ്യപ്പെടുന്നുണ്ടോ?\nഒരു സംശയം ബൂലോകരുമായി പങ്കുവയ്ക്കുവാനാണീ പോസ്റ്റ്. നിങ്ങളുടെ ബ്ലോഗുകളിലെ കമന്റുകൾ നിങ്ങൾ ശ്രദ്ധിച്ചിരുന്നുവോ ഈയിടെ?\nനിങ്ങളുടെ ബ്ലോഗുകളിലെ പഴയതും പുതിയതുമായ പോസ്റ്റുകളിൽ കമന്റുകളെല്ലാം അതാതു സ്ഥാനങ്ങളിൽ ഇപ്പോഴും ഉണ്ടോ എന്ന് ഒന്നു പരിശോധിക്കാമോ? ഈ അടുത്ത ദിവസങ്ങളിൽ കാണാൻ തുടങ്ങിയ ഒരു പ്രതിഭാസമാണ് കമന്റുകൾ ഡിലീറ്റ് ചെയ്യപ്പെടുന്നു എന്നത്. ഉദാഹരണത്തിന് ആദ്യാക്ഷരിയുടെ ആദ്യ അദ്ധ്യായത്തിൽ 175 നു മുകളിൽ കമന്റുകൾ ഉണ്ടായിരുന്നതാണ്. അതുപോലെ പ്രശ്നങ്ങളും പ്രതിവിധികളും എന്ന അദ്ധ്യായത്തിലും, ഗസ്റ്റ് ബുക്കിലും ഒക്കെ നൂറിനുമുകളിൽ ചോദ്യങ്ങളും ഉത്തരങ്ങളും കമന്റുകളായി ഉണ്ടായിരുന്നു എന്നാണെന്റെ ഓർമ്മ. ഇപ്പോൾ പല അദ്ധ്യായങ്ങളിലും പത്തിൽ താഴെ കമന്റുകളാണ് കാണപ്പെടുന്നത്. അതും ഒക്റ്റോബർ മാസം മുതലുള്ളവ മാത്രം.\nസാധാരണഗതിയിൽ, കമന്റ് ഡിലീറ്റ് ചെയ്യുവാൻ സാധിക്കുന്നത് ഒന്നുകിൽ കമന്റ് രേഖപ്പെടുത്തിയ ആൾക്കോ അല്ലെങ്കിൽ കമന്റ് രേഖപ്പെടുത്തപ്പെട്ട ബ്ലോഗിന്റെ ഉടമയ്ക്കോ മാത്രമാണ്. കമന്റ് രേഖപ്പെടുത്തിയ ആൾ സ്വന്തം കമന്റ് ഡിലീറ്റ് ചെയ്യുന്നുവെങ്കിൽ "comment has been removed by the author" എന്നൊരു നോട്ടിഫിക്കേഷൻ അവിടെ കാണും. ബ്ലോഗിന്റെ ഉടമയാണ് കമന്റ് നീക്കം ചെയ്യുന്നതെങ്കിൽ ഈ നോട്ടിഫിക്കേഷൻ ഇല്ലാതെ തന്നെ Delete for ever എന്ന കമാന്റ് കൊടുത്ത് പൂർണ്ണമായും ഡിലീറ്റ് ചെയ്യാവുന്നതാണ്.\nഇവിടെ കാണപ്പെടുന്ന കമന്റ് ഡിലീറ്റ് രീതി പൂർണ്ണമായും കമന്റുകൾ നീക്കം ചെയ്തിരിക്കുന്നു എന്നതാണ്. അതിന് ഞാൻ ലോഗിൻ ചെയ്യുന്ന യൂസർനെയിം പാസ്‌വേഡ് എന്നിവ മറ്റാർക്കെങ്കിലും അറിയണം. പക്ഷേ എന്റെ പാസ്‌വേഡ് മറ്റാർക്കും അറിയില്ല എന്നത് എനിക്ക് ഉറപ്പാണ്.\nനിങ്ങൾക്കാർക്കെങ്കിലും സമാന അനുഭവം ഈയിടെ ഉണ്ടായിട്ടുണ്ടോ? എങ്കിൽ ദയവായി ഇവിടെ കമന്റുകളായി അറിയിക്കുക. ഒരു സംശയം തോന്നുന്നത് ബ്ലോഗർ ഡൊമൈനിൽ നിന്ന്, മറ്റൊരു ഡൊമൈനിലേക്ക് മാറിയ ബ്ലോഗുകളിലാണ് ഇങ്ങനെ കാണുന്നത് എന്നതാണ് (ആദ്യാക്ഷരി, ബ്ലോഗർ ഡൊമൈനിൽ നിന്ന് സൈബർ ജാലകം ഡൊമൈനിലേക്ക് ഈയിടെ മാറിയിരുന്നു). നിങ്ങൾക്ക് സമാനമായ അനുഭവം ഉണ്ടായിട്ടുണ്ടെങ്കിൽ ദയവായി ഇവിടെ പങ്കുവയ്ക്കുക.\nUpdated : 27/11/209\nവിശ്വേട്ടന് തന്ന ലിങ്കില് നോക്കുമ്പോള് ഇത് വളരെയധികം ബ്ലോഗുകളെ ബാധിച്ചിരിക്കുന്ന ഒരു പ്രശ്നമാണെന്ന് മനസ്സിലാകുന്നു. അവിടെ ഒരു കമന്റ് രേഖപ്പെടുത്തിയിട്ടുണ്ട്. ഗൂഗിള് എന്തെങ്കിലും ചെയ്യുമെന്ന് പ്രതീക്ഷിക്കാം.\nLabels: വാർത്ത, സാങ്കേതികം\nKaippally 25 November 2009 at 06:58\nകൊച്ചുതെമ്മാടി 25 November 2009 at 07:59\nAshly 25 November 2009 at 08:48\nChecked with few other blogs and sites. No issues found.\nBut, yes, only very few comments found in this site, rest of them are missing. Something is wrong.\nRejeesh Sanathanan 25 November 2009 at 08:55\nകടുവയെ പിടിച്ച കിടുവയോ.........:)\nഇല്ല മാഷേ ...ഇതിനെ പറ്റി ഒരറിവുമില്ല....\nഅരുണ് കായംകുളം 25 November 2009 at 09:45\nഡൊമൈന് മാറി കമന്‍റ് ഡിലീറ്റ് ആകുമെന്നത് പുതിയ അറിവാ.എന്താ കാരണമെന്ന് അറിയില്ല, ഇതേ പോലെ ഒരു ബ്ലോഗില് എനിക്ക് ഈ അനുഭവം ഉണ്ടായിട്ടുണ്ട്.എന്‍റെ ഒരു പോസ്റ്റിലെ നല്ല5കമന്‍റ് നഷ്ടമായി.അത്യാവശ്യം വലിപ്പമുള്ളതും മര്‍മ്മപ്രധാനവുമായ കമന്‍റുകളാണ് ഡിലീറ്റ് ചെയ്യപ്പെട്ടത് എന്നത് എന്നെ അത്ഭുതപ്പെടുത്തിയിരുന്നു.അഡ്മിന് പവ്വര് ഉള്ള ആരോ ചെയ്തതാണെന്നാണ് ഞാന് കരുതിയിരുന്നത്.ഇങ്ങനെ ഒരു പ്രതിഭാസത്തെ കുറിച്ച് കൂടുതല് ശ്രദ്ധയില് പെട്ടിട്ടുണ്ടായിരുന്നില്ല.\nആരെങ്കിലും മറുപടി നല്‍കുമെന്ന് പ്രതീക്ഷിക്കുന്നു...\nബ്ലോഗ്: നമ്മുടെ ബൂലോകം\nപോസ്റ്റ്: നര്‍മ്മം എന്ന മര്‍മ്മം\nനഷ്ടപ്പെട്ട കമന്‍റുകള്:പോങ്ങുമൂടന്‍റെ2കമന്‍റ്, ജി.മനുവിന്‍റെ 1 കമന്‍റ്,പോങ്ങുമൂടനുള്ള എന്‍റെ മറുപടി, അപ്പുചേട്ടന്‍റെ കമന്‍റിനുള്ള എന്‍റെ മറുപടി.\nനമ്മുടെ ബൂലോകത്തിന്‍റെ എഡിറ്റോറിയലില് അപ്പുചേട്ടനും ഉള്ളതായി ഇന്ന് അതിലെ ഫൂട്ടറില് കണ്ടു.ചേട്ടന് ആ പോസ്റ്റ് ഒന്ന് നോക്കിയെ, നേരത്തെ 72 കമന്‍റ് ഉണ്ടായിരുന്ന സ്ഥാനത്ത് ഇപ്പോല് 67 കമന്‍റെ ഉള്ളു.അതും ഈ പറഞ്ഞ പോലെ ബ്ലോഗ് സ്പോട്ടില് നിന്നും ഡൊമൈനിലേക്ക് മാറിയ പത്രമാ.\nഏതെങ്കിലും സുഹൃത്തുക്കള് ഇതിനൊരു മറുപടി നല്‍കുമെന്ന് പ്രതീക്ഷിക്കുന്നു..\nKaippally 25 November 2009 at 09:47\nAlternatively you can also useathird party commenting system like disqus.com\nI use Disqus on my wordpress blog.\nUnknown 25 November 2009 at 12:36\nഉണ്ട്... എനിക്ക് അങ്ങനെ സംഭവിച്ചിട്ടൂണ്ട്.. പൂട്ടിയ ബ്ലോഗിലാണ്... കമന്റ് ഗൂഗിൾ സെർവറിൽ തന്നെ ഉണ്ടെന്നാണ് എന്റെ വിശ്വാസം... ടെമ്പ്ലേറ്റും സെർവറും തമ്മിലുള്ള എന്തെങ്കിലും സിങ്കിംഗ് ഇഷ്യൂ ആയിരിക്കണം...\nchithrakaran:ചിത്രകാരന് 25 November 2009 at 22:02\nകമന്റുകള് സ്വയം നഷ്ടപ്പെടുന്നുണ്ട്.രണ്ടു ദിവസം മുന്‍പിട്ട ഒരു കമന്റ് എന്തേ ഡിലിറ്റി എന്നന്വേഷിച്ച് ഇന്നുച്ചക്കുകൂടി കമന്റിട്ട ആള് വിളിച്ചിരുന്നു :(\nഅതിലൂടെ തെറ്റിദ്ധാരണ വളരുന്നുണ്ട്.\nKaippally 26 November 2009 at 01:03\nബ്ലോഗുകളിൽ നിന്നും തട്ടിക്കൊണ്ടുപോയ കമന്റുകൾ ചിത്രകാരൻ എത്രയും പെട്ടന്നു തന്നെ തിരിച്ചു കൊണ്ടു വരേണ്ടതാണു്.\nഅല്ലാത്ത പക്ഷം സ്വന്തം ബ്ലോഗിൽ നിന്നും എല്ലാ commentകളും delete ചെയ്യണം വളരെ താഴ്മയായി അപേക്ഷിക്കുന്നു.\nനിരക്ഷരൻ 26 November 2009 at 12:40\nഞാന് ഡൊമൈന് ഒന്നും മാറ്റാത്ത ആളാണ്. ഇനി ഒന്നേന്ന് എല്ലാ പോസ്റ്റുകളും പോയി നോക്കിയിട്ട് വിവരം അറിയിക്കാം.\nഗൂഗിളമ്മച്ചീടെ പെമ്പിള്ളേര്‍ക്കൊക്കെ ഇപ്പോ കെട്ടുപ്രായമായിക്കാണും. അതിലേതെങ്കിലും ഒരുത്തീനെ വകതിരിവില്ലാത്ത നമ്മള് മലയാളം ബ്ലോഗേഴ്സ് ആരെങ്കിലുമൊക്കെ കമന്റടിച്ചും കാണും. അതുതന്നെ ഈ കമന്റടിക്കാര്‍ക്കിട്ട് ഗൂഗിളമ്മച്ചി പണികൊടുത്തതിന്റെ കാരണം :) :) :)\nനിരക്ഷരൻ 26 November 2009 at 12:42\nഈയിടെയായിട്ട് നീളമുള്ള കമന്റുകള് ഇടാന് പറ്റുന്നില്ലല്ലോ ? അക്കൂട്ടത്തില് പഴയ നീളമുള്ള കമന്റുകള് കൂടെ ഡിലീറ്റായിപ്പോകുന്ന വല്ല സെറ്റപ്പ് ചേഞ്ചും ഗൂഗിള് വരുത്തിയതാണോ ?\nഅനില്@ബ്ലോഗ് // anil 26 November 2009 at 16:11\nദേ ഇവിടേം കമന്റുകള് കാണാനില്ലത്രെ.\nUnknown 26 November 2009 at 18:40\nഎന്റെ ബ്ലോഗിൽ ഇട്ട കമന്റും ബ്ലോഗിൽ കാണുന്നില്ല. പക്ഷെ, ആ കമന്റ് എന്റെ ജിമെയിൽ ഇൻബോക്സിൽ വന്നു കിടപ്പുണ്ട്.\nഓ.ടോ: വായിച്ചിട്ട് എന്തെങ്ങിലും 'സശയ'മുണ്ടോ എന്നാണ് ഈ കമന്റ് പെട്ടിക്കു മുകളിൽ കാണുന്നത്.\nViswaprabha 26 November 2009 at 19:17\nഅനില്@ബ്ലോഗ് // anil 26 November 2009 at 21:10\nവിശ്വേട്ടന് തന്ന ലിങ്കിനു നന്ദി.\nഏറ്റവും കൌതുകകരമാ‍യ സംഗതി എന്തെന്നാല് കാതലായ കമന്റ്റുകളാണ് പോകുന്നതില് പലതും എന്നതാണ്. ആളുകളെ തമ്മില് തല്ലിക്കാന് ഗൂഗിളമ്മച്ചി നടത്തുന്ന ഗൂഢാലോചന ആണോ എന്തോ...\nCibu C J (സിബു) 27 November 2009 at 05:59\nവിശ്വം തന്ന ലിങ്കിൽ പ്രശ്നമുള്ള പോസ്റ്റുകളുടെ ലിങ്കുകൾ കൊടുക്കുന്നത് നന്നായിരിക്കും എന്നു തോന്നുന്നു.\nRare Rose 27 November 2009 at 17:42\nഎന്റെ ബ്ലോഗില് ഞാന് പോസ്റ്റ് വന്നു വായിച്ച വായനക്കാരോടിട്ട നന്ദി കമന്റ് ഇടയ്ക്കിടെ അപ്രത്യക്ഷമാകും പിന്നെ വീണ്ടും കഷ്ണമായി ഇടയ്ക്കൊന്നു പ്രത്യക്ഷപ്പെടും എന്നിങ്ങനെയുള്ള കലാപരിപാടി കുറച്ചു ദിവസമായി നടന്നു വരുന്നുണ്ടു..ഇതു പോലെ അത്ര ഗൌരവമര്‍ഹിക്കുന്ന കമന്റ് അല്ലാത്തതിനാല് അതിനെ പറ്റി ഒന്നും മിണ്ടാതെയിരിക്കുകയായിരുന്നു..\nഎന്നാലും ഇതെന്താണാവോ ഇങ്ങനെ അപ്രത്യക്ഷമാവുന്നത്.ഞാന് ഡൊമൈന് മാറിയിട്ടൊന്നുമില്ല.നീളക്കൂടുതല് ആണോ കാരണം..\nRaveesh 28 November 2009 at 16:13\nഞാൻ ഗൂഗിളമ്മച്ചിക്ക് ഒരു നിവേദനം കൊടുത്ത് ഇരിക്കാൻ തുടങ്ങീട്ട്3ദിവസമായി.\nദാണ്ടേ ഇവിടെ :\nഅവരു രക്ഷിക്കുമായിരിക്കുമല്ലേ ? :(\nചിന്തകന് 28 November 2009 at 16:20\nശരിയാണ്. യാത്രമൊഴിയുടെ ബ്ലോഗില് നിന്ന് ഇയ്യിടെ കുറേ കമന്റുകള് അപ്രത്യക്ഷമായിട്ടുണ്ട്. അനില്@ബ്ലോഗ് പറഞ്ഞപോലെ ബ്ലോഗില് അടി മൂപ്പിക്കാന് നടക്കുന്ന വല്ല നമ്പറുമായിരിക്കുമോ :)\nAppu Adyakshari 30 November 2009 at 10:02\nകാണാതെപോയ പഴയ കമന്റുകളെല്ലാം തിരിച്ചു വന്നിട്ടുണ്ട് ഇന്ന്!!\nAshly 30 November 2009 at 10:04\n:D party time !!!\nUnknown 1 December 2009 at 17:30\nചിത്രകാരന്റെ ബ്ലോഗില് ഒന്നു രണ്ടു കമന്റുകള് ഇങ്ങനെ മിന്നിയും കെട്ടും ഇരിക്കുന്നുണ്ട്. പിന്നെ അങ്ങോര് തന്നെ എഴുതിയ ഈ കമന്റും ഇപ്പോള് ശകലം പൊട്ടിപ്പോയ പോലെ\n“എന്നിട്ടും മതിയാകാതെ ഇന്ത്യയൊട്ടുക്കും പരശുരാമന് എന്ന ത“\nഇ.എ.സജിം തട്ടത്തുമല 1 December 2009 at 20:59\nആദ്യാക്ഷരിയുടെ ഡൊമെയിൻ മാറിയെന്നത് ഈ പോസ്റ്റു കണ്ടപ്പോഴാണു ശ്രദ്ധിച്ചത്. എങ്ങനെയാണീ ഡൊമെയിൻ മാറുന്നത്? അതും ഈ ജാലകത്തിലേയ്ക്ക് അടക്കം.അതുകൊണ്ടുള്ള മെച്ചം എന്ത്? ദോഷം എന്ത്?\nഒന്നു കൂടി എന്റെ ബ്ലോഗ് (വിശ്വമാനവികം1) ഞാൻ ഫോണ്ട് ആൻഡ് കളറിൽ പോയി വീണ്ടും ചില മാറ്റങ്ങൾ വരുത്തി. ടൈറ്റിൽ അടക്കം. തിരക്കില്ലാത്തപ്പോൾ അതൊന്ന് വന്നു നോക്കി വല്ല കുഴപ്പവും ഉണ്ടോ എന്നു അറിയിക്കണേ! കുളിപ്പിച്ച് കുളിപ്പിച്ച് ചളമായോന്നറിനാണ്. ഞാൻ നോക്കിയാൽ എന്റെ കുഴപ്പങ്ങൾ മനസ്സിലാവില്ല. അതുകൊണ്ടാ!\nഇ.എ.സജിം തട്ടത്തുമല 1 December 2009 at 21:01\nമറ്റൊന്ന് ആദ്യാക്ഷരിയിലെ കമന്റുകൾ പോലും നമുക്കു വിലപ്പെട്ടതാണേ. അതു പോകാതിരിയ്ക്കാൻ ഇനിയുള്ളവയെങ്കിലും എവിടെയെങ്കിലും കോപ്പി പേസ്റ്റെങ്കിലും ചെയ്ത് സൂക്ഷിച്ചു വയ്ക്കണേ. നമുക്കെല്ലാം കാണത്തക്ക തരത്തിൽ.\nAppu Adyakshari 1 December 2009 at 21:45\nസജീം മാഷേ, കമന്റുകള് ഇപ്പോള് തിരികെ കിട്ടി. അതൊരു താല്‍ക്കാലിക പ്രതിഭാസമായിരുന്നു. ബ്ലോഗറില് വലിയ കമന്റുകള്‍ക്കൊക്കെ എന്തോ പ്രശ്നം കാണുന്നു ഈയിടെ.\nഇനി അഥവാ ഈ കമന്റുകള് മുഴുവന് പോയാലും സാരമില്ല, ആദ്യാക്ഷരിയിലെ സകല കമന്റുകളും എന്റെ മെയിലിലില് കോപ്പിയായി ഉണ്ട്.\nഡൊമൈന് മാറ്റാനുള്ള സംവിധാനം Settings ലിങ്കിലെ Publishing എന്ന ടാബില് ഉണ്ട്. അത് വളരെ സിമ്പിളായി മാറ്റാവുന്നതേയുള്ളൂ. അങ്ങനെ മാറ്റിയാലും നമ്മുടെ ഒറിജിനല് URL http://bloghelpline.blogspot.com എന്ന അഡ്രസ് മാറുന്നില്ല. അത് ടൈപ്പ് ചെയ്താലും ഈ പുതിയ യു.ആര്.എല് ലേക്ക് തനിയെ പൊയ്ക്കൊള്ളും.\nഖാന്‍പോത്തന്‍കോട്3December 2009 at 19:48\nകമന്റുകള് നഷ്ടമായി. എന്തായിരിക്കും കാരണം.? കമന്റുകള് തിരികെ കിട്ടുമോ..?\nഅറിയാവുന്നവര് പറഞ്ഞുതരൂ..!! skgulf@gmail.com\nAshly3December 2009 at 20:10\nഖാന്‍പോത്തന്‍കോട് :: in my blog also it happened and came back afteraday !!!\nAppu Adyakshari4December 2009 at 11:21\nഖാന് പോത്തന്‍കോട്, ഇതു താങ്കള് ടെമ്പ്ലേറ്റ് മാറ്റിയതുകൊണ്ട് സംഭവിചതല്ല. ഈയിടെ ബ്ലോഗറില് കണ്ടുവരുന്ന ഒരു പ്രശനമാന്. ആദ്യാക്ഷരിയില് തനിയെ കറക്റ്റാവുകയാണു ചെയ്തത്. അതുപോലെ താങ്കളുടെ ബ്ലോഗിലും സംഭവിക്കുമായിരിക്കും എന്നു കരുതാം! ഒരു കാര്യം ചെയ്യൂ, എല്ലാ കമന്റുകളും താങ്കളുടെ മെയിലിലെക്കുകൂടി കോപ്പി വരത്തക്കവിധം കമന്റ് സെറ്റിംഗുകള് ചെയ്യൂ.\nPramod Thomas 8 January 2010 at 10:47\nIt's good information I think\nUnknown9January 2010 at 13:49\nകമന്റ് സെറ്റിങ്സ് http://disqus.com വഴി ആക്കുന്നത് പൊതുവില് സുരക്ഷിതമാണോ ?\nഞാന് എന്റെ കമന്റ് ആ രീതിയില് മാറ്റാന് ശ്രമിച്ച്പ്പോള് പഴയ കമന്റ് ഒക്കെ നഷ്ടമായി .പക്ഷെ പഴ്യ html save ചെയ്തിരുന്നതിനാല് ഞാന് വീണ്ടും ബ്ലോഗര് രീതിയിലേയ്ക്ക് മാറി.\nഏതാണ് സുരക്ഷിതം ?\nUnknown9January 2010 at 13:51\nഡിസ്കസ് പ്രൊഫൈല് വഴി ഒരു ബ്ലോഗര് അക്കൌന്റില് കമന്റാന് പറ്റുമോ >\nAppu Adyakshari 10 January 2010 at 07:08\nഅരുൺ, ഇതിന്റെ ശരിയായ ഉത്തരം എനിക്കറിയില്ല. ബ്ലോഗറിൽ സ്വന്തമായി കമന്റ് ഓപ്ഷൻ ഉള്ളപ്പോൾ എന്തിനാണ് പുറത്തുനിന്ന് മറ്റൊരു സംവിധാനം ഏർപ്പെടുത്തുന്നത്. ഇന്റർനെറ്റിൽ ആരും സൌജന്യമായി ഒരു സേവനവും തരുന്നില്ല എന്ന ബാലപാഠം ഓർത്താൽ തന്നെ disqus എന്താവും എന്ന് ഊഹിക്കബിൾ അല്ലേ.\nസ്വപ്നാടകന്2April 2010 at 09:57\nഎനിക്കുമുണ്ട് സമാനമായ അനുഭവം.മൈത്രേയി എന്ന ബ്ലോഗറുടെയും ചേച്ചിപെണ് എന്ന ബ്ലോഗറുടെയും ചില പോസ്റ്റുകളില് ഞാന് ചെയ്ത കമെന്റ്സ് ആണ് അപ്രത്യക്ഷമായത്.ബ്ലോഗ് മോതലാളിയോടു ചോദിച്ചപ്പോള്, അവരുടെ അറിവിലല്ല അങ്ങനെയൊരു കാര്യം സംഭവിച്ചത് എന്ന് വ്യക്തമായി.ഡിലീറ്റിക്കളയേണ്ട ഒഫ്ഫെന്‍സീവ് കമന്റുകളല്ല ഞാന് ചെയ്തതും.അവര് ആ കമന്റുകള്‍ക്ക് മറുപടി തന്നതാണ് താനും.മറ്റേതെങ്കിലും ബ്ലോഗുകളില് എന്റെ കമന്റുകള്‍ക്ക് അങ്ങനെ സംഭവിചിട്ടുണ്ടോയെന്നു വിശദമായി ചെക്കണം.\nAnonymous2April 2010 at 18:13\nഅപ്പുവേ, ഞാന് മൈത്രേയി. സ്വപ്‌നാടകന്റെ കമന്റിന് മറുപടി ഇട്ടാല് അതെനിക്കും അറിയാം. പിന്നീട് എന്റെ ഇന്‍ബോക്‌സില് നിന്ന് ഞാന് വീണ്ടും ആ കമന്റുകള് ഇടുകയായിരുന്നു. ഞാന് ഈയിടെ മൈത്രേയിയില് ടെംപ്ലേറ്റ് draft blogger പരീക്ഷിച്ചു, IE 8 ഡൗണ്‍ലോഡാന് സമ്മതിക്കാത്തതിനാല് മോസില്ല ഡൗണ്‍ലോഡി. ഇതല്ലാതെ മറ്റു കാരണമൊന്നുമില്ല. പിന്നെ കമന്റ് ഡിലീറ്റായത് അതിനു മുന്‍പാണോ എന്നും അറിയില്ല. ചേച്ചിപ്പെണ്ണും മാറ്റങ്ങള് വല്ലതും വരുത്തിയോ എന്നറിയില്ല.\nപിന്നെ രസകരമായ ഒരു വസ്തുത ഡിലീറ്റ് ചെയ്യപ്പെട്ടതു രണ്ടും പലേരിമാണിക്യത്തിന്റെ റിവ്യൂസ് ആണ് എന്നതാണ്.\nAppu Adyakshari2April 2010 at 18:16\nസ്വപ്നാടകൻ, മൈത്രേയി, ഈയിടെഒന്നും ഈരീതിയിൽ കമന്റുകൾ നഷ്ടപ്പെട്ടതായി അനുഭവമില്ല. ഇത് കഴിഞ്ഞ വർഷം നവംബറിൽ സംഭവിച്ചതാണ് എന്നതു ശ്രദ്ധിക്കുമല്ലോ. ഒരാഴ്ചക്കുള്ളിൽ ആ പ്രശ്നം പരിഹരിക്കപ്പെടുകയും ചെയ്തു. ആദ്യാക്ഷരിയിലെ കമന്റുകളും തിരിച്ചു വന്നു. നിങ്ങളുടെ കമന്റുകൾ ഈയിടെയാണോ പോയത്?\nഇന്‍ഡ്യാഹെറിറ്റേജ്:Indiaheritage3April 2010 at 05:18\nഅപ്പു, ഇന്നലെ വരെ എനിക്കു പ്രശ്നങൾ ഒന്നും ഉണ്ടായിരുന്നില്ല. പക്ഷെ ഇന്നലെ ഫയർഫോക്സ് എന്നെ കൊണ്ട് അപ്ഗ്രേഡ് ചെയ്യിപ്പിച്ചു.\nഅതു കഴിഞ് പലയിടത്തും കമന്റാൻ സാധിക്കുന്നില. ഇന്നലെ ദിവ്യൻ എന്നൊരു പോസ്റ്റിട്ടു, അതിൽ കമന്റിടാൻ നോക്കിയിട്ട് തുടർച്ചയായി എറർ മെസേജ് വന്നുകൊണ്ടിരുന്നു. അതുകാരണം വേണ്ടെന്നു വച്ചു. കാലത്തു നോക്കുമ്പോൾ അതിൽ 11 കമന്റ് പത്തെണ്ണം എന്റെ പേരിൽ ഒരെണ്ണം ഉമേഷിന്റെയും . മറ്റൊരു പോസ്റ്റ് നോക്കി തിരികെ വന്നപ്പോൾ ദിവ്യനു കമന്റ് പൂജ്യം\nഇന്‍ഡ്യാഹെറിറ്റേജ്:Indiaheritage3April 2010 at 05:51\nഅപ്പുവിനോടു പരാതി പറഞപ്പോൾ എന്റെ കമന്റെല്ലാം തിരികെ വന്നു.\nഅപ്പൊ ഇനി എന്തെങ്കിലും പ്രശ്നം കണ്ടാൽ എളുപ്പമായല്ലൊ\nഅല്ലെങ്കിൽ നേരത്തെ തന്നെ അപ്പുവിനോടു പറയും എന്നു ഭീഷണിപ്പെടുത്തിയാലോ ഹ ഹ :)\nഅനുഗാമി 19 May 2011 at 01:14\nഅനുഗാമി 19 May 2011 at 01:15\nഎനിക്കും സമാന അനുഭവം ഉണ്ടായി.ഞാന് പുതിയൊരു ബ്ലോഗ്ഗര് ആണ്.\nകമെന്റിനു വല്യ വില കല്‍പ്പിക്കുന്ന ഈ സമയത്ത് ഗൂഗിള് ചെയ്തത് വല്യ കഷ്ടമായിപ്പോയി.\nThalhath Inchoor 27 July 2012 at 20:21\nഎന്റെ ബ്ലോഗിലെ പല പോസ്റ്റുകളിലെയും comment കള്\nAppu Adyakshari 27 July 2012 at 22:02\nതൽഹത്ത് ഇഞ്ചൂർ, അതിനർത്ഥം കമന്റ് എഴുതിയ ആളുതന്നെ ആ കമന്റ് ഡിലീറ്റ് ചെയ്തു എന്നാണ്. അതിൽ താങ്കൾക്ക് ഒന്നും ചെയ്യാൻ പറ്റില്ല.\nAnonymous 21 December 2014 at 09:36\nഎന്റെ പ്രശ്നം ഇതില് കാണുന്ന പോലെ ലീവ് യുവര് കമന്റ് ചൂസേ ആന് ഐഡന്റിറ്റി തുടങ്ങിയ കമന്റ് ബോക്സ് വരുന്നില്ല.എന്റെ ബ്ലോഗനെ കമന്റ് ചെയ്യുന്ന പലര്‍ക്കും ഈ അനുഭവം ഉണ്ടാകുന്നു.വേറൊരു ബൊക്ഷനു വരുന്നതെന്നു പറയുന്നു? കമന്റ്സ് കിട്ട്ടുന്നില്ലെയെന്നും സംശയമുണ്ട്.ഒന്ന് സഹായിക്കാമോ.എന്റെ ബ്ലോഗ് www.kavyapoorvam.blogspot.com.


നസ്രിയയും അനന്യയും ശക്തിതന്നു, ഇനി ജീവിക്കുന്നത് മകനു വേണ്ടി; മേഘ്നയുടെ അഭിമുഖം, വിഡിയോ - Samakalika Malayalam\nനസ്രിയയും അനന്യയും ശക്തിതന്നു, ഇനി ജീവിക്കുന്നത് മകനു വേണ്ടി; മേഘ്നയുടെ അഭിമുഖം, വിഡിയോ\nBy സമകാലിക മലയാളം ഡെസ്‌ക് | Published: 13th November 2020 10:58 AM |\nLast Updated: 13th November 2020 10:58 AM | A+A A- |\nമകനിലൂടെ ഭർത്താവിന്റെ എല്ലാ സ്വപ്നങ്ങളും നിറവേറ്റാൻ ആഗ്രഹിക്കുന്നെന്ന് നടി മേഘ്ന രാജ്. ചിരു എല്ലാവരുടെയും പ്രിയങ്കരനായിരുന്നു, അദ്ദേഹത്തെപ്പോലെ തന്നെ മകനെയും വളർത്തുമെന്ന് മേഘ്ന പറഞ്ഞു. നടൻ ചിരഞ്ജീവിയുടെ മരണശേഷം ആദ്യമായി മാധ്യമങ്ങളോട് സംസാരിക്കുകയായിരുന്നു മേഘ്ന.\n‘എത്രത്തോളം ശക്തയാണ് ഞാനെന്ന് അറിയില്ല. നിന്നിരുന്ന ഇടം ഇളകിപ്പോകുന്ന അവസ്ഥയായിരുന്നു ചിരുവിന്റെ വേർപാട്. ജീവിതത്തിൽ എല്ലാ കാര്യത്തിനും കൃത്യമായ ചിട്ട പാലിച്ചുപോകുന്ന ആളായിരുന്നു ഞാൻ. ചിരു അതിന് നേരെ വിപരീതവും. ജീവിക്കുന്ന എല്ലാ നിമിഷങ്ങളും ആസ്വദിക്കുകയായിരുന്നു അദ്ദേഹത്തിന്റെ രീതി. ചിരുവിന്റെ മരണശേഷമാണ് ഞാൻ അതിന്റെ നഷ്ടം മനസ്സിലാക്കിയത്. ഇനി ചിരുവിനെപ്പോലെയാകും. നാളെ എന്തെന്ന് നമുക്ക് ആർക്കും അറിയില്ലല്ലോ’, അഭിമുഖത്തിൽ മേഘ്ന പറഞ്ഞു.\nആൺകുട്ടി ജനിക്കുമെന്ന് ചിരു പറയുമായിരുന്നെന്നും ലയൺകിങിലെ സിംബയെപ്പോെല കുട്ടിയെ വളർത്തണമെന്നായിരുന്നു ചിരുവിന്റെ ആഗ്രഹമെന്നും മേഘ്ന പങ്കുവച്ചു. നമ്മുടെ കുഞ്ഞ് ജനിക്കുമ്പോൾ സിംബയെ പരിചയപ്പെടുത്തുന്നതുപോലെ ഈ ലോകത്തിനു മുന്നിൽ താൻ പരിചയപ്പെടുത്തുമെന്നും അന്ന് പറയുകയുണ്ടായി. എന്നാൽ ആഗ്രഹങ്ങളൊക്കെ വെറുതെയായി, നടി പറ‍ഞ്ഞു.\nജീവിതത്തിൽ തളർന്നുപോകേണ്ട സന്ദർഭത്തിൽ ഒപ്പം നിന്ന മാതാക്കളെക്കുറിച്ചും അടുത്ത സുഹൃത്തുക്കളെക്കുറിച്ചും മേഘ്ന സംസാരിച്ചു. നടിമാരായ അനന്യയുടെയും നസ്രിയയുടെയും പിന്തുണ മേഘ്ന എടുത്തുപറഞ്ഞു. ഇരുവരുമായി ദീർഘകാലമായുള്ള സൗഹൃദമാണെന്നും ജീവിതത്തിലെ ഓരോ ചുവടുവയ്പ്പിലും ഒപ്പമുണ്ടായിരുന്നവരാണ് അനന്യയും നസ്രിയയുമെന്ന് മേഘ്ന പറഞ്ഞു. നസ്രിയ ഫഹദിനൊപ്പം കുഞ്ഞിനെ കാണാൻ എത്തിയിരുന്നെന്നും അനന്യയും മോനെ കാണാൻ വന്നിരുന്നെന്നും മേഘ്ന പറഞ്ഞു.\nഅഭിനയത്തിലേക്ക് തിരിച്ചുവരുമെന്നും അഭിമുഖത്തിൽ മേഘ്ന വ്യക്തമാക്കി. ‘അഭിനയം എന്റെ അഭിനിവേശമാണ്. അത് എന്റെ രക്തത്തിലുളളതാണ്. ഞാൻ ഇഷ്ടപ്പെടുന്ന എന്തെങ്കിലും ഉപേക്ഷിക്കണമെന്ന് എന്റെ ഭർത്താവ് ഒരിക്കലും ആഗ്രഹിക്കുകയില്ല. എനിക്ക് കഴിയുന്നിടത്തോളം കാലം ഞാൻ സിനിമകളിൽ അഭിനയിക്കുന്നത് തുടരും. ഞാൻ തീർച്ചയായും മടങ്ങിവരും. മേഘ്‌ന പറഞ്ഞു.\nChiranjeevi Meghana Raj nazriya ananya


10 Jan 2017 1:48 PM GMT\nസ്വന്തം ഗ്രാമത്തിലേക്ക് ഒറ്റക്ക് മല തുരന്ന് വഴിവെട്ടിയ ബീഹാറിലെ ദശരഥ് മാഞ്ജിയെക്കുറിച്ച് കേള്‍ക്കാത്തവര് അധികമുണ്ടാവില്ല. അതിനു സമാനമായ രീതിയില് ലോകം അറിയേണ്ട ഒരാള് ഇങ്ങ് കേരളത്തിന്റെ തെക്കേ അറ്റത്തുണ്ട് എന്നു പറഞ്ഞാലോ? അദ്ദേഹമാണ് മേലേത്തുവീട്ടില് ശശി ഗംഗാധരന് എന്ന ശശി. തിരുവനന്തപുരം വിളപ്പില്‍ശാലയിലെ ഈ കുണ്ടാമൂഴിക്കാരന് നിശ്ചയദാര്‍ഡ്യത്തിന്റെയും ആത്മവിശ്വാസത്തിന്റെയും പ്രതിരൂപമാണ്. സ്വാധീനമില്ലാത്ത വലതുകൈയും കാലും വകവയ്ക്കാതെ കുന്നിന് മുകളിലുള്ള സ്വന്തം വീട്ടിലേക്കുള്ള വഴി വെട്ടിയ 59-കാരനായ ശശി അത്ഭുതമാവുകയാണ്. തൂമ്പയും പിക്കാസും മാത്രം ഉപയോഗിച്ച് തനിച്ചാണ് ഒരു കുന്ന് വെട്ടി അഞ്ചടി വീതിയില് 200 മീറ്ററിലേറെയുള്ള ഈ വഴി ശശി വെട്ടിയെടുത്തത്. മൂന്നുവര്‍ഷത്തെ ശശിയുടെ അധ്വാനമായ ഈ വഴി പൂര്‍ണമായും പൂര്‍ത്തിയാകുവാന് ഇനി ഏതാനും മീറ്ററുകള് കൂടി മതി.\nശശി ഈ വഴി വെട്ടി തുടങ്ങിയതിന്റെ പിന്നില് ഒരു കഥയുണ്ട്.\n'പണിയെടുക്കണം അല്ലെങ്കില് മരിക്കണം' എന്നാണ്. കുടുംബത്തിന് കൊള്ളാവുന്ന, നന്നായി പണിയെടുക്കുന്നവന് എന്ന പേരുമായി മുന്നോട്ട് പോയ്‌കൊണ്ടിരുന്ന ശശിക്ക് 45-ാം വയസില് തെങ്ങില് നിന്നു വീണ് വലതുകൈക്കും കാലിനും സ്വാധീനം നഷ്ടമായി. അപകടത്തെ തുടര്‍ന്ന് ആദ്യത്തെ രണ്ടുമൂന്ന് വര്‍ഷങ്ങള് കിടപ്പിലായിപ്പോയ ശശി വിട്ടുകൊടുക്കാന് തയ്യാറായില്ല.\nവീട്ടിലെ ബുദ്ധിമുട്ടും കൂടി ആയപ്പോള് ശശി പതിയെ വീട്ടില് തന്നെ ഇരുന്ന് കല്ല് അടിച്ച് കൊടുക്കുന്ന പണി തുടങ്ങി. പിന്നെ ഊന്ന് വടിയുടെ (ക്രച്ചസ്) സഹായത്തോടെ പതിയെ പുറത്തേക്ക് ഇറങ്ങിത്തുടങ്ങി. ഒരു മുച്ചക്ര സ്‌കൂട്ടര് ഉണ്ടെങ്കില് അയാസമില്ലാതെ പുറത്തിറങ്ങാമെന്ന് കണക്ക് കൂട്ടി ശശി അതിനുള്ള ശ്രമം തുടങ്ങി. സാമ്പത്തികമായി വളരെ ബുദ്ധിമുട്ടുള്ളതിനാല് ഭിന്നശേഷിയുള്ളവര്‍ക്ക് മുച്ചക്ര വണ്ടി വാങ്ങാന് സഹായിക്കുന്ന പഞ്ചായത്തിന് അപേക്ഷ നല്‍കി. പക്ഷെ വര്‍ഷങ്ങള് കഴിഞ്ഞിട്ടും അര്‍ഹതപ്പെട്ട പല അവസരങ്ങളിലും വണ്ടി ലഭിക്കാതെയായപ്പോള് പഞ്ചായത്തില് കയറിയിറങ്ങാന് തുടങ്ങി ശശി.\n'അവിടെ ചെല്ലുമ്പോള് എന്നെ അറിയാവുന്ന നാട്ടുകാരും ഉദ്യോഗസ്ഥരും കളിയായി പറയും 'തനിക്ക് വണ്ടി കിട്ടിയാല് എങ്ങനെ വീട്ടില് കൊണ്ടു പോകും? അങ്ങോട്ട് വഴിയില്ലല്ലോ? മൊത്തം കുന്നല്ലേ? കുന്നിന്റെ മുകളിലൂടെ വണ്ടി ഓടിച്ചു പോകുമോ? ഇത് കേട്ടപ്പോള് തോന്നി അവര് പറഞ്ഞത് ശരിയല്ലെ എന്ന്. വീട്ടില് നിന്ന് നാട്ടിലേക്ക് ഇറങ്ങണമെങ്കില് ഒരു കുന്ന് കയറി റോഡിലെത്തണം. ഇത് വളരെ ബുദ്ധിമുട്ടിയായിരുന്നു ഞാന് കടന്നിരുന്നത്. ഇവിടെ ഒരു വഴി വന്നാല് 15-ഓളം വീട്ടുകാര്‍ക്ക് ഉപകാരപ്പെടുമെന്ന് മനസിലായപ്പോള് ഇതിന് വേണ്ടി ഒന്നു ശ്രമിച്ചു നോക്കി. പത്തോളം വീട്ടുകാരുടെ അവകാശപ്പെട്ട വസ്തുവിലൂടെ വഴി വെട്ടണമെങ്കില് എല്ലാവരുടെയും അനുമതി വേണമെന്നാണ് അധികൃതര് പറഞ്ഞത്. ഒടുവില് എന്റെ വഴി ഞാന് തന്നെ വെട്ടാന് അങ്ങ് തീരുമാനിച്ചു.'-\nവസ്തുകളുടെ ഉടമകളോട് കാര്യം പറഞ്ഞ് പണിതുടങ്ങിയ ശശി അധികം നാള് ഇത് കൊണ്ടുപോവില്ലെന്നായിരുന്നു ബന്ധുക്കളും നാട്ടുകാരുമൊക്കെ കരുതിയത്. 2013 ഫെബ്രുവരി അവസാനത്തോടെയായിരുന്നു ശശി പണി തുടങ്ങിയത്. ഇപ്പോള് മൂന്ന് വര്‍ഷമാകാന് പോകുമ്പോള് പണി ഏതാണ്ട് തീരാറായിരിക്കുകയാണ്. വഴിവെട്ടുന്നതിന് ശശിക്ക് ശാരീരികവും അല്ലാതെയും ധാരാളം തടസ്സങ്ങളുണ്ടായിരുന്നു. ഇടയ്ക്ക് കുന്നിന്റെ ഉടമയുടെ പരാതിയെ തുടര്‍ന്ന് പോലീസ് വന്ന് പണി നിര്‍ത്തിച്ചു. കാരണം വെട്ടുന്ന വഴിയുടെ അരികിലുള്ള മണ്ണ് ഇടിഞ്ഞ് വീണ് ആര്‍ക്കെങ്കിലും പരിക്ക് പറ്റിയാല് തനിക്ക് കേസുമായി നടക്കാന് കഴിയില്ലെന്നായിരുന്നു ഉടമ പറയുന്നത്. അവസാനം പോലീസിന്റെ മുമ്പില് അങ്ങനെ എന്തെങ്കിലും സംഭവിച്ചാല് അതിന്റെ ഉത്തരവാദിത്വം താന് ഏറ്റെടുത്തുകൊള്ളമെന്നു എഴുതി നല്‍കിയാണ് പണി വീണ്ടും ആരംഭിച്ചത്. ഇതിനെക്കുറിച്ച് ശശി പറയുന്നത്-\n'ഇവിടുത്തെ മണ്ണ് നല്ല ഉറപ്പുള്ളതാണ്. വെട്ടേണ്ട രീതിയില് വെട്ടിയാല് ഒന്നും സംഭവിക്കില്ല. മണ്ണിനെ അറിഞ്ഞ് വെട്ടണം. ജെസിബി ഇട്ട് വലിച്ചാല് കുന്ന് എല്ലാം കൂടി ഇടിഞ്ഞ് ചിലപ്പോള് അതിന്റെ (ജെസിബി) പുറത്തേക്ക് വീഴും. ഇവിടെ കുഴപ്പമൊന്നും വരില്ല.'\nഈ വഴി കടന്നുപോകുന്ന ശശിയുടെ അയല്‍ക്കാര്‍ക്ക് ഇപ്പോള് ഈ വാക്കുകള് വിശ്വാസമാണ്. മണ്ണിനെ നല്ലതുപോലെ അറിയാവുന്ന ശശിയെ ഈ അയല്‍ക്കാര്‍ക്ക് നല്ലതുപോലെ അറിയാം, അതുകൊണ്ട് തന്നെ കുന്ന് ഇടിയില്ലെന്ന് ഉറപ്പുണ്ട് അവര്‍ക്ക്. ശശിയെക്കുറിച്ച് പ്രദേശവാസിയായ എസ് ഉദയന് പറയുന്നത്-\n'ഒരു വല്ലാത്ത മനുഷ്യനാണ് അയാള്. ഞങ്ങള് ഒക്കെ കുറെ പറഞ്ഞിട്ടുണ്ട് വഴിവെട്ടാന് പോകേണ്ട, പഞ്ചായത്തില് നിന്ന് ശരിയാക്കാം. പുള്ളി ഇതൊന്നും കേള്‍ക്കില്ല. ഈ വഴി തീരുമെന്ന് പുള്ളിക്ക് മാത്രമെ വിശ്വാസമുണ്ടായിരുന്നുള്ളൂ. ഞങ്ങള് കരുതിയില്ല ഇത് ശശിച്ചേട്ടന് തീര്‍ക്കുമെന്ന്. പുള്ളി നല്ല കിണറുവെട്ടുകാരനായിരുന്നു. മണ്ണിന്റെ ഉറപ്പു നോക്കി പണിയെടുക്കാന് പുള്ളിക്ക് ശരിക്ക് അറിയാം. അതുകൊണ്ട് വഴി പേടിക്കാനൊന്നുമില്ല.'\n- ശശിക്ക് ഈ വഴി പൂര്‍ത്തിയാകാന് ഒരു ഇലക്ട്രിക് പോസ്റ്റിന്റെ തടസ്സം കൂടിയുണ്ടായിരുന്നു. സ്വന്തം കൈയില് നിന്ന് പണം കൊടുത്ത് മാറ്റാന് കഴിയാത്തതുകൊണ്ട് അതിങ്ങനെ നിന്നപ്പോള് ജനപ്രതിനിധികളുടെ ഇടപെടലില് കെഎസ്ഇബി അതുമാറ്റി തന്നു. പോസ്റ്റ് നിന്നടത്തെ മണ്ണും കൂടിയേ ഇനി മാറ്റാനുള്ളൂ. അതു കൂടി ആയാല് ഏകദേശം വഴി പൂര്‍ത്തിയാകും. പിന്നെയുള്ളത് ശശിയുടെ വീടിന്റെ മുന്‍ഭാഗത്തെ വഴി ശരിയാക്കുകയെന്നതാണ്. അത് രണ്ടുമാസം കൊണ്ട് തീര്‍ക്കാന് കഴിയുമെന്നാണ് ശശി പറയുന്നത്. പുലര്‍ച്ചെ അഞ്ച് - അഞ്ചരയോടെ പണി തുടങ്ങുന്ന ശശി വെയില് ഉറയ്‌ക്കുമ്പോള് ഏകദേശം ഒന്‍പതരോടെ പണി നിര്‍ത്തും. പിന്നെ വൈകിട്ട് മൂന്നരക്ക് ശേഷം വീണ്ടും തുടങ്ങുന്ന പണി ഏഴു മണി, ചിലപ്പോള് എട്ടുമണി വരെ നീളും.\nതാന് പണിയെടുക്കുന്നത് എങ്ങനെയെന്ന് ശശി വിശദീകരിക്കുന്നത് ഇങ്ങനെയാണ്- 'മിക്കവാറും ഇരുന്നുകൊണ്ടു തന്നെയാണ് പണിയെടുക്കുന്നത്. കമ്പ് കുത്തി ചുറ്റിനും വേലി തീര്‍ത്ത് അതില് താങ്ങി നിന്നുകൊണ്ടും അല്ലെങ്കില് അതില് പലക ഇട്ട് ഇരുന്നു കൊണ്ട് പണിയെടുക്കും. ചിലപ്പോള് കിടന്നു വരെ വഴി വെട്ടിയിട്ടുണ്ട്. വെട്ടിയിടുന്ന മണ്ണ് താഴെയുള്ള പുരയിടത്തിലേക്കാണ് ഇടുന്നത് (ഉടമസ്ഥരുടെ അനുവാദത്തോടെ കൂടി). അവിടെ നിന്ന് ലോറിക്കാര് മണ്ണ് വന്ന് എടുത്തോളും. ഒരു ലോഡിന് എനിക്ക് അവര് 100 രൂപ തരും. ഏതായാലും അവര് അവിടുന്ന് പെട്ടെന്ന് മണ്ണ് മാറ്റും. വെട്ടുന്ന വഴിക്കിടയില് ഇടയ്ക്ക് താഴ്ചയുണ്ടായിരുന്നു. അങ്ങോട്ട് ഞാന് തന്നെ വെട്ടിയ മണ്ണ് ഇട്ട് നികത്തി. മണ്ണ് കൊട്ടയിലാക്കി പാളയിലിട്ട് കമ്പികെട്ടി വലിച്ചായിരുന്നു ആ താഴ്ചയില് മണ്ണിട്ടിരുന്നത്.'\nശശിയുടെ ഭാര്യയായ ഓമന പറയുന്നത്- 'കിടന്ന് ഒക്കെ വഴി വെട്ടുന്നത് കാണുമ്പോള് ഞാനും പിള്ളേരും വഴക്കു പറയുമായിരുന്നു. പുള്ളി പക്ഷേ ഇതൊന്നും കേള്‍ക്കില്ല. പിള്ളേരായ സന്തോഷിനെയും വിനോദിനെയും നേരെചൊവ്വെ പഠിപ്പിക്കാന് കഴിയാത്തതുകൊണ്ട് അവര്‍ക്കും കൂലിപ്പണിയാണ്. അവരും ഞാനും പണിക്ക് പോയാല് ഇങ്ങേര് ഒറ്റക്ക് ഇവിടെ കിടന്ന് കഷ്ടപ്പെടുന്നത് കണ്ടിട്ടാണ് ഇത് നിര്‍ത്താന് പറയുന്നത്. പുള്ളിക്കാണെങ്കില് പണി എടുക്കാതെ ഒരു നേരം വെറുതെ ഇരിക്കുന്നത് ഇഷ്ടമല്ല. ചിലപ്പോള് പുള്ളി വേച്ച് വേച്ച് വീഴും, പരിചയമുള്ളവര് കണ്ടാല് താങ്ങും. അറിയാത്തവരാണെങ്കില് കള്ളുകുടിയനാണെന്ന് കരുതി അങ്ങ് പോകും. പുള്ളി ഇങ്ങനെ പണിയെടുക്കുന്നതുകൊണ്ട് അസുഖക്കാരനാണെന്ന് ആര്‍ക്കും തോന്നില്ല. ബുദ്ധിമുട്ടില്ലായിരുന്നെങ്കില് ഞാന് പണിക്ക് പോകാതെ കൂടെ സഹായിക്കാന് ചെല്ലുമായിരുന്നു. വീടിന്റെ ലോണും പുള്ളിയുടെ ചികിത്സയും ഒക്കെ നല്ല തുകയാകും. ഞങ്ങളു കൂടി പണിക്കു പോകാതെ പറ്റില്ല. ഇതിനിടയ്ക്ക് വഴിവെട്ടിനായി ഇങ്ങനെ പോയാല് പിന്നെ ഞങ്ങള്‍ക്ക് വഴക്കു പറയാതെ ഇരിക്കാന് പറ്റുമൊ? വീണ്ടും വയ്യാതായാല് എന്തുചെയ്യും.\nശശി പണിയെടുക്കുന്നതു കണ്ടാല് ശരീരത്തിന്റെ ഒരു ഭാഗത്തിന് സ്വാധീനമില്ലാത്ത വ്യക്തിയാണെന്ന് തോന്നില്ല. വലതുകൈയുടെ രണ്ടോ മൂന്നോ വിരലുകള് മാത്രമെ ശരിക്ക് ഉപയോഗിക്കാന് കഴിയൂ. പിന്നെ കാലിന് നല്ല സ്വാധീനക്കുറവുണ്ട്. ഇതെല്ലാം വച്ചുകൊണ്ട് ഇത്രയും നാളും വാശിയോടെ വഴിവെട്ടാന് കാരണമെന്താണന്ന് ചോദിച്ചാല് ശശി പറയുന്നത്. 'അവര് കളിയാക്കിത് ഒന്നുമല്ല കാരണം, പക്ഷെ അവര് വഴിയില്ല എന്ന് പറഞ്ഞത് സത്യം തന്നെയായിരുന്നു. എന്നോട് ഡോക്ടര്‍മാര് പറഞ്ഞിരുന്നു വ്യായാമം ചെയ്താല് ശരീരത്തിന് വിത്യാസമുണ്ടാകുമെന്ന്. പിന്നെ പണിയെടുത്തില്ലെങ്കില് മരിക്കണം എന്നാണ് എന്റെ വിശ്വാസം. വഴിവെട്ടാന് ഇറങ്ങിയതുകൊണ്ട് ഭാര്യയും മക്കളുമൊക്കെ വഴക്കു പറയുമായിരുന്നു. നാട്ടുകാരും ചോദിക്കും ഈ ശരീരം വച്ച് ഇങ്ങനെ കഷ്ടപ്പെടാമോ എന്ന്. ഞാന് ചിന്തിച്ചത്, വഴി ശരിയായാല് എനിക്ക് കഷ്ടപ്പെടാതെ ഈ വഴിയില് കൂടി പോകാം. വണ്ടി കിട്ടിയാല് അതും വീട്ടിലെത്തിക്കാം. മക്കള്‍ക്കും ഗുണമാകും. അടുത്ത് പത്ത് പതിനഞ്ച് വീട്ടുകാരുണ്ട് അവര്‍ക്കും ഉപകാരമാകും. കൂടാതെ എനിക്ക് പണിയെടുക്കുകയും ചെയ്യാം. മീഡിയാ വണ് ചാനലുകാരായിരുന്നു ആദ്യം എന്നെക്കുറിച്ച് അറിയിച്ചത്. ഇപ്പോള് അവരുടെ ശ്രമഫലമായി എനിക്ക് ഒരു മുച്ചക്ര വണ്ടി തരാമെന്ന് പറഞ്ഞു. ചെറിയ കുറച്ച് പണി കൂടി കഴിഞ്ഞാല് വണ്ടി കയറുന്ന പരുവമാകും വഴി. എന്റെ വഴിയിലൂടെ ഞാന് സ്‌കൂട്ടര് ഓടിച്ച് വഴി ഉദ്ഘാടനം ചെയ്യണമെന്നാണ് അവര് പറഞ്ഞിരിക്കുന്നത്. അവര് പറഞ്ഞതുകൊണ്ട്. ഇപ്പോള് അത് ഒരു മോഹമായി. എന്റെ വിയര്‍പ്പ് വീണ് ഈ വഴി ഞാന് തന്നെ എല്ലാവര്‍ക്കും വേണ്ടി തുറന്നുകൊടുക്കുകയെന്ന സ്വപ്‌നം ഇപ്പോള് യഥാര്‍ത്ഥ്യമാവുകയാണ്.'\nതന്റെ സാമ്പത്തിക ബുദ്ധിമുട്ടും ശാരീരിക അവശതകളും എല്ലായിടത്തു നിന്നുമുള്ള എതിര്‍പ്പിനെയും അവഗണിച്ച് തന്റെ വഴി സ്വയം വെട്ടിയ ഈ മനുഷ്യന് ഇപ്പോഴുള്ള ചിന്ത വഴിയുടെ പണി പൂര്‍ത്തിയാല് വെറെ എന്തു പണിയെടുക്കുമെന്നാണ്. എന്തും ചെയ്യാമെന്ന ആത്മവിശ്വാസം വഴിവെട്ടിലൂടെ കിട്ടിയെന്നു പറഞ്ഞ ശശിക്ക് ഇപ്പോഴുള്ളത് അടുത്ത പണി എന്താണെന്നാണ്.\nശശിയെ സാമ്പത്തികമായി സഹായിക്കാന് താത്പര്യമുള്ളവര്‍ക്ക്:\nഅക്കൗണ്ട് നമ്പര്- 3300 2094 108\nഐഎഫ്‌സി കോഡ്- SBIN0013221\nഎസ്ബിഐ പേയാട് ബ്രാഞ്ച്\nഫോണ് നമ്പര്- 755 802 3107


Director Aniyan Recalls His Fights With Mammootty And How The Megstar Reacted Later - Malayalam Filmibeat\n| Published: Tuesday, July 20, 2021, 16:47 [IST]\nമലയാള സിനിമയുടെ മെഗാ സ്റ്റാറാണ് മമ്മൂട്ടി. പലപ്പോഴും മമ്മൂട്ടിയെക്കുറിച്ച് സോഷ്യല് മീഡിയയിലും മറ്റും പല ധാരണകളും പ്രചരിക്കാറുണ്ട്. പലപ്പോഴും മമ്മൂട്ടിയ്ക്ക് ജാഡയാണെന്ന് വരെ പറയാറുണ്ട്. എന്നാല് അദ്ദേഹത്തെ അടുത്തറിയുന്നവര് പറയുന്നത് പുറമെയുള്ള ആ ഇമേജ് അല്ല യഥാര്‍ത്ഥ മമ്മൂട്ടിയെന്നാണ്. മനസില് ഒന്നും വെക്കാത്ത, പറയാനുള്ളത് മുഖത്ത് നോക്കി പറയുകയും സ്‌നേഹിക്കുകയും ചെയ്യുന്ന വ്യക്തിയാണ് മമ്മൂട്ടിയെന്നാണ് അടുപ്പക്കാര് പറയുന്നത്.\nഇപ്പോഴിതാ മമ്മൂട്ടിയെക്കുറിച്ചുള്ള ഓര്‍മ്മകളും വഴക്കിനെക്കുറിച്ചുമെല്ലാം പങ്കുവെക്കുകയാണ് സംവിധായകന് അനിയന്. മമ്മൂട്ടി നായകനായ കോട്ടയം കുഞ്ഞച്ചന് എന്ന സിനിമയുടെ ചിത്രീകരണത്തിനിടെയുണ്ടായ അനുഭവമാണ് അനിയന് പങ്കുവെക്കുന്നത്. ഡെന്നീസ് ജോസഫ് തിരക്കഥയെഴുതി ടിഎസ് സുരേഷ് ബാബു സംവിധാനം ചെയ്ത ചിത്രമായിരുന്നു കോട്ടയം കുഞ്ഞച്ചന്. വിശദമായി വായിക്കാം.\nമലയാള സിനിമയില് നല്ല മനസിന്റെ ഉടമയാണ് മമ്മൂട്ടി. പഞ്ചപാവമാണ്. നിഷ്‌കളങ്കത കൊണ്ടാണ് ഉള്ളിലുള്ളത് വിളിച്ച് പറയുന്നത്. കോട്ടയം കുഞ്ഞച്ചന് ചെയ്യുമ്പോള് ഒരു അനുഭവമുണ്ട്. ഞാന് പ്രോംറ്റ് ചെയ്ത് കൊടുക്കകയാണ്. പക്ഷെ വോയ്‌സ് മോഡുലേഷന് ശരിയായിരുന്നില്ല. എന്നോട് വോയ്‌സ് മോഡുലേഷന് ശരിയല്ലെന്ന് പറഞ്ഞു. അപ്പോള് ഞാന് പറഞ്ഞു അത് നടന്റെ പണിയാണെന്ന്. ഇത് മമ്മൂട്ടിയെ ദേഷ്യപ്പെടുത്തി. ഇതിനിടെ അത് വിട്ടുകളയാന് തന്നോട് സിനിമയുടെ സംവിധായകന് പറഞ്ഞുവെന്നും താന് വിട്ടുവെന്നും അദ്ദേഹം പറയുന്നു.\nഇതിന് ശേഷം ഡയലോഗ് പറഞ്ഞു കൊടുക്കുമ്പോള് ഇതിപ്പോല് അടൂര് ഗോപാലകൃഷ്ണനെ വച്ചെടുക്കേണ്ടി വരുമെന്ന് മമ്മൂട്ടി തന്നെ കളിയാക്കി കൊണ്ടു പറഞ്ഞു. കാര്യം മനസിലായ താന് അടൂര് ഗോപാലകൃഷ്ണനാകാന് പറ്റുമെന്നും എന്നാല് ഭരതന് ആകാന് ആര്‍ക്കും പറ്റില്ലെന്നും തിരിച്ചു പറഞ്ഞുവെന്നും അനിയന് പറഞ്ഞു. ഇത് മമ്മൂട്ടിയ്ക്ക് ദേഷ്യമുണ്ടാക്കി. നിര്‍മ്മാതാവ് തന്നോട് ദേഷ്യപ്പെട്ടു. അദ്ദേഹം പിണങ്ങി പോകുമെന്നായിരുന്നു ഭയം. എന്നാല് മമ്മൂട്ട തിരികെ വരികയും അഭിനയിക്കുകയും ചെയ്തുവെന്നും അനിയന് ഓര്‍ക്കുന്നു.\nആ സിനിമയുടെ ഡബ്ബിംഗ് നടക്കുമ്പോഴായിരുന്നു മറ്റൊരു അനുഭവം. ഡബ്ബിംഗ് നടക്കുന്ന തിയേറ്ററിലിരുന്ന് അദ്ദേഹം ഓറഞ്ച് കഴിക്കുകയായിരുന്നു. എന്നാല് ഇവിടെ അകത്ത് വച്ച് കഴിക്കാന് പറ്റില്ലെന്നും നേരത്തെ രജനീകാന്ത് വന്നപ്പോള് പുറത്ത് വച്ചാണ് ചായ കുടിച്ചതെന്നും അവര് പറഞ്ഞു. ഇത് താന് മമ്മൂക്കയോട് പറഞ്ഞു. ഇവിടെ വച്ച് കഴിക്കാന് പറ്റില്ലെന്ന് പറഞ്ഞപ്പോള് ഞാന് ഇങ്ങനെയാണെന്നായിരുന്നു അദ്ദേഹത്തിന്റെ മറുപടി. ഇങ്ങനെ രണ്ട് തവണ അദ്ദേഹവുമായി മോശം അനുഭവങ്ങളുണ്ടായി. ചെറുപ്പത്തിന്റെ ധൈര്യമായിരുന്നു തനിക്കെന്നും അദ്ദേഹം ഓര്‍ക്കുന്നു.\nപിന്നീട് തിരുവനന്തപുരത്ത് ഒരു ചിത്രീകരണം നടക്കുന്നതിനിടെ മനസില് ഈ സംഭവങ്ങളുള്ളതിനാല് താന് മാറി നില്‍ക്കുകയായിരുന്നു. എന്നാല് തന്നെ കണ്ടതും മമ്മൂട്ടി അടുത്തേക്ക് വിളിച്ചു. എന്താണ് മാറി നില്‍ക്കുന്നതെന്ന് ചോദിച്ചു. മമ്മൂക്കയ്ക്ക് എന്നോട് പിണക്കമല്ലേയെന്ന് ചോദിച്ചു. എന്ത് പിണക്കം എന്നായിരുന്നു അദ്ദേഹത്തിന്റെ മറുപടി. ആ സംഭവം പോലും അദ്ദേഹത്തിന് ഓര്‍മ്മയില്ലായിരുന്നുവെന്നാണ് അനിയന് ഓര്‍ക്കുന്നത്. മമ്മൂട്ടി വളരെ നല്ല മനുഷ്യനാണെന്നും നിഷ്‌കളങ്കനാണെന്നും അദ്ദേഹം അഭിപ്രായപ്പെട്ടു.\nമനസില് ഒന്ന് വച്ച് പെരുമാറുകയില്ല. പറയാനുള്ളത് അപ്പോള് മുഖത്ത് നോക്കി പറയും. പിന്നെ അത് ഓര്‍മ്മ പോലും കാണില്ലെന്നും അദ്ദേഹം പറയുന്നു.\nDirector Aniyan Recalls His Fights With Mammootty And How The Megstar Reacted Later\nStory first published: Tuesday, July 20, 2021, 16:47 [IST]


Liverpool vs Manchester United: മാഞ്ചസ്റ്റര്, ബയേണ്, പി എസ് ജി, മിലാന് ഒന്നാം സ്ഥാനത്ത്; യുവെന്റസിന് തോല്‍വി - bayern psg inter milan win juventus lose | Samayam Malayalam\nbayern psg inter milan win juventus lose\nSamayam Desk | Lipi | Updated: 18 Jan 2021, 01:17:00 PM\nഇംഗ്ലീഷ് പ്രീമിയര് ലീഗില് മാഞ്ചസ്റ്റര്-ലിവര്‍പൂള് പോരാട്ടം സമനിലയില്, ജര്‍മനിയില് ബയേണ് മ്യൂണിക്കും ഫ്രാന്‍സില് പി എസ് ജിയും വിജയത്തോടെ ഒന്നാം സ്ഥാനത്ത് തുടരുന്നു. ഇറ്റലിയില് യുവെന്റസിന് കനത്ത തിരിച്ചടി നല്‍കിക്കൊണ്ട് ഇന്റര്‍മിലാന്റെ മുന്നേറ്റം....\nമാഞ്ചസ്റ്റർ - ലിവർപൂൾ മത്സരത്തിൽ നിന്ന്...\nപ്രീമിയര് ലീഗില് മാഞ്ചസ്റ്റര് സിറ്റിക്കും ടോട്ടനമിനും ജയം\nഇറ്റലിയില് കിരീടപ്പോരില് മിലാന് ക്ലബ്ബുകള് ഒപ്പത്തിനൊപ്പം\nറോബര്‍ട് ലെവന്‍ഡോസ്‌കിയുടെ ഗോളടി മികവില് ബയേണ്\nഇംഗ്ലീഷ് പ്രീമിയര് ലീഗിലെ മുന്‍നിര ടീമുകളായ ലിവര്‍പൂളും മാഞ്ചസ്റ്റര് യുനൈറ്റഡും തമ്മിലുള്ളത് ഗോളില്ലാ കളിയായി. ടോട്ടനം ഹോസ്പര് എവേ മാച്ചില് 3-1ന് ഷെഫീല്‍ഡ് യുനൈറ്റഡിനെയും മാഞ്ചസ്റ്റര് സിറ്റി ഹോം മാച്ചില് 4-0ന് ക്രിസ്റ്റല് പാലസിനെയും തോല്‍പ്പിച്ചു. കൊവിഡ് ഭീഷണി കാരണം ആസ്റ്റന്‍വില്ല-എവര്‍ട്ടണ് മത്സരം മാറ്റി വെച്ചു.\n18 മത്സരങ്ങളില് 37 പോയിന്റ് നേടിയ മാഞ്ചസ്റ്റര് യുനൈറ്റഡ് ഒന്നാം സ്ഥാനത്ത് തുടരുന്നു. 17 മത്സരങ്ങളില് 35 പോയിന്റുള്ള മാഞ്ചസ്റ്റര് സിറ്റി രണ്ടാം സ്ഥാനത്തേക്ക് കയറി. 18 മത്സരങ്ങളില് 35 പോയിന്റുള്ള ലെസ്റ്റര് സിറ്റിയും 34 പോയിന്റുള്ള ലിവര്‍പൂളും മൂന്നും നാലും സ്ഥാനത്തേക്ക് താഴ്ന്നു.\nമാഞ്ചസ്റ്റര് സിറ്റിക്കായി ജോണ് സ്‌റ്റോണ്‍സ് രണ്ട് ഗോളുകള് നേടി. ഗുന്‍ഡോഗന്, സ്‌റ്റെര്‍ലിംഗ് എന്നിവരാണ് മറ്റ് ഗോളടിക്കാര്. ടോട്ടനമിനായി ഓറിയര്, കാന്, ഡൊബെലെ സ്‌കോര് ചെയ്തു.\nഇറ്റാലിയന് സീരി എ ലീഗില് യുവെന്റസിനെ തകര്‍ത്ത് ഇന്റര്‍മിലാന് കിരീടപ്പോരാട്ടത്തില് എ സി മിലാനൊപ്പമെത്തി. ഹോം മാച്ചില് എതിരില്ലാത്ത രണ്ട് ഗോളുകള്‍ക്കാണ് ഇന്റര്‍മിലാന്റെ ജയം. 18 മത്സരങ്ങളില് 40 പോയിന്റോടെ എ സി മിലാനൊപ്പം ഒന്നാം നിരയിലാണ് ഇന്റര്. ഒരു മത്സരം കുറച്ചു കളിച്ചതിന്റെ മുന്‍ഗണന എ സി മിലാനുണ്ട്. നാപോളി 6-0ന് ഫിയോറന്റീനയെ തകര്‍ത്തു. ക്രോട്ടോണ് 4-1ന് വെനെവെന്റോയെ തോല്‍പ്പിച്ചു. സസോലോ 1-1 പാര്‍മ സമനിലയായി. അറ്റലാന്റ-ജെനോവ ഗോള്‍രഹിതം.\nAlso Read: യശസ്വിയെ സ്ലെഡ്ജ് ചെയ്തതിന് വിമ‍ർശനം; ശ്രീശാന്തിൻെറ മാസ് മറുപടി, കയ്യടിച്ച് ആരാധകർ!!\nഫ്രഞ്ച് ലീഗില് പി എസ് ജി ഏക ഗോളിന് ആംഗേഴ്‌സിനെ തോല്‍പ്പിച്ച് ഒന്നാം സ്ഥാനത്ത് തുടരുന്നു. എഴുപതാം മിനുട്ടില് കുര്‍സാവയാണ് വിജയഗോള് നേടിയത്. 20 മത്സരങ്ങളില് 42 പോയിന്റാണ് പി എസ് ജിക്ക്. 19 മത്സരങ്ങളില് 40 പോയിന്റുള്ള ലിയോണ് തൊട്ടു പിറകിലുണ്ട്. മാഴ്‌സെ 1-2ന് നിമെസിനോട് തോറ്റു.\nജര്‍മന് ബുണ്ടസ് ലിഗയില് ബയേണ് മ്യൂണിക് 2-1ന് ഫ്രീബര്‍ഗിനെ തോല്‍പ്പിച്ചു. ലെവന്‍ഡോസ്്കി, മുള്ളര് ബയേണിനായി സ്‌കോര് ചെയ്തു. ഫ്രാങ്ക്ഫര്‍ട്ട് 3-1ന് ഷാല്‍ക്കെയെ തോല്‍പ്പിച്ചു. 16 മത്സരങ്ങളില് 36 പോയിന്റുമായി ബയേണ് ഒന്നാം സ്ഥാനത്ത് മുന്നേറുന്നു. 32 പോയിന്റുള്ള ലൈപ്‌സിഷ് രണ്ടാം സ്ഥാനത്ത്.\nമെസി പുറത്താക്കപ്പെട്ടു, ബാഴ്സക്ക് സൂപ്പര് കപ്പ് നഷ്ടം; ബില്‍ബാവോ ചരിത്രമെഴുതി ആര്‍ട്ടിക്കിള് ഷോ\nലിവർപൂൾ മാഞ്ചസ്റ്റർ യുണൈറ്റഡ് Liverpool vs Manchester United Juventus Inter Milan Football results Bayern Munich\nWeb Title : bayern psg inter milan win juventus lose


മൊബൈലിലും കറൻസിയിലും കൊറോണ വൈറസ് 28 ദിവസത്തോളം നശിക്കാതെ നിൽക്കും | Asian Metro News\nമൊബൈലിലും കറൻസിയിലും കൊറോണ വൈറസ് 28 ദിവസത്തോളം നശിക്കാതെ നിൽക്കും\nനിര്‍ജ്ജീവ പ്രതലങ്ങളിലും കൊറോണ വൈറസിന്റെ ആയുര്‍ദൈര്‍ഘ്യം ചെറുതല്ലെന്ന് സൂചന നല്‍കി പുതിയ പഠന റിപ്പോര്‍ട്ട്. ബാങ്ക് കറന്‍സി, മൊബൈല് ഫോണ്, ഗ്ലസ്, പ്ലാസ്റ്റിക്, സ്റ്റീല് തുടങ്ങിയ പ്രതലങ്ങളില് തണുത്തതും ഇരുണ്ടതുമായ സാഹചര്യങ്ങളില് കൊറോണ വൈറസ് 28 ദിവസം വരെ ജീവിക്കുമെന്നാണ് റിപ്പോര്‍ട്ടില് പറയുന്നത്.\nആസ്‌ത്രേലിയയുടെ നാഷണല് സയന്‍സ് ഏജന്‍സിയുടെ പഠനറിപ്പോര്‍ട്ടിലാണ് ഇക്കാര്യം പറയുന്നത്. വൈറോളജി ജേണലില് ഈ പഠനം പ്രസിദ്ധീകരിച്ചിട്ടുണ്ട്.\nമൂന്ന് വ്യത്യസ്ത താപനിലയില് കൊറോണ എങ്ങനെ അതിജീവിക്കുമെന്നായിരുന്നു പഠനം. ചൂടുകൂടിയ അവസ്ഥയില് വൈറസിന്റെ അതിജീവനകാലം കുറവാണെന്ന് ആസ്ത്രേലിയയിലെ നാഷണല് സയന്‍സ് ഏജന്‍സിയായ സി.എസ്.ഐ.ആര്.ഒ പറയുന്നൂ.\nമൊബൈല് ഫോണ് സ്‌ക്രീന്, ഗ്ലാസ്, സ്റ്റീല്, പ്ലാസ്റ്റിക് ബാങ്ക് നോട്ടുകള് പോലെയുള്ള പ്രതലങ്ങളില് 20 ഡിഗ്രി സെല്‍ഷ്യസില് (68 ഡിഗ്രി ഫാരന്‍ഹീറ്റ്) സാര്‍സ് കോവ്-2 വൈറസ് ഏറ്റവും ബലിഷ്ഠമായിരിക്കും. 28 ദിവസം വരെ വൈറസ് അതിജീവിക്കും.\n30 ഡിഗ്രി സെല്‍ഷ്യസില് (86 ഡിഗ്രി ഫാരന്‍ഹീറ്റ്) ഏഴ് ദിവസമായും 40 ഡിഗ്രി സെല്‍ഷ്യസില് (104 ഡിഗ്രി ഫാരന്‍ഹീറ്റ്) 24 മണിക്കൂറുമായിരിക്കും അതിജീവന ശേഷി. ആഗിരണശേഷി ഇല്ലാത്ത പ്രതലങ്ങളില് നാല് ദിവസം വരെ വൈറസ് അതിജീവിച്ചേക്കുമെന്നാണ് ജേര്‍ണലിന്റെ പഠന റിപ്പോര്‍ട്ട്.\nഅതേസമയം, കുറഞ്ഞ അന്തരീക്ഷ താപനിലയിലും കോട്ടണ് പോലെയുള്ള പ്രതലങ്ങളില് 14 ദിവസം വരെയായിരിക്കും വൈറസിന് അതിജീവിക്കാന് കഴിയുക. കൂടിയ ചൂടില് 16 മണിക്കൂറില് കൂടുതല് പിടിച്ചുനില്‍ക്കാന് കഴിയില്ല.\nഎന്നാല് ഇത്രയും അതിജീവന ശേഷിയുണ്ടെങ്കിലും മനുഷ്യരിലേക്ക് പടരാനുള്ള കഴിവുണ്ടെന്ന് പറയാന് കഴിയില്ലെന്ന് ആസ്ത്രേലിയന് സെന്റര് ഫോര് ഡീസസ് പ്രിപേര്‍ഡ്നസ് ഡയറക്ടര് ട്രെവര് ഡ്രൂ പറയുന്നു.\nഅതേസമയം, വൈറസ് അതിജീവിക്കുന്ന ഈ പ്രതലങ്ങളില് സ്പര്‍ശിച്ച ഒരാള് അശ്രദ്ധമായി കൈകള് കണ്ണിലോ മൂക്കിലോ സ്പര്‍ശിച്ചാല് അവ പടരാനുള്ള സാധ്യത കൂടുതലാണെന്നും വൈറോളജി ജേര്‍ണല് പറയുന്നു. കൈകള് കഴുകുന്നതിന്റെയും സാനിറ്റൈസര് ഉപയോഗിക്കുന്നതിന്റെയും പ്രാധാന്യം ഒന്നുകൂടി ഓര്‍മ്മിപ്പിക്കുകയാണ് ഈ പഠനം.\nസി ഐ എസ് എഫ് ഉദ്യോഗസ്ഥർക്ക് കോവിഡ്: കണ്ണൂർ വിമാനത്താവളത്തിൽ റെഡ് അലർട്ട് 0\n‘ഇന്ധന നികുതി കുറയ്ക്കണം’; കേന്ദ്ര-സംസ്ഥാന സർക്കാരുകളോട് റിസർവ് ബാങ്ക് ഗവർണർ 0\nവ്യാജ ചാരായ നിര്‍മ്മാണം: പ്രതി പിടിയില് 0


സെന്‍റ് തോമസ് കത്തീഡ്രലിൽ ദുക്‌റാന ഊട്ടുതിരുനാളിന് കൊടിയേറി – IRINJALAKUDALIVE.com\nഇരിങ്ങാലക്കുട : സെന്റ് തോമസ് കത്തീഡ്രലിൽ ദുക്‌റാന ഊട്ടുതിരുന്നാളിന് കൊടിയേറി. ഞായറാഴ്ച്ച രാവിലെ നടന്ന ആഘോഷമായ കുര്‍ബ്ബാനയ്ക്ക് ശേഷം കത്തീഡ്രല് വികാരി ഫാ. ആന്റു ആലപ്പാടന് പതാക ഉയര്‍ത്തി. തിങ്കളാഴ്ച്ച വൈകീട്ട് 5.30ന് വിശുദ്ധ കുര്‍ബ്ബാന,സന്ദേശം, ലദീഞ്ഞ് , നൊവേന, രൂപം എഴുന്നള്ളിച്ചുവയ്ക്കല് എന്നിവ നടക്കും. തിരുനാള് ദിനമായ ചൊവ്വാഴ്ച്ച രാവിലെ ആറിന് കത്തീഡ്രലിലും, വൈകീട്ട് അഞ്ചിന് സ്പിരിച്ച്വാലിറ്റി സെന്ററിലും വിശുദ്ധ കുര്‍ബ്ബാന നടക്കും.\nരാവിലെ 7.15 ന് അഭിവന്ദ്യ പോളി കണ്ണൂക്കാടന് പിതാവ് റൂബി ജൂബിലി സ്മാരകമായ ഗ്രോട്ടോയുടെ വെഞ്ചിരിപ്പ് നടത്തും. തുടര്‍ന്ന് നടക്കുന്ന ആഘോഷമായ ദിവ്യബലി, വി. കുര്‍ബാന, ഊട്ടു നേര്‍ച്ച വെഞ്ചിരിപ്പ്, ഡിജിറ്റല് ലൈബ്രറിയുടെ വെഞ്ചിരിപ്പ് എന്നിവ ബിഷപ്പ് നിര്‍വ്വഹിക്കും. 10നുള്ള ആഘോഷമായ തിരുനാള് പാട്ടുകുര്‍ബ്ബാനയ്ക്കു റവ. ഫാ. ലിന്റോ പാറേക്കാടന് മുഖ്യ കാര്‍മികത്വം വഹിക്കും. റവ. ഫാ. ബിബിന് കളമ്പാടന് തിരുനാള് സന്ദേശം നല്‍കും. തുടര്‍ന്ന് പള്ളി ചുറ്റി പ്രദക്ഷിണവും ഉണ്ടായിരിക്കും. കത്തീഡ്രല് അങ്കണത്തിലെ പന്തലിലാണ് ഊട്ടു സദ്യ ക്രമീകരിച്ചിരിക്കുന്നത്. ഇരുപത്തി അയ്യായിരം പേര്‍ക്ക് സൗജന്യ ദുക്‌റാന നേര്‍ച്ചയൂട്ട് നല്‍കും.


ഇന്ത്യയുടെ സാമ്പത്തിക സ്ഥിതി ആശങ്കപ്പെട്ടതിനേക്കാൾ മോശം; തുറന്ന് പറഞ്ഞ് ഐഎംഎഫ് - BIGNEWSLIVE | Latest Malayalam News\nഇന്ത്യയുടെ സാമ്പത്തിക സ്ഥിതി ആശങ്കപ്പെട്ടതിനേക്കാൾ മോശം; തുറന്ന് പറഞ്ഞ് ഐഎംഎഫ്\nമാധ്യമ പ്രവർത്തകരോടാണ് ഐഎംഎഫ് വക്താവ് ഗെറി റൈസിന്റെ വെളിപ്പെടുത്തൽ.\nന്യൂഡൽഹി: രാജ്യത്തെ കൂടുതൽ ആശങ്കയിലാക്കി ഐഎംഎഫിന്റെ നിരീക്ഷണം. ഇന്ത്യയുടെ സാമ്പത്തിക വളർച്ച ആശങ്കപ്പെട്ടതിനെക്കാൾ മോശമാണെന്ന് ഇന്റർനാഷണൽ മോണിറ്ററി ഫണ്ട്. ബാങ്കിങ് ഇതര സ്ഥാപനങ്ങൾ ഉൾപ്പടെ കാഴ്ചവെച്ച മോശം വളർച്ചാ നിരക്കാണ് ഇതിന് കാരണമായി ഐഎംഎഫ് ചൂണ്ടിക്കാട്ടുന്നത്. മാധ്യമ പ്രവർത്തകരോടാണ് ഐഎംഎഫ് വക്താവ് ഗെറി റൈസിന്റെ വെളിപ്പെടുത്തൽ.\n14-ാം വയസില് വിവാഹം, 18-ാം വയസില് രണ്ട് കുട്ടികളുടെ അമ്മ; 10പോലും പൂര്‍ത്തിയാക്കാന് സാധിക്കാത്ത അംബിക നേടിയത് ഐപിഎസ്! വിജയഗാഥ ഇങ്ങനെ\nകോർപ്പറേറ്റ് മേഖലയുമായി ബന്ധപ്പെട്ടുള്ള നിയന്ത്രണ സംവിധാനത്തിലെ അനിശ്ചിതത്വങ്ങളും ബാങ്കിങ് ഇതര സ്ഥാപനങ്ങളുടെ മോശം പ്രവർത്തനവുമാണ് തിരിച്ചടി ഉണ്ടാക്കുന്നതെന്നാണ് ഐഎംഎഫിന്റെ നിലപാട്. പുതിയ കണക്കുകൾ വരുന്നതോടെ കൂടുതൽ കാര്യങ്ങൾ വ്യക്തമാകുമെന്നും അദ്ദേഹം പറഞ്ഞു. ഈ വർഷത്തെ ആദ്യ പാദത്തിൽ ഇന്ത്യയുടെ മൊത്തം ആഭ്യന്തര വളർച്ച അഞ്ച് ശതമാനമായി കുറഞ്ഞിരുന്നു. ആറ് വർഷത്തെ ഏറ്റവും കുറഞ്ഞ നിരക്കാണിത്. തുടർച്ചയായി അഞ്ചാം പാദത്തിലാണ് മൊത്തം ആഭ്യന്തര ഉത്പാദനത്തിൽ കുറവുണ്ടാകുന്നത്.\nസാമ്പത്തിക മാന്ദ്യത്തിന്റെ ലക്ഷണങ്ങൾ ഉണ്ടെന്ന കാര്യം സർക്കാരും അംഗീകരിച്ചതാണ്. അടുത്ത അഞ്ച് വർഷത്തിനുള്ളിൽ അഞ്ച് ട്രില്ല്യൺ ഇക്കോണമിയാക്കുമെന്നായിരുന്നു പ്രധാനമന്ത്രി നരേന്ദ്ര മോഡി അധികാരമേറ്റെടുത്തപ്പോൾ പറഞ്ഞത്. എന്നാൽ സാമ്പത്തിക രംഗം കൂപ്പുകുത്തുന്ന കാഴ്ചയാണ് കാണാനായത്. ഓഹരി വിപണിയിൽനിന്നുള്ള വിദേശ നിക്ഷേപകരുടെ പിന്മാറ്റം തുടരുന്നതാണ് നിലവിലെ തിരിച്ചടി. ഇരുപതു വർഷത്തെ ഏറ്റവും വലിയ തകർച്ചയിലാണ് ഓട്ടോ മൊബൈൽ രംഗം.\nTags: BusinessimfIndiaindian economy\nസഹതാരത്തോടൊപ്പം നൃത്തം ചെയ്യുന്നതും അഭിനയിക്കുന്നതും വിലക്കി; അതിന്റെ പേരിൽ വഴക്കിട്ടു; ചിത്രയുടെ ആത്മഹത്യയിൽ ഹേംനാഥിന് എതിരെ കൂടുതൽ തെളിവുകൾ; ഓഡിയോ പുറത്ത്\n'ഓര്‍മ്മപ്പൂക്കാലം';ഓണപ്പാട്ടൊരുക്കി ഓണാശംസകളുമായി കൊച്ചി സിറ്റി പോലീസ്\nറോഡില് വെച്ച ഹോര്‍ഡിംഗ് സ്‌കൂട്ടറിനു മുകളില് പതിച്ചു; റോഡിലേയ്ക്ക് തെറിച്ചു വീണ യുവതി മരണപ്പെട്ടു\nസോഷ്യല് മീഡിയയില് വൈറലായി 'ഉയരെ' മേക്കിംഗ് വീഡിയോ


News Archives - Page 116 of 163 - Skylark Pictures\nവിവാഹ ശേഷം ഏറ്റവും അധികം കേട്ട ചോദ്യം കുട്ടികള് ആയില്ലേ എന്നതാണ്; മനസ് തുറന്ന് സ്‌നേഹയും ശ്രീകുമാറും; സംഭവം ഇങ്ങനെ !!\nമിനിസ്‌ക്രീന് പ്രേക്ഷകരെ ഏറ്റവും ചിരിപ്പിച്ച താരജോഡികളാണ് ലോലിതനയും മണ്ഡോദരിയുമായി സ്‌ക്രീനിലെത്തുന്ന ശ്രീകുമാറും സ്‌നേഹയും. അഭിനേതാക്കളായ സ്നേഹയുടെയും ശ്രീകുമാറിന്റെയും വിവാഹം ആരാധകര് ഏറെ ആഹ്ളാദത്തോടെയായിരുന്നു ഏറ്റെടുത്തത്. ജനപ്രിയ ടെലിവിഷന് പരമ്പരയായ ‘മറിമായ’ത്തിലൂടെയാണ് ഇരുവരും മലയാളിക്ക് പ്രിയങ്കരരാകുന്നത്. കൂടാതെ...\nഎന്ത് ഭംഗിയാണ് ഈ ചുണ്ടുകൾ; ആൻ അഗസ്റ്റിന്റെ പുത്തൻ ചിത്രത്തിൽ കിടിലൻ കമെന്റുകളുമായി ആരാധകർ; സംഭവം ഇങ്ങനെ !!!!\nനടൻ അഗസ്റ്റിന്റെ മകൾ എന്ന ലേബലിൽ മലയാള സിനിമ ലോകത്തേക്ക് എത്തിയ നടിയാണ് ആൻ അഗസ്റ്റിൻ. ഏറെ കാലത്തെ പ്രണയത്തിനു ശേഷം ആയിരുന്നു ഛായാഗ്രാഹകൻ ജോമോൻ ടി ജോൺ ആനിന്റെ ഭർത്താവ് ആയി എത്തുന്നത്. വിവാഹമോചനം...\n‘ഇതുപോലുള്ള നാടകം കാണിച്ച് ആരുടെ പ്രീതി പിടിച്ചുപറ്റാനാണ് ശ്രമിക്കുന്നത്’: യുവതിയുടെ കമന്റിന് മറുപടിയുമായി ബാല; സംഭവം ഇങ്ങനെ !!\nഅടുത്തിടെയയായിരുന്നു നടന് ബാലയുടെ രണ്ടാം വിവാഹം. തുടര്‍ന്ന് സെപ്റ്റംബര് 5ന് വിവാഹ റിസപ്‌ഷന് നടത്തുകയും നിരവധി താരങ്ങള് ബാലയ്ക്കും ഭാര്യ എലിസബത്തിനും ആശംസയുമായി എത്തുകയും ചെയ്തിരുന്നു. ഇപ്പോഴിതാ ബാല ഫേസ്ബുക്കില് പങ്കുവെച്ച ഒരു വീഡിയോയാണ് വൈറലാകുന്നത്....\nശ്രീനിയുമായി വഴക്കോ? ചില സമയങ്ങളില് വല്ലാതെ ദേഷ്യം; എന്തൊക്കെയോ അപാകതകള് തോന്നി! ഒടുവില് ഡാഡിയ്ക്ക് ഇടപെടേണ്ടി വന്നു; പേർളി തുറന്ന് പറയുന്നു !!\nഈ വര്‍ഷം മാര്‍ച്ച് ഇരുപതിനായിരുന്നു പേളി മാണിയ്ക്കും ശ്രീനിഷ് അരവിന്ദിനും ഒരു പെണ്‍കുഞ്ഞ് ജനിക്കുന്നത്. നിലയുടെ ജനനം വരെ വീഡിയോയിലാക്കി താരദമ്ബതിമാര് ആരാധകരിലേക്ക് എത്തിച്ചിരുന്നു. പിന്നീട് അങ്ങോട്ട് ആരാധകര്‍ക്ക് നിലയെ കുറിച്ചറിയാനാണ് ഏറ്റവും കൂടുതല് താല്‍പര്യം....\n‘എന്തിനു ചേട്ടാ ഇങ്ങനൊരു കടും കൈ?’..സീരിയല് താരം രമേശ് വലിയ ശാല അന്തരിച്ചു; സംഭവം ഇങ്ങനെ !!\nപ്രശസ്ത സീരിയല് നടന് വലിയശാല രമേശ് അന്തരിച്ചു. 54 വയസ്സായിരുന്നു. തിരുവനന്തപുരം വലിയശാല സ്വദേശിയാണ്. ഇരുപത്തിരണ്ട് വര്‍ഷമായി സീരിയല്, സിനിമാരംഗത്ത് സജീവമായിരുന്നു രമേശ്. നാടകരംഗത്ത് നിന്നാണ് സീരിയല് രംഗത്തേക്കെത്തിയത്. തിരുവനന്തപുരം മോഡല് സ്കൂളിലായിരുന്നു വിദ്യാഭ്യാസം. ആര്‍ട്സ്...\nതന്റെ നായികയാവാൻ വിസമ്മതിച്ച താരങ്ങളെ കുറിച്ച് ഇന്ദ്രൻസ്; അറിഞ്ഞുകൊണ്ട് ആരെങ്കിലും തീവണ്ടിക്ക് തലവെക്കുമോ; തുറന്ന് പറയുന്നു !!!!\nമലയാള സിനിമയിൽ ഇന്ന് ഏറ്റവും തിരക്കേറിയ ഏറ്റവും മികച്ച വേഷങ്ങൾ ചെയ്യുന്ന നടനാണ് ഇന്ദ്രൻസ്. ചെറുതും വലുതുമായ ഒട്ടേറെ വേഷങ്ങൾ കൊണ്ട് ചിരിപ്പിച്ചിട്ടുള്ള ഇന്ദ്രൻസ് കാലങ്ങൾ കൊണ്ട് സ്വഭാവ നടനായി മാറുകയായിരുന്നു. ആദ്യ കാലങ്ങളിൽ സിനിമയിൽ...\nമുത്തുമണിയേ ആൺകുട്ടി പിറന്നു; അച്ഛനായ സന്തോഷം പങ്കുവെച്ച് അമ്പിളി; സംഭവം ഇങ്ങനെ !!\nമൂന്നു മാസങ്ങൾക്ക് മുന്നേയാണ് ടിക് ടോക് താരം അമ്പിളി പ്രായപൂർത്തി ആകാത്ത പെൺകുട്ടിയെ ഗ.ർ.ഭി.ണി ആക്കി എന്നുള്ള വാർത്തയും പോ.ലീ.സ് കേ.സും എല്ലാം ഉണ്ടാകുന്നത്. അന്ന് വിവാദങ്ങൾ ആയപ്പോൾ പെൺകുട്ടി പറഞ്ഞത് ഇങ്ങനെ ആയിരുന്നു. എന്റെ...\nവളരെ കാലത്തിന് ശേഷം അച്ചടക്കം പഠിക്കാൻ തുടങ്ങി; ജിമ്മിൽ നിന്നും ഗോപി സുന്ദറിനൊപ്പം അഭയ ഹിരണ്മയിയുടെ വീഡിയോ..!!\nമലയാളത്തിൽ ഏറെ ഇഷ്ടമുള്ള സംഗീത സംവിധായകൻ ആണ് ഗോപി സുന്ദർ. മധുര ഗാനങ്ങൾക്ക് ഒപ്പം തന്നെ മാസ്സ് ബിജിഎം നൽകാനും കഴിവുള്ള ഏറെ ആരാധകർ തെന്നിന്ത്യ മുഴുവൻ ഉള്ളയാൾ കൂടിയാണ് ഗോപി സുന്ദർ. മലയാള സിനിമയിൽ...\nമലയാളത്തിൽ എന്ന് ഓർമയിൽ സൂക്ഷിക്കുന്ന ഒരുപിടി കഥാപാത്രങ്ങൾ ചെയ്തിട്ടുള്ള താരം ആണ് ചിത്ര. മോഹൻലാൽ പ്രേം നസീർ എന്നിവർ പ്രധാന വേഷത്തിൽ എത്തിയ ആട്ടക്കലാശം എന്ന ചിത്രത്തിൽ കൂടി ആയിരുന്നു ചിത്രയുടെ തുടക്കം. അതിലെ നാണം...\nPage 116 of 163« First‹ Previous112113114115116117118119120Next ›Last »


ലോകത്തിലെ ഏറ്റവും സന്തോഷമുള്ള രാജ്യത്തേക്ക് പോകാൻ ഇതാ ഒരു സുവർണ്ണാവസരം, ചെയ്യേണ്ടത് ഇത്രമാത്രം\n23 March 2019 11:09 AM GMT\nഭൂമിയിലെ ഏറ്റവും സന്തോഷമുള്ള സ്ഥലമേതെന്നറിയുമോ? അവിടം എന്തുകൊണ്ട് ഇത്ര സന്തോഷമുള്ള നാടായി എന്നറിയുമോ? അവിടുത്തെ ശാന്തിയുടെയും സമാധാനത്തിന്റെയും രഹസ്യമറിയണോ? സന്തോഷമുള്ള ഒരു മനുഷ്യനൊപ്പം പ്രകൃതിയുടെ അത്ഭുതക്കാഴ്ചകൾ കണ്ട് രസിക്കണോ? ലോകത്തിലെ ഏറ്റവും സന്തോഷമുള്ള രാജ്യമായി തുടർച്ചയായി രണ്ടാം വട്ടവും ഐക്യ രാഷ്ട്രസഭ തിരഞ്ഞെടുത്ത ഫിൻലൻഡ് ഇത്തരമൊരു യാത്രാനുഭവത്തിനായി സഞ്ചാരികളെ ക്ഷണിക്കുകയാണ്. സന്തോഷം തേടിയുള്ള യാത്രയുടെ ഏറ്റവും സന്തോഷമുള്ള ഓഫർ ഇതാണ്. തിരഞ്ഞെടുക്കപ്പെടുന്ന സഞ്ചാരികൾക്ക് യാത്ര പൂർണ്ണമായും സൗജന്യമായിരിക്കും.!\n'റെന്റ് എ ഫിൻ' എന്ന് പേരിട്ട പദ്ധതിയെ കുറിച്ച് കഴിഞ്ഞ ദിവസമാണ് ഫിൻലൻഡ് ടൂറിസം വകുപ്പ് ഔദ്യോഗികമായി പ്രഖ്യാപിച്ചത്. ഫിന്ലാന്ഡിന്റെ ഭൂമിശാസ്ത്രം നന്നായറിയുന്ന വിദഗ്ദരായ 8 സഞ്ചാര സഹായികളാകും പദ്ധതിയെ മുന്നോട്ട് കൊണ്ടുപോകുക. വിവിധ രാജ്യങ്ങളിൽ നിന്നും തിരഞ്ഞെടുക്കപ്പെടുന്ന സഞ്ചാരികളെയും കൂട്ടി ഫിന്ലാന്ഡിന്റെ മനോഹര ഭൂപ്രദേശങ്ങളിലേക്ക് പോകുകയാണ് ഇവരുടെ ചുമതല. സന്തോഷം തേടിയെത്തുന്ന സഞ്ചാരികളെ നയിക്കുന്ന ഇവർ 'ഹാപ്പിനെസ്സ് ഗൈഡ്സ് ' എന്നാകും അറിയപ്പെടുക.\nസന്തോഷയാത്രയ്ക്ക് റെഡിയാണോ? എങ്കിൽ ഉടൻ തന്നെ പദ്ധതി വെബ്‌സൈറ്റായ 'റെന്റ് എ ഫിൻ' ( https://rentafinn.com/)സന്ദർശിക്കണം. നിങ്ങൾ ആരാണ്, എന്തുകൊണ്ട് ഫിൻലന്റിലേക്ക് യാത്ര നടത്താൻ ഉദ്ദേശിക്കുന്നു, നിങ്ങളും പ്രകൃതിയും തമ്മിലുള്ള ബന്ധത്തിന്റെ സവിശേഷതകൾ എന്ത് മുതലായ കാര്യങ്ങൾ തെളിയിക്കുന്ന വീഡിയോ ഉൾപ്പെടുത്തി ആർക്കും അപേക്ഷകൾ സമർപ്പിക്കാം. ഏപ്രിൽ 14 ആണ് അവസാന തീയതി.\nപ്രകൃതിയുമായുള്ള ആത്മബന്ധമാണ് തങ്ങളുടെ സന്തോഷത്തിന്റെ രഹസ്യമെന്നാണ് ഫിൻലന്റുകാർ ഉറപ്പിച്ച് പറയാറുള്ളത്. ഫിന്ലാന്ഡിന്റെ മനോഹര ഭൂപ്രദേശങ്ങളിലൂടെയുള്ള മൂന്നു ദിവസത്തെ യാത്ര തിരഞ്ഞെടുക്കപെടുന്നവർക് പൂർണ്ണമായും സൗജന്യമായിരിക്കും. ഹാപ്പിനെസ്സ് ഗൈഡുകളുടെ ലഭ്യത അനുസരിച്ചായിരിക്കും യാത്രയ്ക്കുള്ള തീയതി നിശ്ചയിക്കുക.\nfinland happiestcountry rentafinn unitednation


പാല് ഗുണനിലവാര ബോധവത്കരണ പരിപാടി നടത്തി | I&PRD : Official Website of Information Public Relations Department of Kerala\nപാല് ഗുണനിലവാര ബോധവത്കരണ പരിപാടി നടത്തി\nWed, 09/16/2020 - 21:28 /0Comments\nക്ഷീര വികസന വകുപ്പിന്റെ ജില്ലാ ക്വാളിറ്റി കണ്‍ട്രോള് യൂണിറ്റിന്റെ ആഭിമുഖ്യത്തില് മാനന്തവാടി ക്ഷീര സംഘത്തിലെ ക്ഷീര കര്‍ഷകര്‍ക്കായി പാല് ഗുണനിലവാര ബോധവത്കരണ പരിപാടി നടത്തി. പയ്യംപള്ളി പാരിഷ് ഹാളില് നടന്ന പരിപാടി മാനന്തവാടി ക്ഷീര സംഘം പ്രസിഡന്റ് പി.ടി. ബിജു ഉദ്ഘാടനം ചെയ്തു.\nക്ഷീരസംഘം ഡയറക്ടര് സണ്ണി ജോര്‍ജ്ജ് അദ്ധ്യക്ഷത വഹിച്ചു. പരിപാടിയില് ക്വാളിറ്റി കണ്‍ട്രോള് ഓഫീസര് ഇ.എം. പത്മനാഭന്, ക്ഷീര വികസന ഓഫീസര് വി.കെ. നിഷാദ് എന്നിവര് ക്ലാസ്സുകളെടുത്തു. ക്ഷീര സംഘം ഡയറക്ടര് ടി.ജെ. സോന, സെക്രട്ടറി എം.എസ്. മഞ്ജുഷ തുടങ്ങിയവര് പങ്കെടുത്തു.


Youth says he sawagirl resembling Mishel Shaji on bridge-മിഷേൽ ഷാജിയോട് സാമ്യമുളള പെൺകുട്ടിയെ പാലത്തിൽ കണ്ടതായി യുവാവിന്റെ മൊഴി\nഅന്നു ഞാൻ എറണാകുളത്തേക്ക് പോവുകയായിരുന്നു. ഏകദേശം രാത്രി 7.30 ആയിക്കാണും. ആ സമയത്ത് പാലത്തിന്റെ ഫുട്പാത്ത് ഇല്ലാത്ത വശത്തുകൂടി ഒരു പെൺകുട്ടി നടന്നുപോവുന്നത് കണ്ടു.\nകൊച്ചി: കായലിൽ മരിച്ച നിലയിൽ കണ്ടെത്തിയ സിഎ വിദ്യാർഥിനി മിഷേൽ ഷാജിയോട് സാമ്യമുളള പെൺകുട്ടിയെ ഗോശ്രീ പാലത്തിനു സമീപം കണ്ടിരുന്നതായി യുവാവിന്റെ മൊഴി. മിഷേലിനെ കാണാതായ ദിവസം രാത്രി 7.30ന് പാലത്തിനു സമീപം ഒരു പെൺകുട്ടിയെ കണ്ടതായാണ് അമൽ വിൽഫ്രഡ് മൊഴി നൽകിയത്.\nഅന്നു ഞാൻ എറണാകുളത്തേക്ക് പോവുകയായിരുന്നു. ഏകദേശം രാത്രി 7.30 ആയിക്കാണും. ആ സമയത്ത് പാലത്തിന്റെ ഫുട്പാത്ത് ഇല്ലാത്ത വശത്തുകൂടി ഒരു പെൺകുട്ടി നടന്നുപോവുന്നത് കണ്ടു. അപ്പോൾ എനിക്കൊരു കോൾ വന്നു. ഞാൻ ബൈക്ക് നിർത്തി സംസാരിച്ചു. കോൾ സംസാരിച്ചു കഴിഞ്ഞു നോക്കുന്പോൾ പെൺകുട്ടിയെ അവിടെ കാണാനില്ലയിരുന്നു. ആ സമയത്ത് മറ്റൊരാളും ബൈക്കിൽ വന്നിരുന്നു. അയാളും പെൺകുട്ടിയെ കണ്ടിരുന്നു. ഞങ്ങൾ രണ്ടുപേരും ചേർന്ന് പെൺകുട്ടിയെ തിരഞ്ഞെങ്കിലും കാണാൻ സാധിച്ചില്ല. പാലത്തിൽനിന്നു താഴേക്ക് നോക്കിയെങ്കിലും ഇരുട്ടായതിനാൽ ഒന്നും കാണാൻ കഴിഞ്ഞില്ല.\nരണ്ടു ദിവസം കഴിഞ്ഞപ്പോഴാണ് ആ സ്ഥലത്ത് പെൺകുട്ടി മുങ്ങിമരിച്ചതായുളള വാർത്ത കണ്ടത്. തുടർന്നാണ് പൊലീസിനെ അറിയിച്ചത്. എന്നാൽ അന്നു കണ്ട പെൺകുട്ടി മിഷേൽ ഷാജിയാണോയെന്നു തനിക്ക് ഉറപ്പില്ലെന്നും അമൽ പറഞ്ഞു.


പള്ളികളിൽ കയറി ബൈബിളുകൾ വലിച്ചു കീറുന്ന യുവാവിന്റെ ചിത്രങ്ങൾ വൈറൽ\nഞാൻ യേശുവിനെ സ്നേഹിക്കുന്നു എന്ന തൊപ്പി വച്ചു നടന്ന ഒരു യുവാവിനെ വിർജീനിയ പോലീസ് തിരയുകയാണ്\nഞാൻ യേശുവിനെ സ്നേഹിക്കുന്നു എന്ന തൊപ്പി വച്ചു നടന്ന ഒരു യുവാവിനെ വിർജീനിയ പോലീസ് തിരയുകയാണ്. തൊപ്പി വച്ചതിനല്ല പോലീസ് അന്വേഷിക്കുന്നത്, ഓരോ പള്ളിയിലും കയറി ബൈബിൾ വലിച്ചു കീറി കളഞ്ഞതിനാണ് അയാളെ പോലീസ് അന്വേഷിക്കുന്നത്. ഇതിന്റെ ചിത്രങ്ങൾ ഇപ്പോൾ വൈറൽ ആവുകയാണ്.\nഅയൺ ബ്രിഡ്ജ് പള്ളിയിലെ നിരീക്ഷണ ക്യാമറയിൽ ചൊവ്വാഴ്ച അജ്ഞാതനായ മനുഷ്യൻറെ ചെയ്തികൾ പതിഞ്ഞിരുന്നു. ഈ നിരീക്ഷണ ഫോട്ടോകളിൽ കാണുന്ന ആൾ ബൈബിളുകൾ വലിച്ചുകീറി, ഒരു ഇന്റീരിയർ വിൻഡോ തകർത്തു, ചായം പൂശിയ മതിൽ പൊളിച്ചു. ഈ സംഭവം റാൻഡം ആണെന്ന് തോന്നുന്നില്ല, “പോലീസ് പറഞ്ഞു.\nഒരു കറുത്ത ജാക്കറ്റ്, ഇളംനിറമുള്ള ജീൻസ്, കറുത്ത നിറമുള്ള ഷൂ, കറുത്ത തൊപ്പി എന്നിവയാണ് അദ്ദേഹം ധരിച്ചിരുന്നത്. ചെസ്റ്റർഫീൽഡ് കൗണ്ടി പൊലീസാണ് ഈ സംഭവത്തിന്റെ ചിത്രങ്ങൾ പങ്കുവച്ചത്.


മുഖ്യമന്ത്രിക്കെതിരെ അധിക്ഷേപ പരാമര്‍ശം; ഡിഎംകെ നേതാവ് എ രാജയില് നിന്ന് വിശദീകരണം തേടി തെരഞ്ഞെടുപ്പ് കമ്മീഷന് – Media Mangalam\nചെന്നൈ: മുഖ്യമന്ത്രി ഇ പഴനിസ്വാമിക്കെതിരായ വിവാദ പരാമര്‍ശത്തില് ഡിഎംകെ നേതാവ് എ രാജയില് നിന്ന് വിശദീകരണം തേടി തെരഞ്ഞെടുപ്പ് കമ്മീഷന്. ഇന്ന് വൈകിട്ട്6മണിക്ക് മുമ്പ് വിശദീകരണം നല്‍കണം. രാജയുടെ തെരഞ്ഞെടുപ്പ് പ്രചാരണം തടയണമെന്ന് ആവശ്യപ്പെട്ട് അണ്ണാഡിഎംകെ തിരഞ്ഞെടുപ്പ് കമ്മീഷനെ സമീപിച്ചിരുന്നു. നേരത്തെ അധിക്ഷേപ പരാമര്‍ശത്തില് എ രാജ മാപ്പ് പറഞ്ഞിരുന്നു. തന്റെ പ്രസംഗം രണ്ട് നേതാക്കളെ വ്യക്തിപരമായി വിലയിരുത്തിയതല്ലെന്നും രണ്ട് നേതാക്കളുടെ പൊതുജീവിതം താരതമ്യപ്പെടുത്തിയതാണെന്നുമാണ് എ രാജയുടെ വിശദീകരണം.\nമുഖ്യമന്ത്രി പളനിസ്വാമി അവിഹിത ബന്ധത്തില് പിറന്ന കുഞ്ഞിനെ പോലെയാണെന്ന രാജയുടെ പരാമര്‍ശം തമിഴ്നാട് രാഷ്ട്രീയത്തില് വലിയ വിവാദങ്ങള്‍ക്ക് കാരണമായിരുന്നു. എന്റെ വാക്കുകള് മുഖ്യമന്ത്രിയെ വേദനിപ്പിച്ചുവെന്ന് മാധ്യമങ്ങളില് നിന്ന് അറിഞ്ഞപ്പോള് ഞാന് അതീവദുഖിതമായി. സന്ദര്‍ഭത്തെ തെറ്റിദ്ധരിച്ചതാണത്. എന്റെ ഹൃദയത്തിന്റെ അടിത്തട്ടില് നിന്നും ഖേദം രേഖപ്പെടുത്തുന്നു. അദ്ദേഹത്തെ വേദനിപ്പിച്ചതില് ഹൃദയപൂര്‍വ്വമായ ക്ഷമാപണം നടത്താന് എനിക്ക് മടിയില്ല. എ രാജ പറഞ്ഞു. രാജയുടെ പരാമര്‍ശത്തെ കുറിച്ച് സൂചിപ്പിച്ച് തെരഞ്ഞെടുപ്പ് പ്രചാരണത്തിനിടയില് മുഖ്യമന്ത്രി പൊട്ടിക്കരഞ്ഞിരുന്നു. എഐഎഡിഎംകെ പ്രവര്‍ത്തകര് രാജക്കെതിരെ പരാതി നല്‍കുകയും തമിഴ്‌നാടിന്റെ വിവിധ ഭാഗങ്ങളില് നിരവധി പ്രതിഷേധങ്ങള് നടത്തുകയും ചെയ്തിരുന്നു.\ndmk election commission nyamasabha election 2021\nപാലാ നഗരസഭയിൽ ഭരണ പക്ഷ കൗൺസിലർമാർ തമ്മിൽ കയ്യാങ്കളി; സിപിഎം - കേരള കോൺഗ്രസ് എം കൗൺസിലർമാര്‍ക്ക് പരിക്ക്\nഅച്ഛന്റെ ത‌ട്ടകം തിരികെ പിടിക്കാൻ പദ്മജ; പൂര നഗരിയിലെ പരാജയത്തിന് പകരം വീട്ടാൻ ബാൽസി; എടുക്കാതെ തന്നെ തൃശ്ശൂർ കൂടെപ്പോരുമെന്ന വിശ്വാസത്തിൽ സുരേഷ് ഗോപി; പുലിയിറങ്ങും നാട്ടിലിത് തീപാറും പോര്


തൊണ്ണൂറ്റിയൊന്‍പതിലെ വെള്ളപ്പൊക്കവും മൂന്നാറിന്‍റെ തീവണ്ടിചരിത്രവും – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/തൊണ്ണൂറ്റിയൊന്‍പതിലെ വെള്ളപ്പൊക്കവും മൂന്നാറിന്‍റെ തീവണ്ടിചരിത്രവും\nSeptember 3, 2017\tLeaveacomment 5,113 Views\nകുണ്ടള വാലിയെന്ന പേരുകേട്ടാല് അങ്ങ് അഫ്ഗാനിസ്ഥാനിലേയോ നേപ്പാളിലേയൊ ഏതോ റയില്‍വേ എന്നൊന്നും കരുതിക്കളയരുത്. നമ്മുടെ മൂന്നാറില് വര്‍ഷങ്ങള്‍ക്കുമുമ്പ് സര്‍വ്വീസ് നടത്തിയിരുന്ന റയില്‍വേയാണത്.\nഅങ്ങനെയൊരു സംഭവമുണ്ടായിരുന്നു. 1902 മുതല് 1924 വരെ. മൂന്നാറില് നിന്നും ടോപ്പ് സ്റ്റേഷന് (തമിഴ്നാട്ടിലെ തേനി ജില്ലയിലുള്ള ഒരു സ്ഥലം. കേരള തമിഴ്നാട് അതിര്‍ത്തി) വരെ ഉണ്ടായിരുന്ന റയില്‍വേയാണ് കുണ്ടള വാലി റയില്‍വേ എന്ന പേരിലറിയപ്പെട്ടിരുന്നത്. പ്രധാനമായും മൂന്നാറില് നിന്നും തേയില കയറ്റുമതിക്കുവേണ്ടിയായിരുന്നു ഈ റെയില് ആദ്യ കാലത്ത് ഉപയോഗിച്ചിരുന്നത്. അന്നിത് മോണോ റയില്‍പാതയായിരുന്നു.\nമൂന്നാറില് നിന്നും ടോപ്പ് സ്റ്റേഷനിലെത്തുന്ന തേയിലപ്പെട്ടികള് അവിടെ നിന്നും അഞ്ചു കിലോമീറ്റര് താഴെയുള്ള കോട്ടാഗുഡിയിലേക്ക് (ബോട്ടം സ്റ്റേഷന്) റോപ്പ്വേ വഴിയാണ് അയച്ചിരുന്നത്. അവിടെ നിന്നും 15 കിലോമീറ്റര് അകലെയുള്ള ബോഡിനായ്ക്കന്നൂരിലെത്തുന്ന ചരക്കുകള് ഇന്ത്യയുടെ മറ്റു ഭാഗങ്ങളിലേക്കും കപ്പല് വഴി ഇംഗ്ലണ്ടിലേക്കും കയറ്റിയയ്ക്കുമായിരുന്നു.\n1908 ല് മോണോ റയില് മാറി നാരോ ഗേജ് പാതകള് നിലവില് വന്നതോടെ യഥാര്‍ത്ഥ ട്രയിനിന്റെ കാലമായി. ലൈറ്റ് സ്റ്റീം ലോക്കോമോട്ടീവ് എഞ്ചിനുപയോഗിച്ചുള്ള ട്രയിനായിരുന്നു ഇവിടെ സര്‍വ്വീസ് നടത്തിയിരുന്നത്. പഴയ കല്‍ക്കരി എഞ്ചിന് തന്നെ. മൂന്നാറിനും ടോപ്പ് സ്റ്റേഷനുമിടയ്ക്ക് മധുപ്പട്ടി, പലാര് സ്റ്റേഷനുകളും പ്രവര്‍ത്തിച്ചിരുന്നു.\nഏതൊരു മുന്നേറ്റത്തിനും ഒരവസാനം ഉണ്ടെന്നതുപോലെ കുണ്ടളവാലി റെയില്‍വേയ്ക്കുമുണ്ടായിരുന്നു ഒരവസാനം. 1924ലെ ജൂലൈ ഓഗസ്റ്റ് മാസങ്ങളില് കേരളത്തില് തിമിര്‍ത്തുപെയ്ത പേമാരിയായിരുന്നു കുണ്ടളവാലിയുടെ അന്തകന്. ‘തൊണ്ണൂറ്റിയൊമ്പതിലെ വെള്ളപ്പൊക്ക’മെന്ന് കുപ്രസിദ്ധിയാര്‍ജ്ജിച്ച (കൊല്ലവര്‍ഷം 1099 ല് നടന്നതിനാലാണ് ആ പേര് വന്നത്) ഈ പ്രളയം മൂന്നാറിനെ ഒന്നാകെ നശിപ്പിച്ചുകളഞ്ഞു. കൂട്ടത്തില് കുണ്ടളവാലിയും. സമുദ്രനിരപ്പില് നിന്നും 6500 അടി ഉയരത്തിലുള്ള മൂന്നാറിനെ വരെ ആ വെള്ളപ്പൊക്കം ബാധിച്ചു എന്നു പറയുമ്പോള് പ്രളയത്തിന്റെ കാഠിന്യം ഊഹിക്കാവുന്നതേയുള്ളൂ. അത്രയും വലിയൊരു വെള്ളപ്പൊക്കം മലയാള നാട് അതിനു മുന്നും പിമ്പും അനുഭവിച്ചിട്ടില്ലെന്നത് ചരിത്രം. ഈ വെള്ളപ്പൊക്കത്തിൽ മരിച്ചവർ എത്രയെന്നു കണക്കില്ല.\nസമുദ്രനിരപ്പിനടുത്തുള്ള പ്രദേശങ്ങളിൽ വെള്ളം കയറിയതിൽ അത്ഭുതമില്ല . എന്നാൽ സമുദ്രനിരപ്പിൽ നിന്ന് 5000 മുതൽ 6500 വരെ അടി ഉയരത്തിലുള്ള മൂന്നാറിലെ തേയിലത്തോട്ടങ്ങളിൽ വെള്ളപ്പോക്കമുണ്ടായതാണ് തൊണ്ണൂറ്റൊമ്പതിലെ വെള്ളപ്പൊക്കത്തിൽ ഏറ്റവും അമ്പരപ്പിച്ചത്.\nഇന്നും കുണ്ടളവാലിയുടെ ചെറിയ അവശിഷ്ടങ്ങള് മൂന്നാര് യാത്രയ്ക്കിടയില് കാണാന് കഴിയും. ഇന്നത്തെ ടാറ്റാ ടീ ലിമിറ്റഡിന്റെ ഹൗസിംഗ് റീജീയണല് ഓഫീസായി ഉപയോഗിക്കുന്ന കെട്ടടമാണ് പണ്ടത്തെ മൂന്നാര് റയില്‍വേ സ്റ്റേഷന്. ഇന്ന് അലുമിനിയം പാലമെന്നു പറയുന്ന പണ്ടത്തെ റയില്‍വേ പാലത്തില് കൂടി ഇന്ന് സാധാ വാഹനങ്ങളാണ് കടന്നു പോകുന്നത്.\nSource – http://trip2nature.com/moonnar-kundalavaley-rail-service/\nബസ്സോടിച്ച് പിസി ജോർജിന്‍റെ വേറിട്ട ഉദ്ഘാടനം; വീഡിയോ..!!\nഷോറൂമുകളില് വെള്ളത്തിലായ 17,500 ഓളം കാറുകള് വന് വിലക്കിഴിവില്…\nതത്കാല് സംവിധാനം ഇനി കെഎസ്ആര്‍ടിസിയിലും…\nരാജമാണിക്യത്തിന്‍റെ കസേര തെറിച്ചത് ദീര്‍ഘദൂര സ്വകാര്യബസുകള് നിര്‍ത്തലാക്കണമെന്ന ആവശ്യത്തെത്തുടര്‍ന്ന്..\nജവാന്മാർക്കെതിരായ ഭീകരാക്രമണം; കനത്ത പ്രതിഷേധം.. പാക്കിസ്ഥാനെതിരെ മലയാളികളുടെ സൈബർ ആക്രമണം..\nകൊച്ചിയിലെ സ്വകാര്യ ബസുകള്‍ക്ക് നേരേ ഗോലിയേറ്…\nകെഎസ്ആര്‍ടിസിയിലെ ശമ്പള ക്രമക്കേടിനെതിരെ പ്രതികരിച്ച ജീവനക്കാരന് സസ്‌പെന്‍ഷന്\n27 വര്‍ഷം മുമ്പ് അടച്ച എസ്കേപ് റൂട്ടിലൂടെ അംബാസിഡര് കാറില്…\nപാമ്പ് കടിയേറ്റാൽ ചികിത്സയുള്ള കേരളത്തിലെ ആശുപത്രികളുടെ ലിസ്റ്റ്\nഗ്രാമീണതയെ പ്രണയിക്കുന്നവർക്കായി കാത്തിരിക്കുന്ന ‘പുള്ള്’ ഗ്രാമം..\nനിങ്ങളറിയാത്ത ആലപ്പുഴയുടെ ചരിത്രം ഇതാ മനസ്സിലാക്കാം..\nനെയ്യാറ്റിന്‍കര കെഎസ്ആര്‍ടിസി ഡിപ്പോ ചെയിന് സര്‍വീസ് തുടങ്ങുന്നു\nറിക്ഷാവണ്ടിയിൽ നിന്ന് ഓട്ടോറിക്ഷയിലേക്കുള്ള ദൂരം.. ഓട്ടോയുടെ പിറവി ഇങ്ങനെ…


Apr 5, 2021, 11:26 am IST\nലണ്ടന്: വിദേശ സന്ദര്‍ശനം കഴിഞ്ഞ് മടങ്ങുന്ന ക്വാറന്റൈനില് ഇരിക്കുന്നവർക്ക് കോവിഡ് പരിശോധന ഒഴിവാക്കി വ്യാജ സര്‍ട്ടിഫിക്കറ്റുകള് നല്‍കിയ ബിര്‍മ്മിങ്ഹാം സ്വദേശിയായ മാലിക്ക് യൂനസ് ഫസല് എന്ന 18 കാരനെ അറസ്റ്റ് ചെയ്തു. ഒന്നിന് 80 പൗണ്ട് വിലയിട്ടായിരുന്നു ഈ വ്യാജ സര്‍ട്ടിഫിക്കറ്റുകള് വിറ്റിരുന്നത്.\nനിര്‍ബന്ധമായ ട്രാവല് ടെസ്റ്റ് പാക്കേജിന്റെ വ്യാജ ഇന്‍വോയ്സുകളായിരുന്നു ഇയാള് വിറ്റിരുന്നത്. ഈ സേവനം യഥാര്‍ത്ഥത്തില് നല്‍കുന്ന സി ടി എം എന്ന കമ്പനിയുടെ വ്യാജ സര്‍ട്ടിഫിക്കറ്റുകളും ഇന്‍വോയ്സുകളുമാണ് ഇയാള് ഇതിനായി ഉപയോഗിച്ചിരുന്നത്. പരിശോധനകള് ഉള്‍പ്പെടുന്ന പാക്കേജിന് 210 പൗണ്ടാണ് സി ടി എം കമ്പനി വാങ്ങുന്നത്. ഇതിന്റെ സര്‍ട്ടിഫിക്കറ്റാണ് ഇയാള് വ്യാജമായി നിര്‍മ്മിച്ച് 80 പൗണ്ടിന് വിറ്റിരുന്നത്. മറ്റൊരു തട്ടിപ്പുകാരന്റെ ഫ്രാഞ്ചൈസിയായിട്ടാണ് താന് പ്രവര്‍ത്തിക്കുന്നതെന്ന് ആവശ്യക്കാരനെന്ന വ്യാജേന ഇയാളെ സമീപിച്ച ഒരു റിപ്പോര്‍ട്ടറോട് ഇയാള് പറഞ്ഞിരുന്നു. ലാഭത്തിന്റെ 80 ശതമാനം തനിക്കാണെന്നും ഇയാള് പറഞ്ഞു. ഈ സര്‍ട്ടിഫിക്കറ്റ് ഉപയോഗിച്ച്, പരിശോധനകളില്ലാതെ നിരവധി പേര് ബ്രിട്ടനില് എത്തി എന്നാണ് ഇയാള് അവകാശപ്പെടുന്നത്.\nനിങ്ങള്‍ക്ക് യഥാര്‍ത്ഥ സി ടി എം ആവശ്യമെങ്കില് അവര് നിങ്ങളുടെ ഫോണ് ട്രാക്ക് ചെയ്യുമെന്നും, നിങ്ങള് പരിശോധനകള് നടത്തിയോ എന്ന് ഉറപ്പാക്കുമെന്നും ഇയാള് പറയുന്നു. ഇവിടെ യാതൊന്നും ചെയ്യാതെ തന്നെ നിങ്ങള്‍ക്ക് സര്‍ട്ടിഫിക്കറ്റ് ലഭിക്കുകയാണെന്നും ഇയാള് റിപ്പോര്‍ട്ടറോട് പറഞ്ഞു. യു കെ യില് പ്രവേശിക്കുന്നതിനു മുന്‍പ് നിര്‍ബന്ധമായും ചെയ്തിരിക്കേണ്ട പി സി ആര് ടെസ്റ്റിന്റെ നെഗറ്റീവ് റിപ്പോര്‍ട്ട് കോപ്പിയും ഇയാള് വ്യാജമായി നിര്‍മ്മിച്ച് വില്പന നടത്തിയിരുന്നു. ഫേസ്‌ബുക്ക് വഴിയായിരുന്നു ആവശ്യക്കാരെ കണ്ടെത്തിയിരുന്നത്.\nപുതിയ ഇനം വൈറസുകളെ കണ്ടെത്തുവാനായി സര്‍ക്കാര് നിര്‍ദ്ദേശിച്ചിരിക്കുന്ന ടെസ്റ്റുകളില് റെജിസ്റ്റര് ചെയ്തതായി ഇയാള് നല്‍കുന്ന വ്യാജരേഖകളില് കാണിക്കും. തുടര്‍ന്നാണ് വ്യാജ സര്‍ട്ടിഫിക്കറ്റ് നല്‍കുക. നിരവധി പേര്‍ക്ക് കോവിഡ് വ്യാപിക്കുവാന് ഈ വ്യാജ സര്‍ട്ടിഫിക്കറ്റ് കരണമായിട്ടുണ്ടാകുമെന്ന് ആരോഗ്യ വകുപ്പ് വക്താക്കള് പറഞ്ഞു. ജനിതകമാറ്റം സംഭവിച്ച പല വൈറസുകള്‍ക്കും വാക്സിനെതിരെ ഭാഗികമായെങ്കിലും പ്രതിരോധശേഷി ഉണ്ടെന്നതിനാല്, ഇയാളുടെ പ്രവൃത്തി വാക്സിന് പദ്ധതിയുടെ ഫലക്ഷമത തന്നെ ചോദ്യം ചെയ്യുകയും ചെയ്യും.\nഫെബ്രുവരി പകുതിയോടെ വിദേശയാത്രകഴിഞ്ഞ് മടങ്ങുന്ന ബ്രിട്ടീഷുകാര്‍ക്ക് പത്ത് ദിവസത്തെ ക്വാറന്റൈന് നിര്‍ബന്ധമാക്കിയിട്ടുണ്ട്. ഇതിനിടയിലാണ് നിരവധി വ്യാജ കോവിഡ് നെഗറ്റീവ് സര്‍ട്ടിഫിക്കറ്റുകള് ഇറങ്ങിയിട്ടുണ്ട് എന്ന വിവരം പൊലീസ് പുറത്തുവിടുന്നത്.\nTags: londonTOPfake covid negative certificate


ഹക്കു ഗോളടിച്ചു; ബ്ലാസ്റ്റേഴ്‌സ് ജയിച്ചു – Chandrika Daily\nBy chandrika Sunday December 27, 2020 21:42 pm\nഹക്കു ഗോളടിച്ചു; ബ്ലാസ്റ്റേഴ്‌സ് ജയിച്ചു\nപ്രമുഖരെ പുറത്തിരുത്തി യുവതാരങ്ങൾക്ക് അവസരം നൽകിയ കിബു വിക്യുനയുടെ തന്ത്രം ഫലിച്ചു\nഏറെ കാത്തിരിപ്പുകൾക്കൊടുവിൽ ഇന്ത്യൻ സൂപ്പർ ലീഗ് 2020-21 സീസണിൽ കേരള ബ്ലാസ്റ്റേഴ്‌സിന് ജയം. കരുത്തരായ ഹൈദരാബാദിനെ എതിരില്ലാത്ത രണ്ട് ഗോളുകൾക്കാണ് കിബു വിക്യുന പരിശീലിപ്പിക്കുന്ന സംഘം തോൽപ്പിച്ചത്. ഇതോടെ നോക്കൗട്ട് സാധ്യത നിലനിർത്താനും ബ്ലാസ്‌റ്റേഴ്‌സിനായി.\nപ്രമുഖരടക്കം അഞ്ചുപേരെ പുറത്തിരുത്തി കാര്യമായ അഴിച്ചുപണികളോടെ ടീമിനെ ഇറക്കിയ കിബു വിക്യുനയുടെ തീരുമാനം ശരിവെക്കുന്ന വിധമാണ് മഞ്ഞപ്പട കളിച്ചത്. സ്റ്റാർട്ടിങ് ഇലവനിൽ ഇടംനേടിയ മലയാളി താരം അബ്ദുൽ ഹക്കു 29-ാം മിനുട്ടിൽ ഹെഡ്ഡറിലൂടെ ടീമിനെ മുന്നിലെത്തിച്ചു. അർജന്റീന താരം ഫാക്കുണ്ടോ പെരേര എടുത്ത കോർണർ കിക്കിനിടെ മാർക്ക് ചെയ്യപ്പെടാതെ നിന്ന ഹക്കു ഉയർന്നു ചാടി കരുത്തുറ്റ ഹെഡ്ഡറുതിർത്തപ്പോൾ ഹൈദരാബാദ് കീപ്പർ സുബ്രത പാലിന് കാഴ്ചക്കാരനാവേണ്ടി വന്നു.\nഇരുവശത്തും അവസരങ്ങൾ പിറന്നെങ്കിലും ഹൈദരാബാദിന് തുറന്ന അവസരങ്ങൾ നൽകാതെ ബ്ലാസ്‌റ്റേഴ്‌സ് ആദ്യപകുതി അവസാനിപ്പിച്ചു. രണ്ടാം പകുതിയിൽ അവർ സമനില ഗോളിനായി കിണഞ്ഞു ശ്രമിച്ചെങ്കിലും ഹക്കുവും സന്ദീപ് സിംഗും അടങ്ങുന്ന പ്രതിരോധം ശക്തമായി നിലകൊണ്ടു. അവസാന നിമിഷങ്ങളിൽ ഹൈദരാബാദ് എല്ലാം മറന്ന് ആക്രമിച്ചപ്പോൾ കൗണ്ടർ അറ്റാക്കിൽ നിന്നാണ് മഞ്ഞപ്പടയുടെ വിജയമുറപ്പിച്ച ഗോൾ വന്നത്. ബോക്‌സിൽ രാഹുലിന് പന്തുകിട്ടുന്നത് തടയാനുള്ള ആദിൽ ഖാന്റെ ശ്രമത്തിൽ പന്ത് തന്റെ വഴിക്കുവന്നപ്പോൾ സർവ സ്വതന്ത്രനായി നിന്ന പെരേര അനായാസം ലക്ഷ്യം കാണുകയായിരുന്നു.\nആദ്യജയത്തോടെ പോയിന്റ് സമ്പാദ്യം ഏഴ് മത്സരങ്ങളിൽ നിന്ന് ആറാക്കി ഉയർത്തിയ ബ്ലാസ്റ്റേഴ്‌സ് ടേബിളിൽ ഏഴാം സ്ഥാനത്താണ്. ഒമ്പത് പോയിന്റുള്ള ഹൈദരാബാദാണ് തൊട്ടുമുന്നിൽ. 16 പോയിന്റ് വീതമുള്ള മുംബൈയും എ.ടി.കെയുമാണ് ടേബിളിൽ ഒന്നാം സ്ഥാനത്ത്.\nCategories: Football, main stories, Sports Tags: blasters, Hakku, Isl


മ്യാന്‍മാറിലെ സൈനിക അട്ടിമറി പിന്നില് പ്രവര്‍ത്തിച്ചത് ചൈനയോ? | Future Kerala\nമ്യാന്‍മാറിലെ സൈനിക അട്ടിമറി പിന്നില് പ്രവര്‍ത്തിച്ചത് ചൈനയോ?\nഅട്ടിമറിക്കുമുമ്പ് ചൈനീസ് നയതന്ത്രജ്ഞന് വാങ് യിയുമായി കൂടിക്കാഴ്ച നടത്തി\nമൈറ്റ്‌സോണ് ഡാം നിര്‍മാണവും നീക്കത്തിനു പിന്നിലെന്ന് വാദം\nയുഎസ് പ്രസിഡന്റ് ജോ ബൈഡന്റെ ആദ്യത്തെ പ്രധാന വിദേശ-നയ പരീക്ഷണം\nന്യൂഡെല്‍ഹി: മ്യാന്‍മാറില് ഇപ്പോഴുണ്ടായ സൈനിക അട്ടിമറിക്കുപിന്നില് ചൈനയുടെ സ്വാധീനമുണ്ടോ ഉയര്‍ത്തിക്കാട്ടുഎന്ന ചോദ്യമാണ് ഇന്ന് നയതന്ത്രവിദഗ്ധരുടെ പ്രധാന ചര്‍ച്ചാവിഷയം. ഇങ്ങനെ സംശയിക്കുന്നതിന് പല കാരണങ്ങളും ചിലര് ഉയര്‍ത്തിക്കാട്ടുന്നുണ്ട്. ഒരു സൈനിക അട്ടിമറിയെക്കുറിച്ച് മുന്‍പുതന്നെ മ്യാന്‍മറിന്റെ സൈന്യമായ ടാറ്റ്മാഡോ സൂചന നല്‍കിയത് അന്താരാഷ്ട്ര നിരീക്ഷകരെപ്പോലും അത്ഭുതപ്പെടുത്തിയിരുന്നു.\nആംഗ് സാന് സൂചിയുടെ നാഷണല് ലീഗ് ഫോര് ഡെമോക്രസി തെരഞ്ഞെടുപ്പില് വന് വിജയം കരസ്ഥമാക്കിയത് സൈനിക നേതൃത്വത്തെ അസ്വസ്ഥമാക്കിയിരുന്നു എന്നത് ഏവര്‍ക്കും വ്യക്തമായ കാര്യവുമായിരുന്നു. സൈന്യത്തിന്റെ അധികാരം കുറയ്ക്കാന് അവര് ശ്രമിച്ചേക്കും എന്ന് ഭയം പട്ടാള നേതൃത്വത്തിനുണ്ടായിരുന്നോ എന്ന കാര്യം വ്യക്തമല്ല. എങ്കിലും അത് ഒരു കാരണമായിരുന്നു എന്നുവേണം കരുതാന്\nരണ്ടാമതായി ചൈനയിലെ ഉന്നത നയതന്ത്രജ്ഞന് വാങ് യിയും മ്യാന്‍മാര് സൈനികമേധാവി മിന് ആംഗ് ലെയ്ഗും തമ്മില് കഴിഞ്ഞമാസം ഒരു കൂടിക്കാഴ്ച നടത്തിയിരുന്നു. അതിനുശേഷമാണ് മ്യാന്‍മാര് സൈന്യം മറ്റ് നടപടികളിലേക്ക് നീങ്ങിയതെന്നത് വ്യക്തമാണ്. എന്നാല് ഒരു സൈനിക അട്ടിമറി അന്താരാഷ്ട്ര ഉപരോധങ്ങള് ക്ഷണിച്ചുവരുത്തും പ്രത്യേകിച്ചും പടിഞ്ഞാറന് രാജ്യങ്ങളെല്ലാം ഇക്കാര്യത്തില് യോജിച്ചു നില്‍ക്കും. ഐക്യരാഷ്ട്രസഭയും അവരുടെ അഭിപ്രായത്തിനൗപ്പമാകും പ്രവര്‍ത്തിക്കുക. അതിനാല് മ്യാന്‍മാറിന് സാമ്പത്തിക, വ്യാപാര രംഗത്ത് കനത്ത തിരിച്ചടി നേരിടാന് സാധ്യതയേറെയാണ്.\nഅമേരിക്കതന്നെ ഇക്കാര്യത്തില് കര്‍ശന മുന്നറിയിപ്പ് യാങ്കൂണിലെ സൈനിക നേതൃത്വത്തിന് യുഎസ് നല്‍കിക്കഴിഞ്ഞു. ഓസ്്‌ട്രേലിയയും സമാനമായ പ്രസ്താവന ഇറക്കിയിട്ടുണ്ട്. ഈ സാഹചര്യത്തില് ഉണ്ടാകാവുന്ന പ്രത്യാഘാതങ്ങളില്‍നിന്നും ഒരു പരിധിവരെ അവരെ രക്ഷിക്കാന് ബെയ്ജിംഗിനുമാത്രമാണ് കഴിയുക. അതിനാല് മ്യാന്‍മാര് സൈനിക നേതൃത്വം ചൈനയുമായി ചര്‍ച്ച നടത്തിയിട്ടുണ്ടാകാമെന്ന് വിശ്വസിക്കപ്പെടുന്നു.\nരണ്ട് അയല്‍ക്കാര് തമ്മിലുള്ള സാമ്പത്തിക ബന്ധം വിപുലീകരിക്കുന്നതിലൂടെ ഉണ്ടാകാവുന്ന ഉപരോധത്തിന്റെ ആഘാതം കുറയ്ക്കാന് സൈനികനേതൃത്വം തയ്യാറാകും എന്നുറപ്പാണ്. വാങ് യിയും മ്യാന്‍മാര് സൈനികമേധാവി മിന് ആംഗ് ലെയ്ഗും തമ്മില് നടത്തിയ ചര്‍ച്ചയുടെ പ്രധാന്യം വര്‍ധിക്കുന്നത് ഈ സാഹചര്യത്തിലാണ്.\nഇവിടെ വിചിത്രമായകാര്യം യാങ്കൂണിലെ സൈനിക നേതൃത്വത്തെക്കാള് ചൈനയ്ക്ക് താല്‍പ്പര്യം ആംഗ് സാന് സൂചിയുടെ സിവിലിയന് സര്‍ക്കാരിനോടായിരുന്നു എന്നതാണ്. ഈ ബന്ധം വളര്‍ന്നുവരികയുമായിരുന്നു. എന്നാല് മ്യാന്‍മാറിലെ പ്രധാന ചൈനീസ് പദ്ധതികളിലൊന്നായ 3.6 ബില്യണ് ഡോളറിന്റെ മൈറ്റ്‌സോണ് ഡാം നിര്‍മാണം നിര്‍ത്തിവെയ്ക്കപ്പെട്ടത് ബെയ്ജിംഗിന് തിരിച്ചടിയായിരുന്നു. പൊതുജനങ്ങളുടെ ശക്തമായ എതിര്‍പ്പായിരുന്നു കാരണം. കര്‍ഷകരുടെ ഭൂമി നഷ്ടപ്പെട്ടു. അവര് പിന്നീട് താല്‍ക്കാലിക പുനരധിവാസ കേന്ദ്രങ്ങളിലേക്ക് മാറ്റി. അവര്‍ക്ക് പകരം ഭൂമി ലഭ്യമായില്ല എന്നും പറയുന്നു. ആരു ഭരണത്തിലെത്തിയാലും മ്യാന്‍മാറിലെ പദ്ധതികള് ചൈനക്ക് പൂര്‍ത്തിയാക്കേണ്ടതുണ്ട്. ഈ ഡാമുമായി ബന്ധപ്പെട്ട തര്‍ക്കവും സൈനിക അട്ടിമറിക്ക് പിന്നിലുണ്ടോ എന്ന് നിരീക്ഷകര് പരിശോധിക്കുന്നു.\nമ്യാന്‍മര് വൈദ്യുതി മന്ത്രാലയം, സ്വകാര്യ ഉടമസ്ഥതയിലുള്ള ഏഷ്യ വേള്‍ഡ് കമ്പനി ഓഫ് ബര്‍മ, ചൈന പവര് ഇന്‍വെസ്റ്റ്മെന്റ് കോര്‍പ്പറേഷന് എന്നിവ സംയുക്തമായാണ് മൈറ്റ്സോണ് നിര്‍മിക്കുന്നത്. 2019 ല് പൂര്‍ത്തീകരിക്കാന് ഷെഡ്യൂള് ചെയ്തിരുന്ന ഡാം 766 ചതുരശ്ര കിലോമീറ്റര് (296 ചതുരശ്ര മൈല്) ഉള്ള ഒരു ജലസംഭരണി സൃഷ്ടിക്കുമായിരുന്നു.( ഇത് സിംഗപ്പൂരിനേക്കാള് അല്പം വലുതാണ്). ഉല്‍പ്പാദിപ്പിക്കുന്ന വൈദ്യുതിയുടെ വലിയൊരു ഭാഗം – ചില റിപ്പോര്‍ട്ടുകള് പറയുന്നത് 90% വരെ – ചൈനയിലേക്കുള്ള കയറ്റുമതിയാണ്. പദ്ധതി നടപ്പായില്ലെങ്കില് ബെയ്ജിംഗിന് അത് കനത്ത നഷ്ടം വരുത്തിവെക്കുകയും ചെയ്യും.\nമ്യാന്‍മാറില് ചൈനയുടെ വര്‍ദ്ധിച്ചുവരുന്ന സ്വാധീനത്തിനുള്ള തിരിച്ചടിയായിരുന്നു മൈറ്റ്‌സോണ് .കച്ചിന് സംസ്ഥാനത്ത് മാലി, എന്‍മൈ നദികളുടെ സംഗമസ്ഥാനമായ ഇറവാഡിയുടെ മുകളിലാണ് മൈറ്റ്‌സോണിന്റെ നിര്‍മാണം. സമ്പന്നമായ ജൈവവൈവിധ്യമുള്ള പ്രദേശമാണിത്. അല്ലെങ്കില് മറ്റൊരു തരത്തില് പറഞ്ഞാല്, ന്യൂനപക്ഷമായ കച്ചിന് പോരാളികള് ബര്‍മീസ് സൈന്യവുമായി പോരാടുന്ന പാരിസ്ഥിതികമായി ദുര്‍ബലമായതും ഭൂകമ്പ സാധ്യതയുള്ളതുമായ പ്രദേശത്തെ ഒരു വലിയ നിര്‍മാണ പദ്ധതിയായിരുന്നു മൈറ്റ്‌സോണ്. അണക്കെട്ട് ഈ വര്‍ഷം പൂര്‍ത്തിയാകാനിരിക്കുകയായിരുന്നു – എന്നാല് ഇതുവരെ പണി ആരംഭിച്ചിട്ടില്ല.ചെലവ് കണക്കിലെടുക്കാതെ ഡാം പദ്ധതി പുനരാരംഭിക്കുകയാണെങ്കില്, അത് വ്യക്തമായ ഒരു മുന്നറിയിപ്പായിരിക്കും ലോകത്തിനു നല്‍കുന്നത്.\nസൂചിയുമായി അകന്ന് മ്യാന്‍മാറിലെ സൈനിക നേതൃത്വത്തിലേക്ക് ചൈന അടുക്കുമെന്ന പ്രതീക്ഷയില് മിന് ആംഗ് ലെയ്ഗ് അടക്കമുള്ളവര് ബെയ്ജിംഗിനെ സമീപിച്ചിരിക്കാനും സാധ്യതയേറെയാണ്. ഇവിടെ ആമേരിക്ക ശക്തമായി ഇടപെടുകയാണെങ്കില് മ്യാന്‍മാറിന് പിന്തുണ നല്‍കുക എന്നതാകും ചൈന സ്വീകരിക്കുന്ന നയം.\nപുതിയ യുഎസ് പ്രസിഡന്റ് ജോ ബൈഡന്റെ ആദ്യത്തെ പ്രധാന വിദേശ-നയ പരീക്ഷണമാണിത്. ഈ പ്രതിസന്ധി യുഎസ് ഏതു രീതിയില് കൈകാര്യം ചെയ്യുന്നു എന്നതിനെ ആശ്രയിച്ചാകും ചൈനയുടെ ഇടപെടല് എന്നു സാരം. അതേസമയം മ്യാന്‍മാര് സൈന്യവും ഭരണകക്ഷിയും തമ്മിലുള്ള ഒരു അനുരഞ്ജനത്തില്‍ക്കൂടി സംഭവിച്ചതാകാം എന്ന് വാദിക്കുന്നവരുമുണ്ട്. അട്ടിമറിക്ക് മുന്‍കൂട്ടി ബെയ്ജിംഗ് നിശബ്ദമായി അംഗീകാരം നല്‍കിയതും ഇതായിരിക്കാം. ഇവിടെ ഒരു വിലപേശല് നടന്നിരിക്കാം. ഇവിടെ യുഎസും ചൈനയും ഒരു ധാരണയിലെത്തിയാല് ഇരു രാജ്യങ്ങളും തമ്മിലുള്ള സഹകരണത്തിന്റെ സാധ്യതകള്‍ക്കും അത് വഴിതുറക്കും.\nPrevious മൂന്ന് മത്സ്യബന്ധന തുറമുഖങ്ങള് കമ്മീഷനിംഗിന്\nNext എച്ച്പി പുതിയ സ്മാര്‍ട്ട് ടാങ്ക് പ്രിന്ററുകള് പുറത്തിറക്കി


വികസനത്തിന്റെ ഗുജറാത്ത് മോഡല് സമ്പൂര്‍ണ്ണ പരാജയം: അല്‍പേഷ് താക്കൂര് - Samakaalam\nഞങ്ങള് പല ആവശ്യങ്ങളും ഈ സര്‍ക്കാരിന് മുന്നില് വച്ചു. എന്നാല് അതിനെ കുറിച്ച് ചര്‍ച്ച ചെയ്യാനോ, അതിനോട് പ്രതികരിക്കാനോ ഭരണം കൈകാര്യം ചെയ്യുന്ന ബിജെപിയോ അതിന്റെ നേതാക്കന്മാരോ തയ്യാറായില്ല. അതുകൊണ്ട് തന്നെ രാഷ്ട്രീയമായ ഈ വിഷയത്തെ നേരിടുന്നതിന് വേണ്ടിയാണ് ഞങ്ങള് കോണ്‍ഗ്രസിനൊപ്പം കൈകോര്‍ക്കുന്നത്.\nവെബ് ഡെസ്ക് on May 20, 2018 Politics\nദരിദ്രരെ സംബന്ധിച്ചിടത്തോളം, കൃഷിക്കാരെ സംബന്ധിച്ചിടത്തോളം, ദളിതുകളെ സംബന്ധിച്ചിടത്തോളം, ഒബിസിക്കാരെ സംബന്ധിച്ചിടത്തോളം ഗുജറാത്തിലെ വികസനം ഒരു മിഥ്യയാണ്. നരേന്ദ്രമോദി എന്ന പ്രധാനമന്ത്രിയെ ഞങ്ങള് ബഹുമാനിക്കുന്നുവെങ്കിലും അവര് ഉയര്‍ത്തിക്കാണിക്കുന്ന ഗുജറാത്ത് മോഡല് വികസനം സമ്പൂര്‍ണമായി പരാജയപ്പെട്ട ഒന്നാണ്. കാരണം, ഗുജറാത്തിലെ കര്‍ഷകര് എല്ലാം കടക്കെണിയിലും, യുവാക്കളധികവും തൊഴില് രഹിതരുമാണ്. സംസ്ഥാനത്തെ സര്‍ക്കാര് സ്കൂളുകളുടെ അവസ്ഥയെപ്പറ്റി പറയാതിരിക്കുന്നതാണ് നല്ലത്. ഇങ്ങനെയുള്ള ഒരു സംസ്ഥാനത്തില് എന്ത് വികസനത്തെ കുറിച്ചാണ് നിങ്ങള് ചര്‍ച്ച ചെയ്യുന്നത്?\nഗുജറാത്തിലെ ഒബിസി വിഭാഗക്കാര്‍ക്ക് ഇന്നുവരെ ഒരു വികസനവും ഉണ്ടായിട്ടില്ല. അവര്‍ക്ക് സര്‍ക്കാര് സ്കൂളുകളില് നിലവാരമുള്ള വിദ്യാഭ്യാസം പോലും ഇപ്പോഴും നിഷേധിക്കപ്പെട്ടുകൊണ്ടിരിക്കുകയാണ്. കാരണം, വിദ്യാഭ്യാസത്തിന് ഈ സര്‍ക്കാര് ഒരു പ്രാധാന്യവും നല്‍കുന്നില്ല എന്നത് തന്നെയാണ്.\nസര്‍ക്കാരിനൊരു വിദ്യാഭ്യാസനയം പോലും രൂപീകരിക്കാന് സാധിച്ചിട്ടില്ല. അടിസ്ഥാനവിദ്യാഭ്യാസം പോലുമില്ലാതെ എങ്ങനെയാണ് ഈ സംസ്ഥാനം വികസനത്തെ കുറിച്ച് സംസാരിക്കുന്നത്.\nകോണ്‍ഗ്രസിനൊപ്പം ചേരുക എന്നത് നേതൃത്വം ഒറ്റയ്ക്ക് തീരുമാനിച്ചെടുത്ത ഒരു നിലപാടല്ല. ഞങ്ങള് എന്ത് നിലപാടെടുക്കണം എന്നതിനെ സംബന്ധിച്ച് ഇരുപത്തഞ്ച് ലക്ഷം കുടുംബങ്ങളെ പങ്കെടുപ്പിച്ച് ഞങ്ങളൊരു സര്‍വ്വെ നടത്തിയിരുന്നു. ബഹുഭൂരിപക്ഷം ആളുകളും, പട്ടിദാര് വിഭാഗക്കാരടക്കം ഞങ്ങള് കോണ്‍ഗ്രസിനോടൊപ്പം ചേര്‍ന്ന് നില്‍ക്കണമെന്നാണ് ആവശ്യപ്പെട്ടത്.\nഗുജറത്ത് തിരഞ്ഞെടുപ്പില് ഒബിസി വോട്ടുകളുടെ ഏകീകരണം സംഭവിക്കുമെന്ന് തന്നെയാണ് ഞങ്ങള് ഉറച്ച് വിശ്വസിക്കുന്നത്. ഗുജറത്തിന് സംഭവിച്ച തെറ്റ് തിരുത്താന് ഇനി കോണ്‍ഗ്രനു മാത്രമേ കഴിയൂ. അതുകൊണ്ടാണ് ഞങ്ങള് അവര്‍ക്കൊപ്പം നില്‍ക്കണമെന്ന തരത്തിലുള്ള ചര്‍ച്ചകള് ആരംഭിച്ചതും. നൂറ്റിയെണ്‍പത്തിരണ്ട് സീറ്റില് നൂറ്റി ഇരുപത്തഞ്ച് സീറ്റുകള് ഈ തെരെഞ്ഞെടുപ്പില് ഞങ്ങള് വിജയിക്കും.\nവളരെ ശക്തമായും, നിരന്തരമായും നരേന്ദ്രമോദിയുടെ നേതൃത്വത്തില് തന്നെ ഗുജറാത്തില് കാമ്പൈനുകള് നടന്നുകൊണ്ടിരിക്കുന്നു. എത്രകാലം ബി ജെ പിക്ക് മോദിയുടെ പേരില് വോട്ട് ചോദിക്കാനാവും? ഇനിയും ഗുജറാത്ത് മുഖ്യമന്ത്രിയാവുക എന്നതാണോ മോദിയുടെ ലക്ഷ്യം? മുമ്പ് ഒരുപാട് തവണ ഞങ്ങള് അദ്ദേഹത്തിനായി വോട്ട് ചെയ്തിട്ടുണ്ട്. എന്നാല് ഈ സംസ്ഥാനത്തെ ജനങ്ങള് ഇനി മോദിക്ക് വേണ്ടി വോട്ട് ചെയ്യില്ല. അവരുടെ ഇനിയുള്ള നേതാക്കളില് പാര്‍ട്ടിക്കും ജനങ്ങള്‍ക്കും പ്രതീക്ഷയുമില്ല. അവര്‍ക്ക് മുഖ്യമന്ത്രിയായ വിജയ് റുപാനിയുടെ പേരില് വോട്ട് ചോദിക്കാന് കഴിയുമോ? ഒരിക്കലും കഴിയില്ലെന്ന് ഞങ്ങളെ പോലെ തന്നെ നിങ്ങള്‍ക്കും അതറിയാം. പിന്നെ എന്ത് പ്രതീക്ഷയാണ് ജനങ്ങള്‍ക്ക് ആ പാര്‍ട്ടിയില് ഉണ്ടാവുക?\nകച്ചവടക്കാര്‍ക്കും, ചെറുകിട വ്യവസായികളെയും കേന്ദ്രസര്‍ക്കാര് ഇപ്പോള് ബുദ്ധിമുട്ടിക്കുകയാണ്. കേന്ദ്രസര്‍ക്കാര് നയങ്ങള് ഒന്നും തന്നെ ഗുജറാത്തിന് സൗഹാര്‍ദ്ദപരമായവയല്ല. ജി.എസ്.ടിയും, നോട്ടുനിരോധനവും സംസ്ഥാനത്തെ വലിയ രീതിയില് തന്നെ ബാധിച്ചിട്ടുണ്ട്. ഇപ്പോഴും കച്ചവടക്കാര് പ്രതിഷേധത്തിലാണ് ഇവിടെ. അതിലൊന്നും ഇടപെടാനോ ചര്‍ച്ചകള് നടത്താനോ ഈ സര്‍ക്കാരിന് താത്പര്യമില്ല. വികസനം, വികസനം എന്ന് പറയുക മാത്രമാണവര് ചെയ്യുന്നത്. ഞങ്ങള്‍ക്ക് മാത്രം കാണാന് സാധിക്കാത്തതാണോ ആ വികസനം?\nഈ തെരെഞ്ഞെടുപ്പില് ഞങ്ങള് അധികാരത്തില് വരികയാണെങ്കില് ജോലികളില് ഗുജറാത്തികള്‍ക്ക് സംവരണവും, പൊതുവിദ്യാഭ്യാസം ശക്തിപ്പെടുത്തലും ഞങ്ങള് ഉറപ്പ് നല്‍കുന്നു. ഞങ്ങള് അധികാരത്തില് എത്തേണ്ടതുണ്ടോ എന്ന് തീരുമാനിക്കേണ്ടത് ജനങ്ങളാണ്. പക്ഷേ, അടുത്ത സര്‍ക്കാര് ഞങ്ങളുടേത് തന്നെയാവുമെന്ന് ഞങ്ങള്‍ക്കുറപ്പുണ്ട്.


പെരിന്തല്‍മണ്ണ അര്‍ബന് ബാങ്ക്; ശതാബ്ദി ആഘോഷങ്ങള്‍ക്ക് തുടക്കമായി :: Janmabhumi Daily\nTuesday 30 August 2016 10:55 am IST\nപെരിന്തല്‍മണ്ണ: പെരിന്തല്‍മണ്ണ കോ-ഓപ്പറേറ്റീവ് അര്‍ബന് ബാങ്കിന്റെ ഒരുവര്‍ഷം നീളുന്ന ശതാബ്ദി ആഘോഷങ്ങളുടെ ഉദ്ഘാടനം മൂസക്കുട്ടി സ്മാരക ടൗണ്‍ഹാളില് നടന്നു. മന്ത്രി എ.സി.മൊയ്തീന് ഉദ്ഘാടനംചെയ്തു. ഇന്റര്‍നെറ്റ് ബാങ്കിങ് സൗകര്യമുള്ള കേരളത്തിലെ ആദ്യത്തെ ബാങ്കായി മാറുന്നതിന്റെ പ്രഖ്യാപനവും മന്ത്രി നിര്‍വഹിച്ചു. എംഎല്‍എമാരായ മഞ്ഞളാംകുഴി അലി, പി.അബ്ദുല് ഹമീദ്, നഗരസഭാ ചെയര്‍മാന് എം.മുഹമ്മദ് സലീം എന്നിവര് താക്കോല്‍ദാനം, എസ്എസ്എല്‍സി വിജയികള്‍ക്കുള്ള അനുമോദനം, ചികിത്സാസഹായ വിതരണം എന്നിവയും നടന്നു. ശതാബ്ദി ആഘോഷ കമ്മിറ്റി ചെയര്‍മാന് പി.പി. വാസുദേവന് അധ്യക്ഷത വഹിച്ചു.\nഅര്‍ബന് ബാങ്ക് നിക്ഷേപക സംഗമം സംഘടിപ്പിച്ചു\nപാണ്ഡ്യന്‍മുടിപ്പ് ആഘോഷങ്ങള്‍ക്ക് തുടക്കമായി; ചൂഷണത്തിന് മാത്രം അറു തിയായില്ല


കമല ഹാരിസ്-യുഎസില് ജില്ലാ അറ്റോര്‍ണി | Kamala Harris wins San Francisco District Attorney elections - Malayalam Oneindia\n16 min ago മോദിക്ക് പവാറിന്റെ മറുപടി:ആര്‍ട്ടിക്കിള് 370 പുനസ്ഥാപിക്കുന്നതിനെക്കുറിച്ച് സംസാരിക്കേണ്ടതില്ല\n37 min ago ഇന്ദിരാ ഗാന്ധി സവര്‍ക്കറുടെ അനുയായി ആയിരുന്നുവെന്ന് സവര്‍ക്കറുടെ കൊച്ചുമകന്\n59 min ago വിഎസിന്റേത് വറ്റി വരണ്ട തലയോട്ടി; എന്ത് പരിഷ്ക്കാരമാണ് വരേണ്ടത്? രൂക്ഷ അധിക്ഷേപവുമായി കെ സുധാകരൻ!\nPublished: December 10 2003, 23:53 [IST]\nസന്‍ഫ്രാന്‍സിസ്കോ: യുഎസില് വനിതാ പ്രോസിക്യൂട്ടര് പദവിയിലേക്ക് തിരഞ്ഞെടുക്കപ്പെടുന്ന ആദ്യ വിദേശഇന്ത്യക്കാരി എന്ന ബഹുമതി കമല ഹാരിസിന്. എതിര് സ്ഥാനാര്‍ത്ഥി ടെറന്‍സ് ഹള്ളിനനെ വന്‍ഭൂരിപക്ഷത്തിന് തോല്പിച്ചാണ് കമല ഹാരിസ് സന്‍ഫ്രാന്‍സിസ്കോയില് ജില്ലാ അറ്റോര്‍ണിയായി തിരഞ്ഞെടുക്കപ്പെട്ടത്.\n39കാരിയായ കമല രാഷ്ട്രീയത്തില് തുടക്കക്കാരിയാണ്. കമലയ്ക്ക് ആകെ പോള് ചെയ്തതിന്റെ 56 ശതമാനം വോട്ടുകള് കിട്ടി. യുഎസില് സ്ഥിരതാമസക്കാരിയായ തമിഴ് ബ്രാഹ്മണയായ ശ്യാമള ഹാരിസ് ആണ് കമലയുടെ അമ്മ. കരീബിയയില് നിന്നുള്ള ആഫ്രിക്കന് അമേരിക്കക്കാരനാണ് കമലയുടെ അച്ഛന്. സന്‍ഫ്രാന്‍സിസ്കോയ്ക്ക് ഇതാദ്യമായാണ് ഒരു വനിത ജില്ല അറ്റോര്‍ണിയുണ്ടാകുന്നത്.\nതന്റെ വിജയത്തിന് പിന്നില് അമ്മ നല്കിയ കരുത്താണെന്ന് കമല ഹാരിസ് പറഞ്ഞു. വിദേശ ഇന്ത്യക്കാരനായ ബോബി ജിണ്ടാല് ലുസിയാന ഗവര്‍ണര് പദവിയ്ക്ക് വേണ്ടി മത്സരിച്ച് തോറ്റതിന് പിന്നാലെയാണ് കമലയുടെ വിജയം. ഇത് അമേരിക്കയിലെ ഇന്ത്യക്കാര്‍ക്കിടയില് ആഹ്ലാദം ഉണ്ടാക്കിയിട്ടുണ്ട്.\nയുഎസില് ഓക്ലാന്റില് ജനിച്ച കമല വളര്‍ന്നത് ബെര്‍ക്കിലിയിലാണ്. കറുത്ത വര്‍ഗ്ഗക്കാര്‍ക്കിടയിലാണ് വളര്‍ന്നതെങ്കിലും ഭാരതീയ സംസ്കാരത്തിലാണ് താന് വളര്‍ന്നതെന്നും കമല ഹാരിസ് പറഞ്ഞു.


ഗുജറാത്ത്, ഹിമാചല് തെരഞ്ഞെടുപ്പ് ഫലം കാത്ത് രാജ്യം\n18 Dec 2017 2:14 AM GMT\nരാജ്യം ചങ്കിടിപ്പോടെ കാത്തിരുന്ന ഗുജറാത്ത്, ഹിമാചല് പ്രദേശ് തെരഞ്ഞെടുപ്പ് ഫലം ഇന്ന്. ശക്തമായ പോരാട്ടം നടന്ന ഇരു സംസ്ഥാനങ്ങളിലും കോണ്‍ഗ്രസും ബി.ജെ.പിയും വിജയപ്രതീക്ഷയിലാണ്. ഹിമാചല്‍പ്രദേശ് ഭരിക്കുന്ന കോണ്‍ഗ്രസിലെ മുഖ്യമന്ത്രി വീരഭദ്രസിങിനെതിരേ അനധികൃത സ്വത്ത് വിവാദം നിലനില്‍ക്കുമ്പോള് ഗുജറാത്തില് ഭരണവിരുദ്ധ വികാരം ശക്തമായി അലയടിക്കുന്നുണ്ട്. 22 വര്‍ഷമായി തുടരുന്ന ബി.ജെ.പി ഭരണത്തിന് അന്ത്യം കുറിക്കുമോ എന്നാണ് രാജ്യം ഉറ്റുനോക്കുന്നത്. കേന്ദ്ര സര്‍ക്കാര് നടപ്പാക്കിയ ജി.എസ്.ടി, നോട്ട് നിരോധനം ഉള്‍പ്പെടെയുള്ളവ തെരഞ്ഞെടുപ്പ് വിധിയില് പ്രതിഫലിക്കുമെന്നാണ് വിലയിരുത്തല്. ഗുജറാത്തില് തെരഞ്ഞെടുപ്പ് പ്രചാരണത്തിന് നേരിട്ടിറങ്ങിയതിനാല് പ്രധാനമന്ത്രി നരന്ദ്രമോദിയുടെ അഭിമാനപോരാട്ടം കൂടിയാണിവിടെ.\nഎന്നാല് രണ്ടു സംസ്ഥാനങ്ങളിലും ബി.ജെ.പി അധികാരത്തില് വരുമെന്നാണ് അഭിപ്രായ സര്‍വേകള്. അതിനിടെ ഗുജറാത്തിലെ വോട്ടിങ് മെഷിനുകളെ സംബന്ധിച്ച വിവാദം മുറുകുകയാണ്. വോട്ടിങ് യന്ത്രത്തിന്റെ വിശ്വാസ്യത ചോദ്യം ചെയ്ത് പട്ടീദാര് സംവരണമുന്നണി നേതാവ് ഹാര്‍ദിക് പട്ടേലും ഒ.ബി.സി നേതാവ് അല്‍പേഷ് താക്കൂറും രംഗത്തെത്തിയിട്ടുണ്ട്. യന്ത്രങ്ങളുടെ വിശ്വാസ്യത ഉറപ്പാക്കാന് എല്ലാ നിയോജക മണ്ഡലങ്ങളിലെയും ഒരു ബൂത്തിലെ വോട്ട് രസീതുകള് എണ്ണണമെന്ന് തെരഞ്ഞെടുപ്പ് കമ്മിഷന് നിര്‍ദേശം നല്‍കി. രണ്ടാം ഘട്ടത്തിലെ ആറ് ബൂത്തുകളില് ഇന്നലെ റീ പോളിങ് നടന്നു. യന്ത്രങ്ങളില് രേഖപ്പെടുത്തിയ വോട്ടിനൊപ്പം വോട്ട് രസീത് കൂടി എണ്ണണമെന്ന കോണ്‍ഗ്രസിന്റെ ആവശ്യം സുപ്രിം കോടതി നിരസിച്ചിരുന്നു.\nഗുജറാത്തില് 33 ജില്ലകളിലെ 37 കേന്ദ്രങ്ങളിലാണ് ഇന്ന് വോട്ടെണ്ണുക. ഡിസംബര് ഒന്‍പതിനും 14 നുമായി നടന്ന തെരഞ്ഞെടുപ്പില് 68.4 ശതമാനംപോളിങ് ആണ് രേഖപ്പെടുത്തിയത്. ഹിമാചല്‍പ്രദേശില് 68 സീറ്റുകളിലേക്ക് 337 സ്ഥാനാര്‍ഥികളാണ് മത്സരരംഗത്തുള്ളത്. ഇവിടെ 42 വോട്ടെണ്ണല് കേന്ദ്രങ്ങളാണുള്ളത്. നവംബര് ഒമ്പതിനായിരുന്നു തെരഞ്ഞെടുപ്പ്. 75.28 ശതമാനമായിരുന്നു പോളിങ്\nbjp congress Gujrath Election Himajal pradesh modi rahul gandhi Result Today


കോഡ്ലിങ് ശലഭം - വിക്കിപീഡിയ\nആപ്പിൾ തിന്നുനശിപ്പിക്കുന്ന നിശാശലഭങ്ങളാണിവ. ആപ്പിൾകീടം (Apple pest) എന്നും ഇവ അറിയപ്പെടുന്നു. ലോകമെമ്പാടുമുള്ള ആപ്പിൾത്തോട്ടങ്ങളിലാണ് ഇവ കാണപ്പെടുന്നത്. ഇരുണ്ട തവിട്ടുനിറമുള്ള ഇവയ്ക്കു ആകർഷകമായ രൂപമാണുള്ളത്.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ കോഡ്ലിങ് ശലഭം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=കോഡ്ലിങ്_ശലഭം&oldid=1697085" എന്ന താളിൽനിന്ന് ശേഖരിച്ചത്


വനിതാ മതിൽ ഒരു സാമൂഹ്യ മുന്നേറ്റമാണ്. നവോത്ഥാന സംഘടനകൾ തന്നെ സ്ത്രീകളെ കൊണ്ടുവരും. വനിതാ മതിലിൽ പങ്കെടുക്കുന്നതിൽ നിന്ന് സ്ത്രീകളെയും സാമൂഹ്യ സംഘടനകളെയും തടയാൻ ശ്രമം നടക്കുന്നുണ്ട്\n12 Dec, 2018 at 04:32 PM\nവനിതാ മതിൽ ഒരു സാമൂഹ്യ മുന്നേറ്റമാണ്. നവോത്ഥാന സംഘടനകൾ തന്നെ സ്ത്രീകളെ കൊണ്ടുവരും. വനിതാ മതിലിൽ പങ്കെടുക്കുന്നതിൽ നിന്ന് സ്ത്രീകളെയും സാമൂഹ്യ സംഘടനകളെയും തടയാൻ ശ്രമം നടക്കുന്നുണ്ട്. എന്നാൽ ഇൗ നീക്കത്തെ തട്ടിമാറ്റി വലിയ മുന്നേറ്റം ഉണ്ടാവും.\nസ്ത്രീ ശാക്തീകരണത്തിന് സർക്കാർ ഏറെ പ്രാധാന്യം നൽകുന്നു. പോലീസിൽ 15 ശതമാനം വനിതാ നിയമനം നടത്താൻ ഉടൻ നടപടി സ്വീകരിക്കും. എക്‌സൈസിലും സ്ത്രീ പ്രാതിനിധ്യം ഉറപ്പാക്കും. ഓരോ വകുപ്പിലും സ്ത്രീകൾക്കായി പ്രത്യേക പരിപാടികൾ ആസൂത്രണം ചെയ്യുന്നുണ്ട്. സമൂഹത്തിലെ ഭൂരിപക്ഷം സ്ത്രീകളും സമത്വം ആഗ്രഹിക്കുന്നുണ്ട്.\nവനിതാ മതിൽ ഏതെങ്കിലും ഒരു പ്രത്യേക വിഭാഗത്തിന്റേതല്ല. ജാതിമത ഭേദമില്ലാതെ എല്ലാവരെയും സ്വാഗതം ചെയ്യും. ആചാരങ്ങളുടെ പേരിൽ ഈ മുന്നേറ്റം തടയാനാവില്ല. ആചാരങ്ങൾ ലംഘിക്കാനുള്ളതാണെന്നാണ് കേരളത്തിലെ നവോത്ഥാന നായകർ പഠിപ്പിച്ചത്. അത് മറക്കരുത്. ശ്രീ നാരായണ ഗുരു അരുവിപ്പുറത്ത് പ്രതിഷ്ഠ നടത്തിയത് ഇങ്ങനെയൊരു ആചാര ലംഘനമായിരുന്നു. പാഠ്യപദ്ധതിയിൽ നവോത്ഥാന മൂല്യങ്ങൾ ഉൾപ്പെടുത്തുന്നതിന് പ്രാമുഖ്യം നൽകുമെന്ന് മുഖ്യമന്ത്രി പറഞ്ഞു.\nപോളിസി അനലിസ്റ്റ് ഡോ. മീരാ വേലായുധൻ, കേരള ദളിത് ഫെഡറേഷൻ നേതാവ് പി. രാമഭദ്രൻ, ഗായിക പുഷ്പവതി പൊയ്പ്പാടത്ത്, എഴുത്തുകാരൻ എസ്. പി. നമ്പൂതിരി, എഴുത്തുകാരിയും അധ്യാപികയുമായ പ്രൊഫ. മീന ടി. പിള്ള, അഭിനേത്രി വിജയകുമാരി, എം. ജി യൂണിവേഴ്‌സിറ്റി മുൻ പ്രോ വി.സി ഷീന ഷുക്കൂർ എന്നിവരായിരുന്നു അതിഥികൾ. വീണ ജോർജ് എം.എൽ.എ അവതാരകയായിരുന്നു.


മുഈന് അലിക്ക് ഹാട്രിക് മൂന്നാം ടെസ്റ്റ് ഇംഗ്ലണ്ടിന് – Chandrika Daily\nBy chandrika Monday July 31, 2017 19:39 pm\nമുഈന് അലിക്ക് ഹാട്രിക് മൂന്നാം ടെസ്റ്റ് ഇംഗ്ലണ്ടിന്\nലണ്ടന്: 100 ടെസ്റ്റ് മത്സരം പൂര്‍ത്തിയാക്കിയ കെന്നിങ്ടണ് ഓവലില് ഹാട്രിക് നേടുന്ന ആദ്യ താരമായി മുഈന് അലി മാറിയപ്പോള് ദക്ഷിണാഫ്രിക്കക്കെതിരായ മൂന്നാം ടെസ്റ്റില് ഇംഗ്ലണ്ടിന് 239 റണ്‍സ്…\nലണ്ടന്: 100 ടെസ്റ്റ് മത്സരം പൂര്‍ത്തിയാക്കിയ കെന്നിങ്ടണ് ഓവലില് ഹാട്രിക് നേടുന്ന ആദ്യ താരമായി മുഈന് അലി മാറിയപ്പോള് ദക്ഷിണാഫ്രിക്കക്കെതിരായ മൂന്നാം ടെസ്റ്റില് ഇംഗ്ലണ്ടിന് 239 റണ്‍സ് ജയം. അഞ്ചാം ദിവസമായ ഇന്നലെ ആറ് വിക്കറ്റ് കൈയിലിരിക്കെ ജയിക്കാന് 375 റണ്‍സ് ആവശ്യമായിരുന്ന സന്ദര്‍ശകരെ 252 റണ്‍സിലൊതുക്കിയാണ് ഇംഗ്ലണ്ട് ജയവും പരമ്പരയില് മുന്‍തൂക്കവും നേടിയത്. ബെന് സ്‌റ്റോക്‌സ് ആണ് കളിയിലെ കേമന്.\nസ്‌കോര് ചുരുക്കത്തില്: ഒന്നാം ഇന്നിങ്‌സ് – ഇംഗ്ലണ്ട് 353 (ബെന് സ്‌റ്റോക്‌സ് 112, അലിസ്റ്റര് കുക്ക് 88. മോണി മോര്‍ക്കല് 3/70, കഗിസോ റബാഡ 3/85). ദക്ഷിണാഫ്രിക്ക 175 (ടെംബ ബവുമ 52. ടോബി റോളണ്ട് ജോണ്‍സ് 5/57, ജെയിംസ് ആന്റേഴ്‌സണ് 3/25). രണ്ടാം ഇന്നിങ്‌സ്: 313/8 ഡിക്ല. (ജെയിംസ് ബെയര്‍സ്‌റ്റോ 63, ടോം വെസ്റ്റ്‌ലി 59. കേശവ് മഹാരാജ് 3/50). ദക്ഷണാഫ്രിക്ക 252. (ഡീന് എല്‍ഗര് 136. മുഈന് അലി 4/45, റോളണ്ട് ജോണ്‍സ് 3/72).\nനാലു വിക്കറ്റിന് 117 എന്ന നിലയില് അഞ്ചാം ദിനം ബാറ്റിങ് ആരംഭിച്ച ദക്ഷിണാഫ്രിക്കയുടെ പ്രതീക്ഷ മുഴുവന് 72 റണ്‍സുമായി ക്രീസില് നില്‍ക്കുകയായിരുന്ന ഡീന് എല്‍ഗറിലായിരുന്നു. എല്‍ഗറിന് മികച്ച പിന്തുണ നല്‍കിയ ബവുമയെ (32) വിക്കറ്റിനു മുന്നില് കുടു്കി റോളണ്ട് ജോണ്‍സ് ആണ് ആദ്യ വഴിത്തിരിവുണ്ടാക്കിയത്. തൊട്ടടുത്ത പന്തില് വെര്‍നന് ഫിലാന്ററെ (0) കൂടി സമാന രീതിയില് പുറത്താക്കിയ ജോണ്‍സ് ദക്ഷിണാഫ്രിക്കയെ ആറിന് 160 എന്ന നിലയിലേക്ക് തള്ളിവിട്ടു. തൊട്ടടുത്ത ഓവറില് എല്‍ഗര് സെഞ്ച്വറി തികച്ചു.\nക്രിസ് മോറിസിനെ (24) സ്‌റ്റോക്‌സിന്റെ കൈകളിലെത്തിച്ച് മുഈന് അലിയാണ് അടുത്ത പ്രഹരമേല്‍പ്പിച്ചത്. വാലറ്റത്തെ കൂട്ടുപിടിച്ച് ഇന്നിങ്‌സ് നീട്ടാനുള്ള എല്‍ഗറിന്റെ ശ്രമം മുഈന്റെ ഓവറിലെ അഞ്ചാം പന്തില് സ്റ്റോക്‌സിന്റെ കൈകളില് അവസാനിച്ചതോടെ ഇംഗ്ലണ്ട് ജയത്തിന് തൊട്ടടുത്തെത്തി. അടുത്ത പന്തില് റബാഡയും (0) സമാന രീതിയില് പുറത്തായി. തന്റെ അടുത്ത ഓവറില് മോണി മോര്‍ക്കലിനെ (0) വിക്കറ്റിനു മുന്നില് കുടുക്കി മുഈന് കളി അവസാനിപ്പിച്ചു. 79 വര്‍ഷത്തിനിടെ ഇതാദ്യമായാണ് ഒരു ഇംഗ്ലീഷ് സ്പിന്നര് ടെസ്റ്റില് ഹാട്രിക് നേടുന്നത്.


ക്രിക്കറ്റ് താരം ശ്രീശാന്തിന്റെ ആജീവനാന്ത വിലക്ക് സുപ്രിംകോടതി നീക്കി\nTue Jul 23 2019 03:58:31 GMT+0530 (IST)\nതീര്‍ച്ചയായും ഉടന് കളിക്കളത്തിലെത്തുമെന്നും ഉത്തരവ് വായിച്ചാല് ഇന്നുതന്നെ കളിക്കാനാവുമെന്നും ശ്രീശാന്ത് പറഞ്ഞു\nBSR15 March 2019 5:28 AM GMT\nന്യൂഡല്‍ഹി: ഐപിഎല്ലില് ഒത്തുകളിച്ചതിന് മലയാളി ക്രിക്കറ്റ് താരം എസ് ശ്രീശാന്തിന് ബിസിസിഐ ഏര്‍പ്പെടുത്തിയ ആജീവനാന്ത വിലക്ക് സുപ്രിംകോടതി നീക്കി. ആജീവനാന്ത വിലക്ക് ഭരണഘടനാപരമായ അവകാശങ്ങളുടെ ലംഘനമാണെന്നും ശ്രീശാന്ത് കുറ്റക്കാരനാണെങ്കില് ശിക്ഷ നല്‍കാമെന്നും എത്ര കാലത്തേക്ക് നല്‍കണമെന്നും കോടതി നിരീക്ഷിച്ചു. മൂന്നു മാസത്തിനകം ബിസിസിഐ ഇതുസംബന്ധിച്ച റിപോര്‍ട്ട് നല്‍കണമെന്നും കോടതി പറഞ്ഞു. എന്നാല് ശ്രീശാന്തിനെ സുപ്രിംകോടതി വിമുക്തനാക്കിയിട്ടില്ല. ജഡ്ജിമാരായ അശോക് ഭൂഷണും കെ എം ജോസഫും ഉള്‍പ്പെടുന്ന രണ്ടംഗ ബെഞ്ചാണ് കേസ് പരിഗണിച്ചത്. നേരത്തേ, സുപ്രിംകോടതിയില് കേസ് പരിഗണിച്ചപ്പോള് ശ്രീശാന്തിനെ രൂക്ഷമായി വിമര്‍ശിച്ചിരുന്നു. ശ്രീശാന്തിന്റെ സ്വഭാവം അല്‍പ്പം മോശമാണെന്നും വാതുവയ്പുകാര് സമീപിച്ചപ്പോള് എന്തുകൊണ്ടാണ് അക്കാര്യം ബിസിസിഐയെ അറിയിച്ചില്ലെന്നും കോടതി ചോദിച്ചിരുന്നു.\nഒത്തുകളി വിവാദത്തില് പെട്ട ഇന്ത്യന് മുന് നായകന് മുഹമ്മദ് അസ്ഹറുദ്ദീനു ആജീവനാന്ത വിലക്ക് ഏര്‍പ്പെടുത്തിയിരുന്നെങ്കിലും പിന്നീടത് പിന്‍വലിച്ച കാര്യവും ശ്രീശാന്ത് അറിയിച്ചിരുന്നു.ഇന്ത്യക്കു പുറത്തെങ്കിലും കളിക്കാന് അവസരം നല്‍കണമെന്നും കളിക്കാനായി ഓരോ വര്‍ഷവും നിരവധി വാഗ്ദാനങ്ങളാണ് ലഭിക്കുന്നതെന്നും ശ്രീശാന്ത് സൂചിപ്പിച്ചിരുന്നു. തന്നെ കസ്റ്റഡിയിലെടുത്ത ഡല്‍ഹി പോലിസ് മര്‍ദ്ദിച്ചാണ് കുറ്റംസമ്മതിപ്പിച്ചതെന്നു കോടതിയില് പറഞ്ഞിരുന്നു. 2013ലെ ഐപിഎല് മല്‍സരത്തിനിടെ രാജസ്ഥാന് റോയല്‍സ് താരമായിരുന്ന ശ്രീശാന്ത് പണം വാങ്ങി ഒത്തുകളിച്ചെന്നാണ് ആരോപണം. അന്ന് രാജസ്ഥാന് ടീമിലുണ്ടായിരുന്ന അജിത് ചാന്ദില, അങ്കിത് ചവാന് എന്നിവരും അറസ്റ്റിലായിരുന്നു. കേസില് നേരത്തേ, ഡല്‍ഹി പട്യാല ഹൗസ് കോടതി ശ്രീശാന്തിനെ കുറ്റവിമുക്തനാക്കിയെങ്കിലും ബിസിസിഐ വിലക്ക് നീക്കിയിരുന്നില്ല. ഇതിനെതിരേ ശ്രീശാന്ത് നല്‍കിയ ഹരജിയില് കേരളാ ഹൈക്കോടതി സിംഗിള്‍ബെഞ്ച് അനുകൂലമായാണ് വിധിച്ചിരുന്നത്. എന്നാല് ബിസിസിഐ അപ്പീല് നല്‍കിയതോടെ അംഗീകരിച്ച് ഡിവിഷന് ബെഞ്ച് വിലക്ക് നിലനിര്‍ത്തി. ഡിവിഷന് ബെഞ്ചിന്റെ നടപടിയെയാണ് ശ്രീശാന്ത് സുപ്രിംകോടതിയില് ചോദ്യംചെയ്തത്.\nതീര്‍ച്ചയായും ഉടന് കളിക്കളത്തിലെത്തുമെന്നും ഉത്തരവ് വായിച്ചാല് ഇന്നുതന്നെ കളിക്കാനാവുമെന്നും ശ്രീശാന്ത് പറഞ്ഞു.ആറു വര്‍ഷമായി വിലക്ക് അനുഭവിക്കുന്നു. ബിസിസിഐയില് നിന്ന് അനുകൂല നടപടി ഉണ്ടാവുമെന്ന് കരുതുന്നു. എന്നെ കേന്ദ്രസര്‍ക്കാരും വി എസ് അച്യുതാനന്ദനും സഹായിച്ചിരുന്നു. ഇത്തവണ ബിജെപി പ്രചാരണത്തിനൊന്നും ക്ഷണിച്ചിട്ടില്ല. താന് ക്രിക്കറ്റില് കൂടുതല് ശ്രദ്ധിക്കുമെന്നും ശ്രീശാന്ത് പറഞ്ഞു. ദൈവത്തെ സ്തുതിക്കുന്നുവെന്നും കൂടെ നിന്നവര്‍ക്കെല്ലാം നന്ദി അറിയിക്കുന്നുവെന്നും ശ്രീശാന്തിന്റെ മാതാവ് പറഞ്ഞു. ദൈവത്തെ സ്തുതിക്കുന്നുവെന്നും കൂടെ നിന്നവര്‍ക്കെല്ലാം നന്ദി അറിയിക്കുന്നുവെന്നും ശ്രീശാന്തിന്റെ മാതാവ് പറഞ്ഞു.\nsupremecourt Life Ban Sreesanth BCCI Decision Punishment ശ്രീശാന്ത്\nപ്രതിപക്ഷ ബഹളത്തിനിടെ വിവരാവകാശ ഭേദഗതി ബില്ല് ലോക്‌സഭയില് പാസായി\n22 July 2019 3:00 PM GMT


മുല്ലപ്പെരിയാര് കേസ്: അന്തിമവാദം ഫെബ്രുവരി 19ന്\nന്യൂദല്‍ഹി: മുല്ലപ്പെരിയാര് കേസില് ഫെബ്രുവരി 19 ന് അന്തിമവാദം കേള്‍ക്കും. ഇന്ന് കേസ് പരിഗണിക്കവേയാണ് സുപ്രീംകോടതിയുടെ ഭരണഘടനാ ബെഞ്ച് അന്തിമവാദം കേള്‍ക്കാനുള്ള തീയതി തീരുമാനിച്ചത്.\nമുല്ലപ്പെരിയാര് അണക്കെട്ടിന്റെ സുരക്ഷ സംബന്ധിച്ച് ഉന്നതാധികാര സമിതി സമര്‍പ്പിച്ച റിപ്പോര്‍ട്ടിന്റെ അടിസ്ഥാനത്തിലാണ് വാദം. ഇതിനുമുന്നോടിയായി ബന്ധപ്പെട്ട കക്ഷികള്‍ക്കുള്ള നിര്‍ദ്ദേശങ്ങള്‍കേള്‍ക്കുന്നതിന് കേസ് ജനുവരി 28ന് പരിഗണിക്കും.\nകഴിഞ്ഞ തവണ വാദം കേള്‍ക്കവേ പുതിയ തെളിവുകള് പരിഗണിക്കണമെന്ന കേരളത്തിന്റെ ആവശ്യം ബെഞ്ച് നിരസിച്ചിരുന്നു.\nകേസ് അനന്തമായി നീട്ടിക്കൊണ്ടുപോകാനാകില്ലെന്നും അടുത്ത സിറ്റിംഗില് അന്തിമവാദം കേള്‍ക്കുന്ന തീയതി പ്രഖ്യാപിക്കുമെന്നും അന്ന് കോടതി വ്യക്തമാക്കിയിരുന്നു.\nഇതനുസരിച്ചാണ് ഇന്ന് അന്തിമവാദം കേള്‍ക്കുന്ന തീയതി കോടതി തീരുമാനിച്ചത്. അതേസമയം, അന്തിമ വാദം കേള്‍ക്കുന്ന ഭരണഘടനാ ബെഞ്ചില് മാറ്റമുണ്ടാകും. ജസ്റ്റീസ് ഡി.കെ ജയിന് വിരമിക്കുന്ന സാഹചര്യത്തിലാണിത്.\nജസ്റ്റീസ് ജയിന് ജനുവരി 24ന് വിരമിക്കുന്നതിനാല് പുതിയ ജഡ്ജിയെ ഉള്‍പ്പെടുത്തിയായിരിക്കും കേസ് പരിഗണിക്കുക.


സോഷ്യൽ മീഡിയ നിങ്ങളുടെ ബ്രാൻഡിനെ കൊല്ലുന്നുണ്ടോ? | Martech Zone\nഈ ഇൻഫോഗ്രാഫിക്കിൽ നിന്നുള്ള വേലിയിൽ ഞാൻ അൽപ്പം പ്രസ്റ്റീജ് മാർക്കറ്റിംഗ്. ലേക്ക് ഒരു ബ്രാൻഡിനെ കൊല്ലുക, നിങ്ങൾ ശരിക്കും എന്തെങ്കിലും നാശനഷ്ടങ്ങൾ വരുത്തേണ്ടതുണ്ട്, ഈ ഇൻഫോഗ്രാഫിക് ശരിക്കും അത് ഉച്ചരിക്കുമെന്ന് എനിക്ക് ഉറപ്പില്ല. സോഷ്യൽ മീഡിയയെക്കുറിച്ച് അശുഭാപ്തിപരമായ വീക്ഷണം എടുക്കുന്നുണ്ടെങ്കിലും, കൊല്ലുന്നത് അൽപ്പം അതിശയോക്തിയാണ്. സോഷ്യൽ മീഡിയ എങ്ങനെ ആകാം നിങ്ങളുടെ ബ്രാൻഡിനെ വേദനിപ്പിക്കുന്നു കൂടുതൽ ഉചിതമായ തലക്കെട്ട് ആകാം.\nസോഷ്യൽ മീഡിയ മാർക്കറ്റിംഗ് ഏറെ ചർച്ച ചെയ്യപ്പെടുന്ന വിഷയമാണ്. ഇത് നിങ്ങളുടെ സമയം ശരിക്കും വിലമതിക്കുന്നുണ്ടോ? ഇത് നിങ്ങളുടെ സ്വാധീനത്തെ സഹായിക്കുകയോ വേദനിപ്പിക്കുകയോ ചെയ്യുന്നുണ്ടോ? ആരാണ് ഇത് യഥാർത്ഥത്തിൽ ടാർഗെറ്റുചെയ്യുന്നത്: പുതിയ ഉപയോക്താക്കൾ, നിലവിലുള്ള ഉപയോക്താക്കൾ, സാധ്യതയുള്ള ബിസിനസ്സ് പങ്കാളികൾ അല്ലെങ്കിൽ മറ്റാരെങ്കിലും? ഈ ചോദ്യങ്ങൾ‌ക്കെല്ലാം തണുത്തതും കഠിനവുമായ വസ്തുതകൾ‌ക്ക് ഉത്തരം നൽ‌കുക.\nഅതുപോലെ, നൽകിയിരിക്കുന്ന വിശകലനം ഒരു സ്ലൈസാണ്, കമ്പനികൾ അവരുടെ സോഷ്യൽ മീഡിയ തന്ത്രത്തിൽ തയ്യാറാക്കിയ വിഭവങ്ങളും വിഭവങ്ങളും കണക്കിലെടുക്കുന്നില്ല. കമ്പനികൾ അവരുടെ പാഠം പഠിച്ചുവെന്നും ഒരു നല്ല തന്ത്രം ആന്തരികമാക്കാതെ തന്നെ സോഷ്യൽ മീഡിയയിലേക്ക് ചാടുന്നില്ലെന്നും (ജീവനക്കാരുമായി ആശയവിനിമയം നടത്താനും പ്രതീക്ഷകൾ സ്ഥാപിക്കാനുമുള്ള ഒരു തന്ത്രം) ഞാൻ പ്രതീക്ഷിക്കുന്നു. ബ്രാൻഡുകൾ കൊല്ലപ്പെട്ടതായി ഞങ്ങൾ കാണും എന്നത് വളരെ യാഥാർത്ഥ്യമല്ല… എന്നാൽ അനേകം ബ്രാൻഡുകൾ തയ്യാറാകാത്തതിനാൽ അനാവശ്യമായ നാശനഷ്ടങ്ങൾ നേരിടുന്നതായി ഞങ്ങൾ കാണുന്നു!\nടാഗുകൾ: ബ്രാൻഡ്സോഷ്യൽ മീഡിയ


ഇന്ത്യയും പാകിസ്ഥാനും കൂടെ രണ്ട് കൊമ്പന്മാരും; വമ്പൻ ആശയവുമായി പാക് ബോർഡ്, നടന്നാൽ ആരാധകർക്ക് വിരുന്ന് | pak cricket board proposal four nations tournament including india Australia England\nഇന്ത്യയും പാകിസ്ഥാനും കൂടെ രണ്ട് കൊമ്പന്മാരും; വമ്പൻ ആശയവുമായി പാക് ബോർഡ്, നടന്നാൽ ആരാധകർക്ക് വിരുന്ന്\nപാക് ക്രിക്കറ്റ് ബോർഡ് ചെയർമാൻ റമീസ് രാജയുടെ ഒരു ട്വീറ്റാണ് വലിയ ചർച്ചയായി മാറിയിട്ടുള്ളത്. എല്ലാ വർഷവും ഇന്ത്യയും പാകിസ്ഥാനും ഓസ്ട്രേലിയയും ഇംഗ്ലണ്ടും പങ്കെടുക്കുന്ന ഒരു ട്വന്റി 20 ടൂർണമെന്റിന്റെ ആശയം ഐസിസിക്ക് മുന്നിൽ വയ്ക്കുമെന്ന് അദ്ദേഹം ട്വിറ്ററിൽ കുറിച്ചു\nLahore, First Published Jan 13, 2022, 9:13 AM IST\nലാഹോർ: ക്രിക്കറ്റിൽ ഇന്ത്യയും പാകിസ്ഥാനും (India vs Pakistan) ഏറ്റുമുട്ടുന്നത് പോലെ ആവേശം നിറയ്ക്കുന്ന മത്സരം വേറെയുണ്ടോ? ഉണ്ടെന്ന് പറയുന്നവർ ആദ്യം ചൂണ്ടിക്കാട്ടുക ഓസ്ട്രേലിയയും ഇംഗ്ലണ്ടും (Auatralia vs England) തമ്മിലുള്ള പതിറ്റാണ്ടുകൾ നീണ്ട വൈരത്തിന്റെ കഥയായിരിക്കും. എന്നാൽ, ഈ നാല് ടീമുകൾ മാത്രം എത്തുന്ന ടൂർണമെന്റ് വന്നാലോ? തീപാറുമെന്ന് നിസംശയം തന്നെ പറയാം. വിദൂര സാധ്യതയാണെങ്കിൽ പോലും അതിനുള്ള ചർച്ചകൾ അണിയറയിൽ നടന്നേക്കുമെന്ന് തന്നെയാണ് ചില വിവരങ്ങൾ.\nപാകിസ്ഥാൻ ക്രിക്കറ്റ് ബോർഡ് ആണ് ഇത്തരമൊരു ആശയത്തിന് പിന്നിൽ ഉള്ളത്. അതുകൊണ്ട് തന്നെ ടൂർണമെന്റ് നടക്കാൻ എത്രത്തോളം സാധ്യതയുണ്ടെന്ന കാര്യത്തിൽ വ്യക്തതയില്ല, പ്രത്യേകിച്ചും ഇന്ത്യയുടെ പങ്കാളിത്തം വലിയ ചോദ്യ ചിഹ്നന്നമായി മുന്നിൽ നിൽക്കുമെന്നുറപ്പ്. പാക് ക്രിക്കറ്റ് ബോർഡ് ചെയർമാൻ റമീസ് രാജയുടെ ഒരു ട്വീറ്റാണ് വലിയ ചർച്ചയായി മാറിയിട്ടുള്ളത്.\nഎല്ലാ വർഷവും ഇന്ത്യയും പാകിസ്ഥാനും ഓസ്ട്രേലിയയും ഇംഗ്ലണ്ടും പങ്കെടുക്കുന്ന ഒരു ട്വന്റി 20 ടൂർണമെന്റിന്റെ ആശയം ഐസിസിക്ക് മുന്നിൽ വയ്ക്കുമെന്ന് അദ്ദേഹം ട്വിറ്ററിൽ കുറിച്ചു. നാല് വേദികളിലും മാറി മാറിയായിരിക്കും ടൂർണമെന്റ് നടക്കുക. ഇതിൽ നിന്ന് ലഭിക്കുന്ന വരുമാനം ശതമാന അടിസ്ഥാനത്തിൽ എല്ലാ ഐസിസി അംഗങ്ങളുമായും പങ്കുവെയ്ക്കാമെന്നും റമീസ് രാജയുടെ ട്വീറ്റിൽ പറയുന്നു. നിലവിൽ ഐസിസി ഇവന്റുകളിലും ഏഷ്യാ കപ്പിലും അല്ലാതെ ഇന്ത്യയും പാകിസ്ഥാനും പരസ്പരം ഏറ്റുമുട്ടുന്നില്ല. അതുകൊണ്ട് തന്നെ ഐസിസി ഫ്രണ്ട് ഫൂട്ടിൽ കളിക്കാൻ തീരുമാനിച്ചാൽ പോലും ബിസിസിഐയുടെ നിലപാടാണ് ഏറെ നിർണായകമാവുക.\nവാഷിംഗ്ടണ് സുന്ദറിന് പകരക്കാരനായി; ദക്ഷിണാഫ്രിക്കയിലേക്കുള്ള ഏകദിന ടീമില് രണ്ട് മാറ്റം\nദക്ഷിണഫ്രിക്കയ്‌ക്കെതിരെ (SAvIND) ഏകദിന പരമ്പരയ്ക്കുള്ള ഇന്ത്യന് ടീമില് രണ്ട് മാറ്റം. സ്പിന്നര് ജയന്ത് യാദവ് (Jayant Yadav), പേസര് നവ്ദീപ് (Navdeep Saini) സൈനി എന്നിവരെ ടീമില് ഉള്‍പ്പെടുത്തി. കൊവിഡ് ബാധിതനായ വാഷിംഗ്ടണ് സുന്ദറിന് പകരമാണ് ജയന്ത് എത്തുന്നത്. പരിക്കറ്റ മുഹമ്മദ് സിറാജിന്റെ ബാക്ക് അപ്പ് ബൗളറായിട്ടാണ് സൈനിയെ ടീമില് ഉള്‍പ്പെടുത്തിയത്. നിലവില് ഇരുവരും ദക്ഷിണാഫ്രിക്കയിലുണ്ട്.\nഏകദിനത്തില് ഇന്ത്യക്ക് ഒരിക്കല് മാത്രമാണ് യാദവ് കളിച്ചിട്ടുള്ളത്. 2016ലായിരുന്നു അത്. ഈ ഡിസംബറില് ന്യൂസിലന്‍ഡിനെതിരായ രണ്ടാം ടെസ്റ്റിലും താരം കളിക്കുകയുണ്ടായി. രണ്ടാം ഇന്നിംഗ്‌സില് നാല് വിക്കറ്റ് വീഴ്ത്താന് ജയന്തിനായിരുന്നു. കഴിഞ്ഞ വര്‍ഷം ശ്രീലങ്കയ്‌ക്കെതിരെ നടന്ന ഏകദിനത്തിലാണ് സൈനി അവസാനമായി ഇന്ത്യയുടെ ഏകദിന ജേഴ്‌സിയണിഞ്ഞത്.\nഏകദിന പരമ്പരയ്ക്കുള്ള ഇന്ത്യന് ടീം: കെ എല് രാഹുല് (ക്യാപ്റ്റന്), ശിഖര് ധവാന്, റിതുരാജ് ഗെയ്കവാദ്, വിരാട് കോലി, ശ്രേയസ് അയ്യര്, സൂര്യകുമാര് യാദവ്, ഇഷാന് കിഷന്, റിഷഭ് പന്ത്, വെങ്കടേഷ് അയ്യര്, ആര് അശ്വിന്, ജയന്ത് യാദവ്, യൂസ്വേന്ദ്ര ചാഹല്, ജസ്പ്രിത് ബുമ്ര, ഷാര്‍ദുല് ഠാക്കൂര്, പ്രസിദ്ധ് കൃഷ്ണ, മുഹമ്മദ് സിറാജ്, ദീപക് ചാഹര്, ഭുവനേശ്വര് കുമാര്, നവദീപ് സൈനി (ബാക്ക് അപ്പ്).\nLast Updated Jan 13, 2022, 9:19 AM IST\nind vs pak tournament


തനിക്കെതിരായ മീ ടൂ ആരോപണം ഫെമിനിസ്റ്റ് ഗൂഢാലോചന - രാഹുല് ഈശ്വര് | Rahul Easwar| response| Me Too allegations\nതനിക്കെതിരായ മീ ടൂ ആരോപണം ഫെമിനിസ്റ്റ് ഗൂഢാലോചന - രാഹുല് ഈശ്വര്\nOct 29, 2018, 12:49 PM IST\nതനിക്കെതിരായ ആരോപണങ്ങള്‍ക്ക് തന്റെ ഭാര്യയും അമ്മയും മുത്തശ്ശിയും വാര്‍ത്താ സമ്മേളനം നടത്തി മറുപടി പറയുമെന്നും രാഹുല് വ്യക്തമാക്കി.\nതിരുവനന്തപുരം: തനിക്കെതിരായ മീ ടൂ ആരോപണം രാഷ്ട്രീയ പ്രേരിതവും ഫെമിനിസ്റ്റ് ഗൂഢാലോചനയുമാണെന്ന് രാഹുല് ഈശ്വര്. മീ ടൂ പ്രചാരണത്തെ ബഹുമാനിക്കുന്നു. എന്നാല് ഇത്തരം വ്യാജ ആരോപണങ്ങള് മീ ടൂ പ്രചാരണത്തിന്റെ വിശ്വാസ്യത ഇല്ലാതാക്കും. തനിക്കെതിരായ ആരോപണങ്ങള്‍ക്ക് തന്റെ ഭാര്യയും അമ്മയും മുത്തശ്ശിയും വാര്‍ത്താ സമ്മേളനം നടത്തി മറുപടി പറയുമെന്നും രാഹുല് വ്യക്തമാക്കി.\nആര്‍ക്കെതിരെയും എന്ത് ആരോപണവും ഉന്നയിക്കുന്ന ദുരവസ്ഥയാണ്. സിനിമാ താരം ജിതേന്ദ്രയ്‌ക്കെതിരെ 47 വര്‍ഷം മുന്‍പ് ചൂഷണം ചെയ്തു എന്ന പരാതിയാണ് ഉയര്‍ന്നത്. തനിക്കെതിരായ ആരോപണം 15 വര്‍ഷം മുന്‍പ് അങ്ങനൊരു കാര്യം നടന്നു എന്നതാണ്. വര്‍ഷം ഏതാണെന്ന് പോലും അവര്‍ക്ക് ഉറപ്പില്ല. എങ്ങനെയാണ് ഇത് ഇല്ലെന്ന് തെളിയിക്കുക.\nനാളെ നമ്മുടെ വീട്ടിലെ മകനോ അച്ഛനോ സഹോദരങ്ങള്‍ക്കോ ഒക്കെ ഇത്തരത്തിലുള്ള വ്യാജ ആരോപണങ്ങള് ഏല്‍ക്കാം. ഇക്കാര്യം അമ്മമാരും സഹോദരിമാരും ചിന്തിക്കണം. ആശയപരമായി എതിര്‍പക്ഷത്ത് ഉള്ളവരെ കുടുക്കാന് മീ ടൂ ഉപയോഗിക്കരുത്. അതൊകൊണ്ട് മീ ടൂ ആരോപണത്തെ പൂര്‍ണമായും തള്ളിക്കളയുന്നെന്നും രാഹുല് ഈശ്വര് പ്രതികരിച്ചു. ഫെയ്‌സ്ബുക്ക് ലൈവ് വീഡിയോയില് ആയിരുന്നു രാഹുലിന്റെ പ്രതികരണം.\nസ്ത്രീവിരുദ്ധ പെരുമാറ്റം ഉണ്ടാകരുതായിരുന്നു; മാപ്പ് ചോദിക്കുന്നുവെന്ന് വേടന്\nഅധ്യാപകരുടെ പീഡനകഥകള് തുടരുന്നു, കൂടുതല് #metoo വെളിപ്പെടുത്തലുകള്; ഞെട്ടിത്തരിച്ച് ചെന്നൈ


HeroRAT Magawa എലിയല്ല, ഇവൻ പുലിയാണ് കേട്ടോ!\nby Blive News September 28, 2020, 2:15 pm 1.8k Views\nനമ്മുടെയൊക്കെ വീട്ടിൽ നിത്യശല്യക്കാരനായ എലികളെ പറ്റിയല്ല. കംബൊഡിയയിൽ ഇനിയും പൊട്ടിത്തെറിക്കാത്ത ലാൻഡ്മൈനുകൾ കണ്ടെത്താൻ സഹായിക്കുന്ന മഗാവ എന്ന ഒരു കുഞ്ഞൻ എലിയെ പറ്റിയാണ്. HeroRAT Magawa വെറുമൊരു എലിയല്ല, ധീരതയ്ക്കുള്ള അവാർഡ് നേടിയ എലിയാണ് മഗാവ.\nബ്രിട്ടിഷ് സിവിലിയൻ അവാർഡാണ് ഈ കുഞ്ഞനെലിയെ തേടിയെത്തിയത്. ഹീറോറാറ്റ് പദവിയാണ് മഗാവയ്ക്കു ലഭിച്ചത്. പി.ഡി. എസ്.എ പീപ്പിൾസ് ഡിസ്പെൻസറി ഫോർ സിക്ക് അനിമൽസ് ജന്തുലോകത്ത് ധീരമായ കാര്യങ്ങൾ ചെയ്യുന്ന മൃഗങ്ങൾക്ക് നൽകുന്ന അവാർഡാണിത്. ഈ അവാർഡ് ലഭിക്കുന്ന ആദ്യ എലിയാണ് മഗാവ.\nടാൻസാനിയയിൽ ജനിച്ച ആറ് വയസ്സു പ്രായമുള്ള ആഫ്രിക്കൻ പൗച്ഡ് റാറ്റ് ഇനത്തിൽപ്പെട്ട എലിയാണ് മഗാവ. 70 സെ.മീ നീളവും 1.23കി.ഗ്രാം ഭാരവുമുള്ള മഗാവ കഴിഞ്ഞ ഏഴ് വർഷത്തിനുള്ളിൽ 39 ലാൻഡ് മൈനുകളും, 28 പൊട്ടിത്തെറിക്കാൻ സാധ്യതയുള്ള പദാർത്ഥങ്ങളും കണ്ടു പിടിക്കാൻ അധികൃതരെ സഹായിച്ചിട്ടുണ്ട്. രണ്ടാം ലോക മഹായുദ്ധകാലത്ത് സ്ഥാപിക്കപ്പെട്ടുവെന്നുകരുതുന്നവയാണ് മഗാവ കണ്ടെത്തിയ മൈനുകൾ.\nലാൻഡ് മൈനുകൾ കണ്ടെത്തി നിർവീര്യമാക്കുന്നതിൽ വ്യാപൃതരായ ബെൽജിയം സംഘടനയായ എ.പി.ഒ.പി.ഒ യാണ് മഗാവയ്ക്ക് പരിശീലനം നൽകുന്നത്. എ.പി.ഒ.പി.ഒ പരിശീലനം നൽകിയ എലികളിൽ ഏറ്റവും മിടുക്കനാണ് മഗാവ. തീരുമാനങ്ങൾ പെട്ടെന്നെടുക്കാനുള്ള വൈദഗ്ധ്യമാണ് മഗാവയെ വ്യത്യസ്ഥനാക്കുന്നത്.\n20 ഫുഡ്ബോൾ ഫീൽഡുകൾക്ക് തുല്യമായ സ്ഥലത്തെ മൈനുകൾ കണ്ടെത്താൻ മഗാവയ്ക്കു കഴിയും. എല്ലാവരോടും ഇണങ്ങുന്ന കൂട്ടത്തിലാണ് ഈ ഇത്തിരി കുഞ്ഞൻ. മൈനുകൾ കണ്ടെത്തിക്കഴിഞ്ഞാൽ തനിക്കു പ്രിയപ്പെട്ട വാഴപ്പഴം ലഭിക്കുമെന്ന് മഗാവയ്ക്കറിയാം. ഇടവേളകളിൽ ലഘു ഭക്ഷണം കഴിക്കാൻ ഇഷ്ടമുള്ള മഗാവയ്ക്ക് നിലക്കടല, തണ്ണിമത്തൻ എന്നിവ പ്രിയപ്പെട്ട ഭക്ഷണങ്ങളാണ്.\nമഗാവയ്ക്കു മുമ്പ് അവാർഡ് ലഭിച്ചവരെല്ലാം നായകളായിരുന്നു. മഗാവയുടെ ഈ നേട്ടത്തിൽ അതീവ സന്തുഷ്ടരാണ് എ.പി.ഒ.പി.ഒ.\nPrevious article സിവിൽ സർവീസ് പരീക്ഷ മാറ്റിവയ്ക്കാനാവില്ല: യുപി‌എസ്‌സി സുപ്രീം കോടതിയിൽ\nNext article വീഡിയോ: അധികാരികളെ ഇതെല്ലം ജനങ്ങള് ശ്രദ്ധിക്കുന്നുണ്ട്,കേട്ടോ?


ചിത്രയ്ക്കും വിനീതിനും സര്‍ക്കാരിനും അഭിവാദ്യം | Editorial | Deshabhimani | Friday Aug 4, 2017\nചിത്രയ്ക്കും വിനീതിനും സര്‍ക്കാരിനും അഭിവാദ്യം\nവെബ് ഡെസ്‌ക്Updated: Friday Aug 4, 2017\nഇന്ത്യന് കായികയശസ്സിന് കേരളം നല്‍കിയ സംഭാവനകള് മഹത്തരമാണ്. ഒളിമ്പിക്സിലടക്കം രാജ്യാന്തര കായികമേളകളില് ഇന്ത്യയെ പ്രതിനിധാനംചെയ്ത മലയാളികളുടെ നീണ്ട പട്ടിക ഇത് സാക്ഷ്യപ്പെടുത്തുന്നു. സി കെ ലക്ഷ്മണന്‍മുതല് പി ആര് ശ്രീജേഷ്വരെയുള്ള ഒളിമ്പിക്സ് പെരുമ നമുക്ക് അഭിമാനം പകരുന്നു. നേടിയെടുത്ത കീര്‍ത്തിമുദ്രകളും കുറച്ചൊന്നുമല്ല. ഇതോടൊപ്പം അവഗണനയുടെയും കുതികാല്‍വെട്ടിന്റെയും കയ്പുനീരും മലയാളിതാരങ്ങള് ഏറെ കുടിച്ചിട്ടുണ്ട്്. ഏറ്റവുമൊടുവില്, ഇന്ത്യന് ഫുട്ബോളിന്റെ പ്രതീക്ഷയായ സി കെ വിനീതിനും രാജ്യാന്തര അത്ലറ്റായ പി യു ചിത്രയ്ക്കും നേരിട്ട ദുരനുഭവങ്ങള് നമ്മുടെ മുന്നിലുണ്ട്. പാലക്കാടന് ഗ്രാമനൈര്‍മല്യം കൈമോശംവരാതെ ലോകട്രാക്കില് കുതിക്കാന് കൊതിച്ച ചിത്രയെന്ന പെണ്‍കുട്ടിയെ എത്ര നിര്‍ദയമാണ് ചതിച്ചുവീഴ്ത്തിയത്. ഏഷ്യന് അത്ലറ്റിക് മീറ്റിലെ 1500 മീറ്റര് സ്വര്‍ണനേട്ടം അധികൃതരുടെ കണ്ണില് ഒന്നുമല്ലാതായി. ലണ്ടനില് നടക്കാനിരിക്കുന്ന ലോക അത്ലറ്റിക് ചാമ്പ്യന്‍ഷിപ്പില് ചിത്രയെ പങ്കെടുപ്പിക്കാതിരിക്കാന് ചരടുവലിച്ചവര് ആരായാലും മാപ്പര്‍ഹിക്കുന്നില്ല.\nചിത്രയെ ഒഴിവാക്കിക്കൊണ്ടുള്ള ഇന്ത്യന് അത്ലറ്റിക് ഫെഡറേഷന്റെ തീരുമാനം പുറത്തുവന്നതോടെ അഭൂതപൂര്‍വമായ പ്രതികരണമാണ് മലയാളിമനസ്സില് രൂപപ്പെട്ടത്. സ്പോര്‍ട്സിനെ പിന്തുടരുന്നവരും അല്ലാത്തവരുമായ ജനലക്ഷങ്ങള് നീതിനിഷേധത്തെ തുറന്നെതിര്‍ത്തു. എല്ലാ മാധ്യമങ്ങളും കലവറയില്ലാത്ത പിന്തുണ നല്‍കി ചിത്രയ്ക്കൊപ്പംനിന്നു. ഇതിനെല്ലാമുപരി മുഖ്യമന്ത്രി പിണറായി വിജയന്റെ നേതൃത്വത്തില് കേരള സര്‍ക്കാരും കായികരംഗത്ത് പ്രവര്‍ത്തിക്കുന്ന മുഴുവന് പ്രസ്ഥാനങ്ങളും ചിത്രയ്ക്ക് അവസരം ഉറപ്പാക്കാന് മുന്നിട്ടിറങ്ങി. ഹൈക്കോടതിയുടെ ഉത്തരവിനൊപ്പം കേരള മനഃസാക്ഷിയുടെ ഐക്യദാര്‍ഢ്യവും ശക്തമായപ്പോള് തീരുമാനം തിരുത്തിയെന്ന് വരുത്താന് ഇന്ത്യന് അത്ലറ്റിക് ഫെഡറേഷന് നിര്‍ബന്ധിതമായി. അത് വെറും കണ്ണില്‍പൊടിയിടലായിരുന്നെന്ന് പിന്നീട് വ്യക്തമായി.\nചിത്രയെ ഒഴിവാക്കിയതിനുപിന്നിലെ തൊടുന്യായങ്ങള് നിലനില്‍ക്കുന്നതല്ലെന്നും അത്തരത്തില് യോഗ്യതക്കുറവ് ആരോപിക്കപ്പെടുന്നവര് ലോകചാമ്പ്യന്‍ഷിപ് പട്ടികയിലുണ്ടെന്നും തെളിയിക്കപ്പെട്ടിട്ടും ഫലപ്രദമായ നടപടി ഉണ്ടായില്ല. ഒടുവില് ചിത്രയെ ഉള്‍പ്പെടുത്തണമെന്ന ആവശ്യവുമായി ഇന്ത്യ സമീപിച്ചപ്പോള് സമയംകഴിഞ്ഞെന്ന സാങ്കേതികത്വം പറഞ്ഞ് ലോക ഫെഡറേഷന് കൈകഴുകി. ഇക്കാര്യത്തില് ഇന്ത്യന് അത്ലറ്റിക് ഫെഡറേഷനും കേന്ദ്ര സര്‍ക്കാരും കാണിച്ച അനങ്ങാപ്പാറനയമാണ് അവസാന ലാപിലും ചിത്രയ്ക്ക് നീതിനിഷേധിക്കാന് ഇടയാക്കിയത്. ഇതുവഴി ചിത്രയ്ക്കുവേണ്ടി അവിശ്രമം നിലകൊണ്ട കേരള സര്‍ക്കാരും മൂന്നരക്കോടി ജനങ്ങളുമാണ് അവമതിക്കപ്പെട്ടത്.\nദേശീയ ഫുട്ബോള് താരം സി കെ വിനീതിനോട് അക്കൌണ്ടന്റ് ജനറല് ഓഫീസ് മേധാവികള് കാണിച്ചത് സമാനതയില്ലാത്ത ക്രൂരതയാണ്. സ്വന്തം കുടുംബവും വ്യക്തിജീവിതവും മറന്ന് സ്വയം കളിക്ക് സമര്‍പ്പിച്ച യുവഫുട്ബോളറെയാണ് ഓഫീസിലെ ഹാജരിന്റെപേരില് ജോലിയില്‍നിന്ന് പിരിച്ചുവിട്ടത്. ഇക്കാര്യത്തിലും കേരള സര്‍ക്കാരിന്റെ അഭ്യര്‍ഥനകള് ചെവിക്കൊള്ളാന് അധികൃതര് തയ്യാറായില്ല. അവരുടെ തെറ്റായ നിലപാടുകളെ തിരുത്തിക്കാന് കേന്ദ്ര സര്‍ക്കാരും ഇടപെട്ടില്ല. കേന്ദ്രഭരണത്തിന്റെയും ദേശീയ കായികപ്രസ്ഥാനങ്ങളുടെയും തലപ്പത്തുള്ള തമ്പുരാക്കന്മാരുടെ കല്‍പ്പനകളില് കരിഞ്ഞുപോകുന്നതല്ല കേരളത്തിന്റെ കായികക്കരുത്തെന്ന് ചിത്രയും വിനീതും തെളിയിച്ചിരിക്കുന്നു.\nതങ്ങളുടെ സമര്‍പ്പണത്തിന് അര്‍ഹമായ അംഗീകാരം കിട്ടിയില്ലെങ്കിലും സ്വന്തംനാടും സര്‍ക്കാരും നല്‍കിയ പിന്തുണയും സ്നേഹവും ഇരുവര്‍ക്കും കൂടുതല് ആത്മവിശ്വാസം പകര്‍ന്നിരിക്കുന്നു. ലോക ചാമ്പ്യന്‍ഷിപ് ഇത്തവണ നിഷേധിക്കപ്പെട്ടെങ്കിലും തളരാതെ മുന്നോട്ടുപോയി കൂടുതല് ഉയരങ്ങളിലെത്താമെന്ന ആത്മവിശ്വാസം ചിത്രയ്ക്കുണ്ട്. വീട്ടിലെ സാധാരണ ഭക്ഷണവും നാട്ടിലെ പരിമിതമായ പരിശീലനസൌകര്യവുമാണ് തന്റെ മുന്നിലുള്ള തടസ്സങ്ങളെന്ന് ചിത്ര തന്നെ കാണാനെത്തിയ കായികമന്ത്രി എ സി മൊയ്തീനോട് തുറന്നുപറഞ്ഞു. ഏജീസ് ഓഫീസിലെ ഓഡിറ്റര്‍ജോലി നഷ്ടപ്പെടുമെന്ന ഘട്ടംവന്നപ്പോഴും മുഖ്യമന്ത്രിയെ കാണാനെത്തിയ വിനീത് ഉറപ്പിച്ചുപറഞ്ഞത് ഫുട്ബോള് ഉപേക്ഷിക്കാനാകില്ല എന്നാണ്. നിങ്ങളെ എല്ലാ അര്‍ഥത്തിലും സംരക്ഷിക്കുമെന്ന ഉറപ്പാണ് ഇരുവര്‍ക്കും സര്‍ക്കാരില്‍നിന്ന് ലഭിച്ചത്. കേരളത്തിന്റെ ഈ അഭിമാനതാരങ്ങള്‍ക്ക് സര്‍ക്കാര് നല്‍കിയ ഉറപ്പു പാലിച്ചിരിക്കുന്നു. ചിത്രയ്ക്ക് ഇനി ഭക്ഷണത്തെക്കുറിച്ചോ പരിശീലനസൌകര്യത്തെക്കുറിച്ചോ ആകുലപ്പെടേണ്ടിവരില്ല. മാസം 10,000 രൂപ സ്കോളര്‍ഷിപ് നല്‍കാനും പരിശീലനത്തിനും ഭക്ഷണച്ചെലവിനുമായി പ്രതിദിനം 500 രൂപ അനുവദിക്കാനുമാണ് മന്ത്രിസഭായോഗം‘തീരുമാനിച്ചത്. കേരള സ്പോര്‍ട്സ് കൌണ്‍സില് വഴിയാണ് തുക ലഭ്യമാക്കുക. ഡോ. എ പി ജെ അബ്ദുള്‍കലാം സ്കോളര്‍ഷിപ് പദ്ധതിയില് ഉള്‍പ്പെടുത്തിയാണ് 10,000 രൂപ നല്‍കുന്നത്. സി കെ വിനീതിന് സ്പോര്‍ട്സ് ക്വോട്ടയില് സെക്രട്ടറിയറ്റ് അസിസ്റ്റന്റിന് സമാനമായ തസ്തികയിലാണ് നിയമനം. കളിക്കളത്തില് തുടരുന്നിടത്തോളം ഓഫീസിലെ ഹാജര് കണക്ക് പറയാത്ത ഒരു ജോലി വിനീതിന് ലഭിച്ചു. ദേശീയതലത്തില് മലയാളിതാരങ്ങള്‍ക്ക് വളരാന് അര്‍ഹമായ സൌകര്യങ്ങള് നല്‍കാതിരിക്കുകമാത്രമല്ല, അവരെ മാനസികമായി തളര്‍ത്തുകയുംചെയ്യുന്നു. ഈ തെറ്റായ സമീപനം തിരുത്തിക്കാനും കേന്ദ്രസംവിധാനങ്ങളുടെ കണ്ണുതുറപ്പിക്കാനും പര്യാപ്തമായ നടപടിയാണ് ചിത്രയുടെയും വിനീതിന്റെയും കാര്യത്തില് പിണറായി സര്‍ക്കാര് സ്വീകരിച്ചത്. കായികകേരളത്തോടൊപ്പം ഞങ്ങളും സര്‍ക്കാരിന് അഭിവാദ്യമര്‍പ്പിക്കുന്നു\np u chithra\nപി യു ചിത്ര\n'ജയത്തില് സന്തോഷമുണ്ട്, പക്ഷെ ഇനിയും ഒരുപാട് മുന്നേറാനുണ്ട്, മെച്ചപ്പെടാനുണ്ട്'; ആദ്യ ജയത്തില് മതിമറക്കാതെ ബ്ലാസ്റ്റേഴ്‌സ് താരം സി കെ വിനീത്\nബൊളീവിയയിൽ വീണ്ടും ചുവന്ന പ്രഭാതങ്ങൾ\nവിമാനത്താവളം: പോരാട്ടം തുടരണം\nപട്ടിണി രാജ്യമാകുമോ ഇന്ത്യ\nമാഞ്ഞത് കവിതയുടെ സ്‌നേഹപൗർണമി


ഹിമാചല്‍പ്രദേശിലും ചൈനീസ് കടന്നുകയറ്റം!!റോഡ് നിര്‍മ്മാണം ആരംഭിച്ചു!!ആകാശത്ത് ചൈനീസ് കോപ്റ്ററുകള് | China steps up activities along Himachal Pradesh border in Kinnaur - Malayalam Oneindia\nഹിമാചല്‍പ്രദേശിലും ചൈനീസ് കടന്നുകയറ്റം!!റോഡ് നിര്‍മ്മാണം ആരംഭിച്ചു!!ആകാശത്ത് ചൈനീസ് കോപ്റ്ററുകള്\nUpdated: Wed, Aug 2, 2017, 13:10 [IST]\nദില്ലി: സിക്കിമിനു പിന്നാലെ ഹിമാചല്‍പ്രദേശിലും ചൈനീസ് കടന്നുകയറ്റം. ഹിമാചലിലെ ഇന്ത്യ-ചൈന അതിര്‍ത്തി പ്രദശേങ്ങളായ കിനൗര്, ലാഹൗള് ജില്ലകളിലാണ് കടന്നുകടറ്റം റിപ്പോര്‍ട്ട് ചെയ്യപ്പെട്ടിട്ടുള്ളത്. അതിര്‍ത്തിപ്രദേശത്ത് ചൈന റോഡുനിര്‍മ്മാണം ആരംഭിച്ചതായും ഹിന്ദുസ്ഥാന് ടൈംസ് റിപ്പോര്‍ട്ട് ചെയ്യുന്നു. ചൈനീസ് ഹെലികോപ്റ്ററുകള് ആകാശത്ത് വട്ടമിട്ടു പറക്കുന്നതായി പ്രദേശവാസികള് പറയുന്നു.\nഇന്ത്യ- ചൈന അതിര്‍ത്തിയിലെ ഡോക്‌ലയില് ചൈന റോഡ് നിര്‍മാണം ആരംഭിച്ചതാണ് ഇന്ത്യയും ചൈനയും തമ്മിലുള്ള ബന്ധത്തില് വിള്ളലേല്‍പ്പിച്ചത്. ഇതേത്തുടര്‍ന്നാണ് ഹിമാചല്‍പ്രദേശ് അതിര്‍ത്തിയിലും കടന്നുകയറ്റം ഉണ്ടായാതായുള്ള റിപ്പോര്‍ട്ടുകള് പുറത്തുവരുന്നത്. ടിബറ്റിലേക്ക് വ്യാപാരത്തിനായ പോകുന്ന വ്യാപാരികള് ഈ മേഖലയിലുള്ള പര്‍വ്വതങ്ങള് താണ്ടിയാണ് പോകുന്നത്.\nകഴിഞ്ഞ 40 ദിവസങ്ങളായി പ്രദേശത്ത് സംഘര്‍ഷം നിലനില്‍ക്കുകയാണ്. ഡോക്‌ലയില് നിന്നും ഇന്ത്യന് സൈന്യം പിന്‍മാറാതെ ചര്‍ച്ചക്കില്ലെന്ന നിലപാടാണ് ചൈന സ്വീകരിച്ചിരിക്കുന്നത്.\nഒരു വര്‍ഷമായി ഇവിടെ റോഡുനിര്‍മ്മാണം നടക്കുന്നുണ്ടെങ്കിലും കഴിഞ്ഞ നാലു മാസമായി അത് കൂടുതല് ശക്തിപ്പെട്ടിരിക്കുകയാണെന്ന് പേരു വെളിപ്പെടുത്താനാഗ്രഹിക്കാത്ത ഒരു സര്‍ക്കാര് ഉദ്യോഗസ്ഥന് പറഞ്ഞതായും ഹിന്ദുസ്ഥാന് ടൈംസ് റിപ്പോര്‍ട്ട് ചെയ്യുന്നു.\nഹിമാചല്‍പ്രദേശ് സംസ്ഥാനത്തിന്റെ വടക്കുകിഴക്കന് പ്രദേശത്ത് ചൈനയുമായി 260 കിലോമീറ്റര് അതിര്‍ത്തി പങ്കിടുന്നുണ്ട്. ഇന്‍ഡോ ടിബറ്റന് അതിര്‍ത്തി ബോര്‍ഡര് പോലീസിന്റെ(ഐടിബിപി) മൂന്ന് ബറ്റാലിയനുകള് ഡോക്‌ലാം പ്രശ്‌നം ആരംഭിച്ചതിനു ശേഷം ഇവിടെ നിരീക്ഷണം ശക്തമാക്കിയിട്ടുണ്ട്.\nജൂലൈ 26ന് ഉത്തരാഖണ്ഡിലെ ബാരഗട്ടി മേഖലയില് ചൈനയുടെ പീപ്പിള്‍സ് ലിബറേഷന് ആര്‍മിയുടെ 50 തോളം സൈനികര് കടന്നുകയറിയതായി ആഭ്യന്തര മന്ത്രാലയം വൃത്തങ്ങള് സ്ഥീരീകരിച്ചിരുന്നു. രാവിലെ9മണിയോടു കൂടി അതിര്‍ത്തി കടന്നെത്തിയ സൈനികര് പ്രദേശത്തെ ആട്ടിടയന്‍മാരോട് സ്ഥലം വിടാന് ആവശ്യപ്പെട്ടെന്നും രണ്ടു മണിക്കൂറോളം പ്രദേശത്ത് തങ്ങിയെന്നുമാണ് റിപ്പോര്‍ട്ടുകള്\nഡോവലിന്റെ ചൈനാ സന്ദര്‍ശന വേളയില്\nദേശീയ സുരക്ഷാ ഉപദേഷ്ടാവ് അജിത് ഡോവലിന്റെ ചൈന സന്ദര്‍ശനത്തിന് ഒരു ദിവസം മുന്‍പായിരുന്നു ബാരഹട്ടിയില് ചൈനീസ് സൈന്യം എത്തിയത്. രാവിലെ9മണിയോടു കൂടിയാണ് ഇവര് ബാരഗട്ടി മേഖലയില് എത്തിയതെന്ന് ആഭ്യന്തര മന്ത്രാലയത്തിലെ ചില വൃത്തങ്ങളില് നിന്നും തങ്ങള്‍ക്ക് വിവരം ലഭിച്ചതായി റിപ്പബ്ലിക് ടിവി റിപ്പോര്‍ട്ട് ചെയ്തു.\nമൂന്നു പതിറ്റാണ്ടുകള്‍ക്കിടയിലുള്ള ഏറ്റവും മോശം അവസ്ഥയാണ് ഇപ്പോള് അതിര്‍ത്തിയില് നിലനില്‍ക്കുന്നത്. ഇരു രാജ്യങ്ങള്‍ക്കിടയില് ഉടലെടുത്ത സംഘര്‍ഷവും അവിശ്വാസവും ഇന്ത്യക്കാര്‍ക്കിടയില് ചൈനാവിരുദ്ധ വികാരം ഉടലെടുക്കാന് കാരണമായിട്ടുണ്ടെന്ന് ചൈനീസ് വിദഗ്ധര് തന്നെ പറയുന്നു.\nഡോക്ലാം വിഷയത്തില് ഇരു രാജ്യങ്ങളും തമ്മിലുള്ള വാക്തര്‍ക്കം മുറുകുന്നതല്ലാതെ സമാധാനപരമായ ചര്‍ച്ച ഇതുവരെ നടന്നിട്ടില്ല. സംഘര്‍ഷം ആരംഭിച്ചിട്ട് നാല്‍പതു ദിവസങ്ങളായി. ആരോപണ പ്രത്യാരോപണങ്ങള് മുറുകുമ്പോഴും പ്രശ്നം രമ്യമായി ചര്‍ച്ച ചെയ്തു പരിഹരിക്കാനുള്ള സാധ്യതകള് മുന്‍പിലുണ്ട്. വിഷയത്തില് സമാധാനപരമായ ചര്‍ച്ച സാധ്യമാണെന്ന് ദേശീയ സുരക്ഷാ ഉപദേഷ്ടാവ് അജിത് ഡോവലും വിദേശകാര്യ വക്താവ് ഗോപാല് ബാംഗ്ലേയും വ്യക്തമാക്കിയിരുന്നു.\nxi jinping china army defence himachal pradesh ചൈന സൈന്യം പ്രതിരോധം ഹിമാചല്‍പ്രദേശ്


പ്രസ്ഥാനത്തിന് വേണ്ടി കഷ്ടപ്പെട്ടവരെ തഴഞ്ഞു, സുരേന്ദ്രനെതിരെ കൂടുതല് ബി ജെ പി നേതാക്കള് രംഗത്ത്, ഭിന്നത രൂക്ഷം – E News Malayalam\nHome/KERALA/പ്രസ്ഥാനത്തിന് വേണ്ടി കഷ്ടപ്പെട്ടവരെ തഴഞ്ഞു, സുരേന്ദ്രനെതിരെ കൂടുതല് ബി ജെ പി നേതാക്കള് രംഗത്ത്, ഭിന്നത രൂക്ഷം\nതിരുവനന്തപുരം: ബി ജെ പി സംസ്ഥാന പ്രസിഡന്റ് കെ സുരേന്ദ്രനെതിരെ കൂടുതല് നേതാക്കള് വിമര്‍ശനവുമായി രംഗത്ത്. ശോഭാ സുരേന്ദ്രന് പിന്നാലെ ബി ജെ പി മുന് ഉപാധ്യക്ഷനും ദേശീയ നിര്‍വാഹക സമിതി അംഗവുമായ പി എം വേലായുധനാണ് രംഗത്തെത്തിയത്. സംസ്ഥാന പ്രസിഡന്റിനെ തിരഞ്ഞെടുക്കാനുള്ള വോട്ടെടുപ്പില് മേല്‍ക്കൈ നേടാന് സുരേന്ദ്രന് വാഗ്ദാനം നല്‍കി വഞ്ചിക്കുകയായിരുന്നുവെന്നാണ് ആരോപണം. സുരേന്ദ്രന് നേതൃത്വത്തിലേക്ക് വരുന്നതിനെ പിന്തുണച്ചിരുന്നു. എന്നാല്, തന്നെയും കെ പി ശ്രീശനെയും തല്‍സ്ഥാനത്ത് നിലനിര്‍ത്താം എന്ന വാക്ക് സുരേന്ദ്രന് തെറ്റിച്ചു. പുതിയ ആളുകള് വരുമ്പോള് പ്രസ്ഥാനത്തിന് വേണ്ടി കഷ്ടപ്പെട്ടവരെ തഴയുന്ന രീതിയാണുള്ളതെന്നും ശോഭ സുരേന്ദ്രന്റെ പരാതി ശരിയാണെന്നും പി എം വേലായുധന് വെളിപ്പെടുത്തി.\nപാര്‍ട്ടി പുന:സംഘടനയിലുള്ള അതൃപ്തി തുറന്നടിച്ച് ബി ജെ പി നേതാവ് ശോഭ സുരേന്ദ്രന് നേരത്തെ രംഗത്തെത്തിയിരുന്നു. വിഴുപ്പലക്കലിന് നിന്ന് കൊടുക്കില്ലെന്നും കാര്യങ്ങള് ഒളിച്ചുവെക്കാന് ഒരുക്കമല്ലെന്നും ശോഭ സുരേന്ദ്രന് തുറന്നടിച്ചിരുന്നു. ദേശീയ തലത്തില് പ്രവര്‍ത്തിക്കുന്നതിനിടെ തന്റെ അനുവാദമില്ലാതെ സംഘടനാ തിരഞ്ഞെടുപ്പിലൂടെ സംസ്ഥാന വൈസ് പ്രസിഡന്റാക്കിയതായും ആരോപിച്ചിരുന്നു. ഈ കാര്യങ്ങളെല്ലാം കേന്ദ്ര നേതാക്കളുടെ ശ്രദ്ധയില് പെടുത്തിയിട്ടുണ്ടെന്നും പാര്‍ട്ടി കീഴ് വഴക്കങ്ങള് ലംഘിച്ചാണ് പുന:സംഘടന നടന്നതെന്നും പൊതുപ്രവര്‍ത്തനം തുടരുമെന്നും അറിയിച്ചിരുന്നു. ബി ജെ പിയിലെ പ്രമുഖ നേതാക്കളായ കുമ്മനം രാജശേഖരന്, ശോഭാ സുരേന്ദ്രന് എന്നിവരെ തഴഞ്ഞ് എ പി അബ്ദുള്ളക്കുട്ടിയെ ദേശീയ വൈസ് പ്രസിഡന്റാക്കിയതില് തന്നെ പാര്‍ട്ടിക്കുള്ളില് വിമര്‍ശനങ്ങള് ഉയര്‍ന്നിരുന്നു.\nബിജെപിയുടെ കോഴിക്കോട് ജില്ലാ ആസ്ഥാന മന്ദിരത്തിന്റെ പാലുകാച്ചൽ ചടങ്ങ് നടത്തി\nഉത്രയെ കൊന്നത് ഞാന് തന്നെ! മാധ്യമങ്ങള്‍ക്ക് മുന്നില് കുറ്റസമ്മതം നടത്തി സൂരജ്


സൈമ അവാര്‍ഡ്‌സിനായി താരസുന്ദരികള് എത്തി; വൈറലായി ചിത്രങ്ങൾ ! - metromatinee.com Lifestyle Entertainment & Sports\nസൈമ അവാര്‍ഡ്‌സിനായി താരസുന്ദരികള് എത്തി; വൈറലായി ചിത്രങ്ങൾ !\nതെന്നിന്ത്യൻ സിനിമാലോകം ഒന്നടങ്കം കാത്തിരിപ്പിലാണ് .അതിലേറെ ആകാംക്ഷ ആരാധകർക്കാണ് .തങ്ങളുടെ ഇഷ്ട്ട താരങ്ങൾക്കായുള്ള കാത്തിരിപ്പിലാണ് ആരാധകർ. തെന്നിന്ത്യന് സിനിമാലോകം ഒരുപോലെ ഉറ്റുനോക്കുകയാണ് സൈമ അവാര്‍ഡ് പ്രഖ്യാപനത്തിനായി. തങ്ങളുടെ പ്രിയതാരങ്ങള്‍ക്ക് പുരസ്‌കാരം ലഭിക്കുമോയെന്നറിയാനായാണ് ആരാധകരുടെ കാത്തിരിപ്പ്. പ്രമേയത്തിലും പ്രകടനത്തിലും ശ്രദ്ധിക്കപ്പെട്ട നിരവധി സിനിമകളാണ് പോയവാരത്തില് പ്രേക്ഷകര്‍ക്ക് മുന്നിലേക്കെത്തിയത്. നോമിനേഷനുകളെക്കുറിച്ചും ആരാധകര് കൃത്യമായി മനസ്സിലാക്കിയിരുന്നു.\nഅവസാനനിമിഷത്തെ ട്വിസ്റ്റിലൂടെയാണ് പലപ്പോഴും അവാര്‍ഡ് മാറിമറിയുന്നത്. അതിനാല്‍ത്തന്നെ ആരാധകരെല്ലാം ആകാംക്ഷയിലാണ്. തെലുങ്ക്, കന്നഡ ചിത്രങ്ങളിലെ ജേതാക്കളെയാണ് വ്യാഴാഴ്ച പ്രഖ്യാപിക്കുന്നത്.\nഅര്‍ജുന് റെഡ്ഡിയിലൂടെ തെന്നിന്ത്യയുടെ ഹരമായി മാറിയ വിജയ് ദേവരകൊണ്ട, ബാഹുബലിയിലൂടെ ശ്രദ്ധേയനായ റാണ ദഗ്ഗുബട്ടി, ദേവിശ്രിപ്രസാദ്, ത്രിഷ, കീര്‍ത്തി സുരേഷ്, നിഖില വിമല് തുടങ്ങിയ താരങ്ങള് ഇതിനകം തന്നെ ദോഹയില് എത്തിക്കഴിഞ്ഞിട്ടുണ്ട്. ഫേസ്ബുക്കിലൂടെ ഇവരുടെ ചിത്രങ്ങളെല്ലാം വൈറലായി മാറിക്കൊണ്ടിരിക്കുകയാണ്. ആരൊക്കെയായിരിക്കും ഇത്തവണ വേദിയിലും തിളങ്ങുന്നതെന്നാണ് ആരാധകരുടെ ചോദ്യം.\nമികച്ച നടിക്കുള്ള ദേശീയ പുരസ്‌കാരം സ്വന്തമാക്കിയ കീര്‍ത്തി സുരേഷ് സൈമയിലും പുരസ്‌കാരം സ്വന്തമാക്കുമോയെന്നുള്ള ചോദ്യങ്ങളും ഇതിനിടയില് ഉയര്‍ന്നുവന്നിട്ടുണ്ട്. മലയാളത്തിലൂടെ തുടക്കം കുറിച്ച കീര്‍ത്തി അന്യഭാഷകളിലും സജീവമാണ്.\nഗംഭീര സ്വീകരണമാണ് താരത്തിന് ലഭിച്ചുകൊണ്ടിരിക്കുന്നതും. വേറിട്ട മേക്കോവറുമായാണ് താരങ്ങള് എത്തിക്കൊണ്ടിരിക്കുന്നത്. വനിതാതാരങ്ങളുടെ ഗെറ്റപ്പിനെക്കുറിച്ചുള്ള ചര്‍ച്ചകളും ആരാധകര് തുടങ്ങിയിട്ടുണ്ട്.\nabout siima award\nസൈമ അവാർഡ്‌സ് – മോസ്റ്റ് പോപ്പുലർ ആക്ടർ ഇൻ മിഡിൽ ഈസ്റ്റ് ആയി മോഹൻലാൽ ; മികച്ച നടന്മാരായി പൃഥ്വിരാജും ടോവിനോയും !\nRelated Topics:siima award\nആഹാ കൊള്ളാലോ! ലൂസിഫറിലെ രംഗം കോപ്പിയടിക്കുന്നുവോ.. കിടിലൻ മറുപടിയുമായി സുരേഷ് ഗോപി\nBy Noora T Noora T February 24, 2020\nപൃഥ്വിരാജ് മോഹന്‍ലാലിനെ നായകനാക്കി സംവിധാനം ചെയ്ത ലൂസിഫറിലെ ഓരോ രംഗങ്ങളും ത്രില്ലടിപ്പിക്കുന്നതായിരുന്നു. ചിത്രത്തില് ഏറെ കൈയ്യടി കിട്ടിയ സീനായിരുന്നു മോഹന്‍ലാല് പൊലീസ്...\nഎഡിറ്റിങ് പൊളിച്ചു ബാഹുബലിയായി ട്രംപ്, ദേവസേനയായി മെലാനിയ, വീഡിയോ റീട്വീറ്റ് ചെയ്ത് ട്രംപ്\nBy Noora T Noora T February 23, 2020\nയുഎസ് പ്രസിഡന്റ് ഡൊണാള്‍ഡ് ട്രംപ് അല്ലെങ്കിലും പൊളിയാണ്. ട്രംപിന്റെ ഇന്ത്യ സന്ദര്‍ശനത്തിനായി സന്നാഹങ്ങള് ഒരുങ്ങുകയാണ്. ട്രംപിനെ സ്വാഗതം ചെയ്ത് വിദേശ കാര്യമന്ത്രാലയം...\nമഹാലക്ഷ്‌മിയയെ മാറോട് ചേർത്ത് ദിലീപ്; ചിത്രം വൈറൽ\nമലയാള സിനിമയുടെയും,പ്രേക്ഷകരുടെയും ഇഷ്ട്ട താര ജോഡികളാണ് ദിലീപും കാവ്യാ മാധവനും. ഇപ്പോഴിതാ മകള്‍ക്കൊപ്പമുള്ള ദിലീപിന്‍റെ ചിത്രം സോഷ്യല് മീഡിയയില് വെെറലാവുകയാണ്. മഹാലക്ഷ്മിയെ...\nപരീക്ഷയിൽ കിട്ടുന്ന മാർക്കല്ല നിങ്ങളെ അടയാളപ്പെടുത്തുന്നത്; കുട്ടികൾക്ക് ആശംസയുമായി പൂർണിമ\nമലയാളി പ്രേക്ഷകർക്ക് ഏറെ സുപരിചിതയായ നടിയാണ് പൂർണിമ ഇന്ദ്രജിത്. ഒരുകാലത്ത് മലയാള സിനിമയിൽ നിറ സാന്നിധ്യമായിരുന്ന പൂർണിമ നടൻ ഇന്ദ്രജിത്തുമായുള്ള വിവാഹശേഷം...\nപുരുഷു എന്നെ അനുഗ്രഹിക്കണമെന്നുള്ള അടികുറിപ്പോടെയുള്ള ടോവിനോയുടെ പുതിയ ചിത്രങ്ങളാണ് സോഷ്യൽ മീഡിയയിൽ ശ്രദ്ധ നേടിയിരിക്കുന്നത്. ജിമ്മില് വര്‍ക്കൗട്ട് ചെയ്യുന്നതിന്റെ വീഡിയോകളും ചിത്രങ്ങളുമാണ്...\nഇന്ന് മണിചേട്ടന് ഉണ്ടായിരുന്നെങ്കിൽ ആശ്വാസമായേനെ;ആര്.എല്.വി രാമകൃഷ്ണന്!\nഇരട്ടി മധുരവുമായി മാധവൻ! ചിത്രം പങ്കുവെച്ച് താരം!\nആനക്കൊമ്ബ് കേസ് പിന്‍വലിക്കാന് തീരുമാനമെടുത്തിട്ടില്ലന്ന് വനം മന്ത്രി കെ രാജു!\nഅൻവർ റഷീദ് ആൻഡ് ടീം ഓരോ സൈക്കാട്രി രോഗികളോടും ഈ സിനിമയിലൂടെ ചെയ്യുന്നത് കൊലച്ചതിയാണ്: ആരോപണങ്ങളുമായി ഡോക്ടർ\nഅമൃത ഫുക്രുവിന്റെ രാജനെ തൊട്ടു;പിന്നീട് ബിഗ്‌ബോസ്സിൽ സംഭവിച്ചത്!\nകുഞ്ഞാലി വരും; മരക്കാർ പുതിയ ടീസർ എത്തി..\nമരക്കാര് മോഹന്‍ലാല്- പ്രിയദര്‍ശന് കൂട്ടുകെട്ടില് ഒരുങ്ങുന്ന അവസാന ചിത്രമാകുമോ?


തമിഴ്‌നാട്ടില് നിന്ന് മോഷണം പോയ നടരാജ വിഗ്രഹം ഓസ്‌ട്രേലിയയില് നിന്ന് തിരികെ എത്തിച്ചു - Janayugom Online\nHome / Latest News / തമിഴ്‌നാട്ടില് നിന്ന് മോഷണം പോയ നടരാജ വിഗ്രഹം ഓസ്‌ട്രേലിയയില് നിന്ന് തിരികെ എത്തിച്ചു\nPosted on September 13, 2019, 12:47 pm\nചെന്നൈ: തമിഴ്‌നാട്ടിലെ കല്ലിടെകുറിച്ചി ക്ഷേത്രത്തില് നിന്ന് മോഷണം പോയ വെങ്കലത്തില് തീര്‍ത്ത നടരാജ വിഗ്രഹം തിരികെ എത്തിച്ചു. മോഷണം പോയി മുപ്പത്തേഴ് വര്‍ഷത്തിന് ശേഷമാണ് വിഗ്രഹം സ്വന്തം നാട്ടിലേക്ക് തിരിച്ചെത്തിയത്.\nഡല്‍ഹിയില് നിന്ന് തമിഴ്‌നാട് എക്‌സ്പ്രസ് ട്രെയിനില് ഇന്ന് രാവിലെ പ്രത്യേക ഉദ്യോഗസ്ഥന് പൊന് മാണിക്കവേലിന്റെ നേതൃത്വത്തിലുള്ള സംഘമാണ് വിഗ്രഹം എത്തിച്ചത്. പുരട്ചി തലൈവര് ഡോ എം ജി രാമചന്ദ്രന് സെന്‍ട്രല് റയില്‍വേ സ്‌റ്റേഷനില് നൂറ് കണക്കിന് ഭക്തരും പുജാരികളും ചേര്‍ന്ന് വിഗ്രഹം സ്വീകരിച്ചു. പിന്നീട് പൂജകളും നടന്നു. രണ്ട് മണിക്കൂറോളം റയില്‍വേസ്‌റ്റേഷന് ആരാധനാ കേന്ദ്രമായി മാറി.\nഇന്ത്യയില് നിന്ന് മോഷ്ടിക്കപ്പെട്ട വിഗ്രഹങ്ങളടക്കം പല വസ്തുക്കളും അമേരിക്ക, ഓസ്‌ട്രേലിയ, സിംഗപ്പൂര് തുടങ്ങിയ രാജ്യങ്ങളില് കണ്ടെത്തിയിട്ടുണ്ട്. ഇവ തിരിച്ചെത്തിക്കാന് പരമാവധി ശ്രമിച്ച് വരികയാണ്. വരും മാസങ്ങളില് ഇവയും കൊണ്ടുവരാന് കഴിയുമെന്നാണ് പ്രതീക്ഷയെന്നും മാണിക്കവേല് പറഞ്ഞു.\nറയില്‍വേസ്റ്റേഷനില് നിന്ന് റോഡ് മാര്‍ഗം വിഗ്രഹം കുമ്പകോണത്തേക്ക് കൊണ്ടു പോയി. ഇവിടെ കേസ് നടക്കുന്ന കോടതിയില് ഹാജരാക്കിയ ശേഷമാണ് ക്ഷേത്രത്തിന് കൈമാറിയത്.\n1980കളിലാണ് ഈ വിഗ്രഹം മറ്റ് മൂന്നെണ്ണത്തോടൊപ്പം ഇവിടെ നിന്ന് മോഷ്ടിക്കപ്പെട്ടത്. നടരാജ വിഗ്രഹം മാത്രം ഓസ്‌ട്രേലിയയില് നിന്ന് കണ്ടെത്താനായി. അവിടെ ഒരു മ്യൂസിയത്തില് കണ്ടെത്തിയ വിഗ്രഹം പിന്നീട് ഇന്ത്യയിലേക്ക് എത്തിക്കാനുള്ള ശ്രമങ്ങള് ആരംഭിക്കുകയായിരുന്നു.\nഓസ്‌ട്രേലിയന് അധികൃതര് വിഗ്രഹവുമായി നേരിട്ട് ഡല്‍ഹിയില് എത്തി മാണിക്കവേലിനും സംഘത്തിനും ബുധനാഴ്ച ഇത് കൈമാറുകയായിരുന്നു. ചില നടപടികള് കൂടി പൂര്‍ത്തിയാക്കിയ ശേഷം ഇത് പുനഃപ്രതിഷ്ഠിക്കും.\nChennai theft Gods idol\nപ്രചാരണ ബോര്‍ഡ് മറിഞ്ഞുവീണ് സ്‌കൂട്ടര് യാത്രക്കാരിക്ക് ദാരുണാന്ത്യം: സര്‍ക്കാരിനെതിരെ ഹൈക്കോടതി\nവിഡ്ഢിത്തം വിളമ്പി വീണ്ടും ഇമ്രാന് ഖാന്; 47 അംഗങ്ങളുള്ള യുഎന് എച്ച്ആര്‍സിയിലെ 58 അംഗങ്ങള്‍ക്കും നന്ദി\nസ്‌റ്റെര്‍ലൈറ്റ് പ്ലാന്റിന് നല്‍കിയ ഭൂമി തിരിച്ചുപിടിക്കും


പച്ചക്കറികൾക്ക് കഞ്ഞിവെള്ളം എങ്ങനെ ഉപയോഗിക്കാം...!! - Creator Pen\nപച്ചക്കറികൾക്ക് കഞ്ഞിവെള്ളം എങ്ങനെ ഉപയോഗിക്കാം...!!\nപച്ചക്കറികൾക്ക് കഞ്ഞിവെള്ളം എങ്ങനെ ഉപയോഗിക്കാം…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nജീരകം ഇങ്ങനെ അല്ല ഉപയോഗിക്കുന്നത് എങ്കില് ശ്രദ്ധിക്കുക…!!